Dame i gospodo poslanici, poštovani gosti, otvaram 4. sjednicu Predstavničkog doma Parlamentarne skupštine BiH. Na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici međunarodnih organizacija i ambasada u BiH koji redovno prate rad našeg Doma. Srdačno pozdravljam sve prisutne poslanike i goste. Konstatiram da je na sjednici ukupno prisutno 36 poslanika. Kao što vam je poznato Odluku Predsjedništva BiH o imenovanju predsjedavajućeg Vijeća ministara BiH smo dobili u srijedu 15. juna 2011. godine. Mišljenje Komisije za pripremu izbora Vijeća ministara BiH o kandidaturi Slave Kukića za obavljanje funkcije predsjedavajućeg Vijeća ministara BiH smo dobili 24. juna 2011. godine, nakon čega smo odmah kao Kolegij sazvali današnju sjednicu. Dakle, današnja sjednica ima samo jednu tačku dnevnog reda, a to je – Potvrđivanje imenovanja predsjedavajućeg Vijeća ministara Bosne i Hercegovine. Otvaram raspravu o prijedlogu dnevnog reda. S obzirom da se, evo imamo jednog prijavljenog, gospodin Drago Kalabić u vezi sa dnevnim redom. Izvolite.
Hvala gospodine predsjedavajući. Uvažene kolegice i kolege. Ja nemam prijedlog za promjenu dnevnog reda, ali imam jedno možda poslovničko pitanje za Kolegijum, odnosno za Vas predsjedavajući – Hoće li se predlagač pojaviti danas na sjednici Doma. I mi već duže vrijeme imamo problem sa Predsjedništvom BiH koje se ne pojavljuje u ovoj sali pa čak ni kada je jedna tačka jedina i kada su oni ovlašteni predlagači. Zanima me dobijaju li oni uredno pozive? Pozivali ih iko? I ima li povratna informacija zašto se Predsjedništvo BiH odnosi na ovakav način prema Parlamentarnoj skupštini? Je li Predsjedništvo diglo ruke od ove države i od problema koji se raspravljaju u ovome Parlamentu i 2 zbog čega se tako ponaša? Ili su prijedlozi Predsjedništva toliko problematični, toliko loši da oni nemaju hrabrosti da se u Parlamentu suoče sa izabranim narodnim predstavnicima i da sučele argumente i da brane svoje prijedloge? Ja zaista ne razumijem o čemu je riječ zato što imamo mi praksu u parlamentarnim komisijama da skidamo tačke dnevnog reda kada nema predlagača. Tu smo nekad nekorektni prema Vijeću ministara kada od obaveza ne mogu da stignu i mi iz prostog, evo proceduralnog razloga skinemo tačku s dnevnog reda zato što neko od njih nije stigao, jer je to znak i odnosa i poštovanja prema poslu i prema svemu ostalom. Ne znam da li možete danas dati taj odgovor ali mislim da ovaj Predstavnički dom zaslužuje u nekom narednom periodu odgovor na ovo pitanje. Ako su oni država za sebe, ako oni imaju neke preče interese, bio bi samo red da nam se to kaže, da se mi onda dalje ne opterećujemo tim. Hvala.
Hvala gospodinu Kalabiću. Za repliku u okviru, dakle, utvrđivanje dnevnog reda javio se gospodin Saša Magazinović. Izvolite.
Poštovani predsjedavajući, dopredsjedavajući, kolegice i kolege. Ja zapravo, nije klasična replika samo jedno pojašnjenje. Pošto ja nisam baš jasno shvatio šta je prijedlog gospodina Kalabića iz ove diskusije, i da zapravo navodeći primjer iz rada komisija da kad nema predlagača da se skida tačka sa dnevnog reda, ja nisam shvatio da li on to predlaže da mi ovu tačku skinemo sa dnevnog reda. Ako ne predlaže, da li možda predlaže da zovnemo predlagača, da napravimo pauzu dok se predlagač pojavi u sali.
Za repliku se javio gospodin Kalabić. Izvolite.
Potpuno sam razumio pitanje kolege Magazinovića i možda imam potrebe, znači da pojasnim. Znači ja sam tražio može li predsjedavajući Parlamenta pojasniti neodgovorno ponašanje Predsjedništva. Ponižavajući je odnos prema ovom Parlamentu, da li on ima neke informacije pomoću kojih nam može to objasniti. Evo, ja sam u nekoj nedoumici, bilo danas, bilo pitanje za sljedeću sjednicu. Znači samo je to moje pitanje, jer ne razumijem. Imali smo prošli puta vrlo važne ugovore, čak se ni saradnici, ni savjetnici, niko se ne pojavljuje. Imali smo potrebe da pitamo neke stvari, mislim procedure su takve zna se ko je predlagač i svi imaju nekakve svoje obaveze ili ja ne razumijem o čemu se radi. Zašto državno Predsjedništvo izbjegava ovu zgradu i neću danas zadržavati se na tome, vjerovatno bi otvorili neku drugu vrstu rasprave, i ako može za jednu od sljedećih sjednica da se dobije odgovor na to pitanje. Imamo li, jesmo li u nekakvom sukobu, imamo li nekakvih problema, ili logističkih ili ne znam ni ja, možda treba poseban ulaz, posebna procedura, šta treba. Ali bio bi red da i javnosti i svima ponudimo odgovor na to pitanje šta se dešava. To je znači samo zahtjev za informacijom. Ako ne može danas može za jednu od sljedećih sjednica. 3
Prije nego što nastavimo sa listom onih koji su se prijavili za diskusiju da na direktno postavljeno pitanje damo jasan i konkretan odgovor. Ono što je bilo do predsjedavajućeg Predstavničkog doma, Kolegija i stručnih službi završeno je uredno i na vrijeme. Dakle, svi članovi Predsjedništva BiH uredno su dobili poziv za današnju sjednicu Predstavničkog doma. Sljedeći za riječ se javio poslanik Mladen Bosić. Ali ja Vas zaista molim da se pokušamo fokusirati na utvrđivanje dnevnog reda. Imamo tačku koja je ponuđena i od Kolegija i od Proširenog kolegija. Imali smo prije ovoga takođe sjednicu Proširenog kolegija. Ako ima nekih konkretnih prijedloga molim Vas da prezentirate. Izvolite gospodine Bosiću.
Pa evo, ima konkretan prijedlog. I ja se pridružujem zahtjevima da se obezbijedi prisustvo predlagača Predsjedništva i predlažemo pauzu od pola sata da Vi stupite u kontakt sa Predsjedništvom i da obezbijedite da neko dođe.
Na zahtjev Kluba poslanika SDS-a dajem pauzu od 30 minuta. [[PAUZA]] Dame i gospodo poslanici, nastavljamo sa radom 4. sjednice Predstavničkog doma Parlamentarne skupštine BiH. Na zahtjev Kluba SDS-a dali smo pauzu od 30 minuta. Evo, ja sada molim predstavnika, odnosno predsjednika Kluba SDS-a da obrazloži svoj zahtjev.
Hvala predsjedavajući. Evo, ja bih se pozvao na član 171. Poslovnika o radu ovog Doma koji kaže – Na zahtjev Doma Predsjedništvo BiH izražava stavove i izvještava Dom o pitanjima koja spadaju u njegovu nadležnost. Mi danas raspravljamo o prijedlogu Predsjedništva za mandatara Savjeta ministara i niko iz Predsjedništva se nije udostojio da dođe na ovu sjednicu i da obrazloži stav Predsjedništva. Znači da niko iz Predsjedništva ne stoji iza ovog predloženog kandidata. I mi predlažemo da, ukoliko kandidat ne želi da povuče svoju kandidaturu, da bar ne izlaže ekspoze, nego da pristupimo glasanju.
Hvala gospodinu Bosiću. Dakle, podsjetimo još jednom na današnju 4. sjednicu Predstavničkog doma pozvani su svi članovi Predsjedništva BiH. Danas konstatiramo da nema prisutnih članova Predsjedništva BiH. U međuvremenu u pauzi sam saznao iz kabineta predsjedavajućeg Predsjedništva BiH gospodina Nebojše Radmanovića da je on trenutno službeno odsutan i da se nalazi u Strazburu. 4 Ja ću sada pozvati sekretara Predstavničkog doma, gospođu Branku Todorović, da nam pročita prije svega član 142. koji se odnosi na ovo pitanje odoborenja predsjedavajućeg Vijeća ministara i da nam pročita član 68. Poslovnika koji decidno govori o tome ko je i kad obavezan da prisustvuje sjednicama Doma. Izvolite Branka.
Dame i gospodo poslanici. Čitam odredbu člana 142. Poslovnika, znači to je jedno poglavlje – Odobrenje imenovanja predsjedavajućeg Vijeća ministara BiH. U stavu 1. kaže – Kada Dom primi Odluku o imenovanju predsjedavajućeg Vijeća ministara BiH Kolegij saziva sjednicu u skladu sa članom 5.4. Ustava BiH. Stav 2. – Nakon što predsjedavajući pročita Odluku imenovanom se daje riječ da objasni svoj politički program o čemu će se provesti rasprava. O odobrenju imenovanja glasa se u skladu sa članom 82. stav 3. ovog Poslovnika. Ovaj sljedeći stav se odnosi na ostale članove Vijeća ministara i nije neophodno čitati. Takođe čitam i odredbu člana 68. Poslovnika. Poglavlje se odnosi – Prisustvo sjednicama članova Predsjedništva BiH, Vijeća ministara, predlagača i zvaničnih gostiju. Stav 1. kaže – Članovi Predsjedništva mogu, a članovi Vijeća ministara imaju pravo i dužnost učestvovati na sjednicama Doma. Stav 2. – U slučaju odsustva predlagača sa sjednice Doma, Dom može odlučiti da raspravu vodi i bez prisustva predlagača. Ovaj stav 3. mislim da je nebitan, ali pošto sam prozvana, stav 3. kaže – Zvanični gosti koje pozove predsjedavajući mogu učestvovati u radu sjednice u skladu sa ovim Poslovnikom. Hvala vam.
Hvala sekretaru Doma. Dakle, član 68. je vrlo jasan. U njemu se kaže da članovi Predsjedništva BiH mogu, a članovi Vijeća ministara BiH imaju pravo i dužnost učestvovati na sjednicama Doma. Podsjećam prisutne koleginice i kolege poslanike da utvrđujemo dnevni red ove sjednice i pitam imali neki konkretan prijedlog u vezi sa dnevnim redom, s obzirom da smo na ova postavljena pitanja evo pronašli i dali odgovor onaj koji možemo dati u ovom trenutku. Ako nema više prijavljenih diskutanata u vezi sa dnevnim redom konstatiram da je za 4. sjednicu Predstavničkog doma Parlamentarne skupštine BiH usvojen sljedeći 5 Dnevni red 1. Potvrđivanje imenovanja predsjedavajućeg Vijeća ministara Bosne i Hercegovine Prelazimo na realizaciju dnevnog reda. Podsjetit ću vas da je procedura odobrenja imenovanja predsjedavajućeg Vijeća ministara BiH regulirana članom 142. Poslovnika ovog Doma. Takođe vas podsjećam da član 5. stav 4. Ustava BiH propisuje način imenovanja predsjedavajućeg i članova Vijeća ministara BiH. Vi ste dobili tekst Poslovnika ovog Doma kao i tekst Ustava BiH pa smatram da nema potrebe da te odredbe sada ponovo ponavljam. U skladu sa stavom 2. člana 142. Poslovnika Predstavničkog doma Parlamentarne skupštine BiH dužnost mi je da pročitam Odluku Predsjedništva BiH o imenovanju predsjedavajućeg Vijeća ministara BiH. „Na osnovu člana 5.4. Ustava BiH, člana 9. stav 1. Zakona o Savjetu ministara ili Vijeću ministara BiH i člana 43. stav 1. Poslovnika o radu Predsjedništva BiH, Predsjedništvo BiH je na 9. hitnoj sjednici, održanoj 14. juna 2011. godine donijelo O D L U K U O
BiH Član 1. Slavo Kukić imenuje se za predsjedavajućeg Vijeća ministara BiH. Član 2. Ova Odluka dostavit će se Komisiji za pripremu izbora Vijeća ministara Predstavničkog doma Parlamentarne skupštine BiH u dalju proceduru. Član 3. Ova Odluka stupa na snagu danom donošenja.
BiH Nebojša Radmanović“ U skladu sa prethodno iznesenom odredbom dajem riječ gospodinu Slavu Kukiću da iznese svoj politički program. Izvolite. 6
Zahvaljujem gospodinu Kukiću na prezentiranom političkom programu. Dame i gospodo poslanici, saslušali smo politički program kandidata imenovanog za predsjedavajućeg Vijeća ministara BiH. Ja vas želim obavijestiti sada da, a u skladu sa zaključkom Kolegija Predstavničkog doma, da smo dogovorili da sada napravimo pauzu od 30 minuta kako bi se politički klubovi, klubovi političkih stranaka ovde i klubovi ostali pripremili za raspravu o ovom političkom programu a odmah sada sazivam sjednicu Proširenog kolegija u sali 2/II. [[PAUZA]] Dame i gospodo poslanici nastavljamo sa radom 4. sjednice Predstavničkog doma Parlamentarne skupštine BiH. Upravo smo, dakle, saslušali program kandidata imenovanog za predsjedavajućeg Vijeća ministara BiH i prije nego što otvorimo raspravu o ovoj tački dnevnog reda želim vas podsjetiti na sljedeće. Dakle, 23. juna 2011. godine Komisija Predstavničkog doma za pripremu izbora Vijeća ministara BiH održala je svoju sjednicu i u skladu s Poslovnikom razmotrila je sve raspoložive informacije i u vezi s imenovanjem predsjedavajućeg Vijeća ministara BiH. Ova Komisija je radila u skladu s članom 46.a) Poslovnika Doma i dostavila je preporuku. Kao što sam i naveo Mišljenje Komisije za pripremu izbora Vijeća ministara BiH o kandidaturi Slave Kukića za obavljanje funkcije predsjedavajućeg Vijeća ministara BiH smo dobili 24. juna 2011. godine. Komisija nije podržala kandidaturu Slave Kukića, odnosno nije dala preporuku Predstavničkom domu za njegovo imenovanje na funkciju predsjedavajućeg Vijeća ministara BiH. Otvaram raspravu i pozivam sve poslanike da u jednoj demokratskoj i tolerantnoj raspravi svi prezentiramo svoje stavove, mišljenja i poglede u okviru ove tačke dnevnog reda. Izvolite. Prvi za riječ se javio poslanik SDP-a i predsjednk Kluba SDP-a gospodin Saša Magazinović. Izvolite. 16
Hvala predsjedavajući. Na samom početku ja želim u svoje lično ime i u ime Kluba SDP-a da čestitam gospodinu Slavi Kukiću na iznesenom programu čiji kvalitet, konkretnost i sveobuhvatnost, nadam se, niko u ovoj sali ne može osporiti. Vizija Vijeća ministara koju je iznio gospodin Kukić, Vijeća ministara kao tima koji jedinstveno treba pristupiti rješavanju nagomilanih, otvorenih problema, je vizija čovjeka koji želi dobro BiH. Vrijeme izgubljeno od izbora do danas mi sasvim sigurno ne možemo vratiti, ali danas imamo priliku za jedan novi početak i priliku da bar pokušamo nadoknaditi izgubljeno. Naravno kao i sve drugo, sve to zavisi od dobre političke volje. U čitavoj ovoj priči trebamo biti svjesni da postoje i one političke snage kojima je u interesu da se ne formira novo Vijeće ministara, da ostane Vijeće ministara u tehničkom mandatu. Mi u SDP-u smatramo da to nije dobro. Ali isto tako smatramo da je korektno da oni koji to misle izađu i javno to kažu. Proces izbora predsjedavajućeg Vijeća ministara je pratio niz događaja – političkih slaganja, neslaganja, političkog dijaloga, izostanka dijaloga, i td. Kakav god ishod glasanja danas bude mi u SDP-u smatramo da iz svega ovoga trebamo izvući, svi mi zajedno, pouke, kako iz onih pozitivnih stvari koje su se dešavale tako i onih negativnih. Negiranje mogućnosti dijaloga kao vrhovnog demokratskog dostignuća je nešto što, bez obzira na naše političke stavove, treba sve da nas zabrine. Pojedinačni i stranački odnos prema kandidatu za predsjedavajućeg Vijeća ministara je bio ilustrucija, ne odnosa personalnog, nego odnosa prema institucijama BiH. Međutim, u svemu što se dešavalo u vezi izbora predsjedavajućeg Vijeća ministara bilo je i nekoliko pozitivnih stvari. Prije svega oni koji su htjeli da vode dijalog sa gospodinom Kukićem vodili su ga, ne o eventualnim pozicijama koje bi trebali dobiti u ovom novom sazivu Vijeća ministara, nego o njegovom programu. Oni koji su spremni razgovarati o programu trenutno ih je više u ovom uvaženom Domu i to je nešto što je pozitivno, ako trebamo tražiti pozitivne stvari iz čitavog ovog procesa. Druga pozitivna stvar je i to što su stranke sa sjedištem u RS-u kroz ovaj proces ušle i našle svoju poziciju političku u uređivanju odnosa u Federaciji. Iako ima nekih koji smatraju da to nije dobro mi u SDP-u smatramo to pozitivnim političkim dostignućem. Zašto? Pa ovo je država svih nas. I entiteti su entiteti svih nas, i kantoni, i gradovi, i opštine, i sela. I svi moramo zajednički, i imamo pravo na to, voditi računa o političkim i svim drugim odnosima, kako u institucijama BiH tako i institucijama Federacije, RS-a, ali i nižim nivoima vlasti. Razmišljajući o mogućem ishodu glasanja, istovremeno slušajući program gospodina Kukića, ja sam zapravo razmišljao ko su ljudi koji sjede u ovom Parlamentu a koji mogu glasati protiv ovakvog programa, protiv konkretnog rada Vijeća ministara, protiv institucionalne jednakopravnosti svih konstitutivnih naroda, ostalih i svih građana. Ko može biti protiv obnove dijaloga među narodima i zajedničke budućnosti, ko može biti protiv evropskog i NATO puta, ekonomskog ozdravljenja, socijalne pravde, obračuna sa nepravdom, povećanjem funkcionalnosti, i da ne nabrajam sve segmente programa koje je gospodin Kukić iznio. Na kraju, gospodin Slavo Kukić je kroz svoje izlaganje pokazao da je svjestan ukupne situacije u BiH, da je svjestan svih naših slabosti ali i šansi i prilika za BiH i mi u SDP-u 17 smatramo da je on definitivno kompetentan čovjek, čovjek koji ima energiju i volju da na nesebičan način da doprinos kako bi Vijeće ministara postao motor, pokretač nekih novih i boljih odnosa unutar BiH i zato će imati našu podršku. Hvala.
Hvala Saši Magazinoviću. Sljedeći za riječ se javio Asim Sarajlić, predsjednik Kluba SDA. Izvolite.
Hvala gospodine predsjedavajući. Gospodo dopredsjedavajući, dame i gospodo, kolegice i kolege. U ime Kluba SDA želim samo reći da, prije svega čestitati gospodinu Slavi Kukiću na ekspozeu i na njegovom programu, i reći da SDA, odnosno njen Klub ovdje u ovom Parlamentu podržava gospodina Slavu Kukića kao mandatara kojeg je predložilo Predsjedništvo BiH ovom Domu i da ćemo mi svesrdno činiti sve da i one sve pozicije koje je on naveo u svom ekspozeu u konačnici i provodimo u Zastupničkom domu Parlamentarne skupštine BiH. Slavo Kukić je legitiman, kompetentan i stručan čovjek koji može uspješno voditi Vijeće ministara BiH i stoga Klub SDA će podržati gospodina Slavu Kukića za tu časnu dužnost. Hvala.
Hvala gospodinu Sarajliću. Riječ ima predsjednik Kluba poslanika, odnosno evo imamo prvog prijavljenog za repliku, gospodin Beriz Belkić. .../kratko prekinuto snimanje... ja samo želim da ukažem na sljedeće. Naime, prilikom javljanja za repliku ja ću vas zamoliti da se držite člana 70. Poslovnika i da, kada se javite za repliku, tačno navedete koji je to citat koji je pogrešno naveden ili ako je u pitanju neka poslovnička odredba. Gospodine Belkiću ovo se apsolutno ne odnosi na Vas, dakle na početku rasprave odmah da imamo to u vidu. Izvolite.
Što se ne bi odnosilo i na mene? Naravno, odnosi se na sviju. Ja znam Poslovnik i ja ću se držati toga. Dakle, bez ambicija apsolutno da komplikujem situaciju i usložnjavam i dat ću doprinos da ovo bude demokratski, tolerancija itd., međutim ne dopada mi se, gospodin Magazinović kaže ovako – ko može biti protiv ovakvog programa. Pa mogu biti ljudi, mogu biti poslanici, ali to na koji način je to rečeno, na neki način diskvalificira ostale. I ja bih molio da takvu vrstu izbjegnemo. Dakle, apsolutno razumijem podršku predlagača, razumijem podršku stranaka i td., ali ne razumijem nagovještaj diskvalifikacije onih koji ne prihvataju takvu vrstu programa, onih koji drugačije misle i td. 18
Hvala gospodinu Belkiću. Riječ ima predsjednik Kluba poslanika HDZ gospodin Niko Lozančić. Izvolite.
Zahvaljujem gospodine predsjedatelju. Uvažene dame i gospodo zastupnici, uvaženi članovi Vijeća ministara, gosti. Kratka ispravka, nisam ja predsjednik Kluba zastupnika jesam zamjenik predsjednika Kluba zastupnika. Predsjednik Kluba zastupnika je uvaženi zastupnik Mate Franjičević. Evo, mi danas pred sobom imamo Odluku o imenovanju predsjedavajućeg Vijeća ministara, Odluku Predsjedništva BiH i ja ću se ograničiti na raspravu o Odluci. Koliko tijelo institucija koje je donijelo ovu Odluku drži do vlastite odluke pokazalo se danas dolaskom ovdje trudeći se da nas uvjere u ispravnost ovakve donesene odluke. Njima je trebalo ponuditi i ekspoze i programe i platforme i uvjeriti ih da kad donesu odluku ovakvu da je ona dobra a oni bi trebali onda uvjeriti nas da su donijeli dobru odluku i za BiH, i za institucionalnu jednakopravnost sva tri konstitutivna naroda, i za dobro svakog građanina, i za jačanje kulture dijaloga, i za jačanje međusobnih odnosa, međusobnog povjeravanja, uvažavanja, itd. Međutim, očigledno je, i ja nisam ni očekivao da danas ovdje dođe predsjedavajući Predsjedništva, pošto je čovjek preglasan, znači on očigledno ne misli da je ova odluka dobra, ali očekivao sam da druga dva člana Predsjedništva koja su, evo preglašavajući predsjedavajućeg, donijeli ovakvu odluku, dođu pa nas uvjere zašto je njima toliko važno bilo da na ovako jednom važnom pitanju u Predsjedništvu koje bi trebalo biti institucija dogovaranja, razumijevanja, koordiniranja i jačanja međusobnog povjerenja, treniraju trenutačno brojčanu nadmoć i dokazuju da BiH treba ići naprijed politikom preglasavanja. U ovoj zemlji nikad nije bilo dobro kad se takva politika manifestirala, nikad ni za koga, ni za onog ko ju je manifestirao a ni za one druge koji su bili protiv takve politike. Da su dobrim dijelom svjesni štetnosti takve jedne odluke i mnogobrojni predstavnici međunarodne zajednice, koji danas djeluju u BiH kroz različite institucije i predstavljajući vlastite zemlje, pokazuje ova desna strana gdje obično u ovakvim prigodama nema dovoljno mjesta za sve akreditirane veleposlanike u BiH. Oni svojim današnjim nedolaskom pokazuju isto tako da je ovakva politika štetna za BiH. Ja o samom ekspozeu neću raspravljati. Neću raspravljati ni o osobi kandidata jednostavno iz prostog razloga što mislim da dolazak u ovu dvoranu na potvrđivanje na ovakav način ne zaslužuje ničiju podršku, bez obzira o kome se radilo. Kandidat za predsjedatelja Vijeća ministara, za instituciju koja bi trebala jačati i razvijati mnogo toga što je i spomenuto danas u ovom ekspozeu mora biti vjerodostojan da će uistinu to predstavljati i mora doći u ovu instituciju na način koja to manifestira. Dolazeći ovdje kroz instituciju u kojoj je bez volje, velike volje hrvatskog naroda izabran član Predsjedništva koji je zanemario da bi trebao predstavljati hrvatsku većinsku političku volju u toj instituciji, dolazeći ovdje ne poštujući i opet grubo gazeći većinsku volju svog naroda mislim da nisu dobri atributi niti preporuke za podržavanje bilo 19 koga, bez obzira iz kog on naroda dolazio, iz kog entiteta dolazio i s kakvim osobnim referencama dolazio. Stoga mislim da ovu sjednicu treba što prije okončati i neću, za razliku od kolege iz SDP- a, nikome dijeliti lekcije šta mislim o onome ko bude glasovao drugačije od mene. Ja znam kako ću glasovati i iz moje rasprave se već može zaključiti da ću se ponašati kako se i članovi Predsjedništva ponašaju prema vlastitoj odluci. Hvala vam lijepo.
Mi nastavljamo sa raspravom, no ja želim da podsjetim na poslovničku odredbu da mi danas vodimo raspravu o političkom programu kojeg je gospodin Slavo Kukić prezentirao. Dakle, tako propisuje član 142. našeg Poslovnika. Sljedeći za riječ se javio gospodin Drago, ili replika gospodin Lozančić. Izvolite.
Gospodine predsjedatelju. Ja Vas molim da se Vi suzdržite od komentara rasprava svih zastupnika jer poslovnički Vam to nije dato za pravo, pogotovo zastupnika koji se drže dnevnog reda koji ste Vi potpisali. Znači, mi danas imamo na dnevnom redu potvrdu imenovanja predsjedatelja Vijeća ministara, nemamo na dnevnom redu raspravu o ekspozeu bilo čijem. Pa vidite šta ste potpisali i nemojte me makar ispravljati na onome što apsolutno nemate pravo.
Gospodine Lozančiću nadam se da bi Vam trebalo biti poznato šta je dužnost predsjedavajućeg Predstavničkog doma. Između ostalog da usmejrava raspravu i da brine o primjeni ovog Poslovnika. Da nije ovako kako ste Vi govorili ja ću Vam citirati sada precizno šta piše u Poslovniku. Član 142. doslovice glasi – Nakon što predsjedavajući pročita Odluku imenovanom se daje riječ da objasni svoj politički program o čemu će se povesti rasprava. Molim vas da samo radimo u skladu sa Poslovnikom. Riječ ima gospodin Drago Kalabić. Izvolite. Predsjednik Kluba SNSD-a.
Hvala gospodine predsjedavajući. Ja možda ću malo biti nekorektan i podržavam da Vi malo trenirate strogoću na ovim manjim partijama da bi mi iz velikih partija mogli na miru i malo duže govoriti i što je, mislim ovako, odluka racionalna u smislu da izađemo iz ove situacije. U ime Kluba SNSD-a ja moram ponoviti naš stav da mi nećemo danas podržati ovog kandidata. U proteklim danima smo u javnosti to obrazložili i nemam potrebe da uzimam puno vremena, ali evo ovdje ovaj Dom zaslužuje da neke stvari ponovimo iako su, evo već sada rečene. Naravno da nećemo govoriti o programu i onome što je danas ovdje izneseno zato što su sporne stvari prije programa, zato što je sporan kandidat. 20 Gospodin Kukić je kandidat opasnih namjera i zato ne može proći u ovom Predstavničkom domu. Zato što je prihvatio da bude kandidat u ime Predsjedništva BiH a dobro zna da je to te kandidature došao preglasavanjem, zato što je prihvatio da bude kandidat bez utvrđene parlamentarne većine i zato što je prihvatio da bude kandidat a da istovremeno da je osporavan od izabranih, većinski izabranih političkih predstavnika dva naroda u BiH. Onaj ko se usudi i prihvati da na takav način traži podršku nisam siguran da gradi dobre odnose u BiH. Znači, BiH je složena država, na sreću ili na žalost kako hoćete, neko različitosti vidi kao prednost i ovu našu složenost, neko kao problem, ali za razliku od drugih država ona uvijek ima potrebu da prije toga ispoštuje procedure i da utvrdi i da kaže da je ovo država dva entiteta i da je ovo država tri konstitutivna naroda. I kada obezbijedi da su ti principi ispoštovani onda može da ide dalje. Ovdje je to grubo zanemareno, na vrlo grub način i poslata poruka da ima ljudi u ovoj zemlji koji imaju ambiciju na takav način vladati BiH. Na način, na komunikaciju i ostalo, i to je bio naš stav jer mislimo da je to jako neodgovorno, pokazati volju jer moglo bi se sada postaviti pitanje da li neko ko je došao nakon preglasavanja, da li neko ko nema podršku političkih predstavnika dva naroda ima namjeru sastaviti Vijeće ministara od predstavnika samo jednog naroda ako dobije podršku. Zašto neko ko je do sada prekršio principe ne bi ih krišio i dalje ako dobije podršku za takvo nešto jer vidim da se nije obazirao na primjedbe, na stavove javnosti da ovo nije dobar put u BiH kako se dolazi do, predsjedavajući Vijeća ministara u BiH je jako važna pozicija i svi su zainteresovani za sve aspekte te pozicije – i pristupa i stavova. Mi smo vidjeli, ja opet kažem lično nemamo ništa protiv gospodina Kukića, njegovo umijeće i prihvatanje ove igre u interesu nečega drugog to je sada njegov lični stav i ja ne želim to da komentarišem, ali sa sjednice Komisije reći ću samo jedan detalj da je predstavniku HDZ-a na njegovo pitanje – kako gleda na rješenje ovog pitanja i problema neravnopravnosti hrvatskog naroda gospodin Kukić odgovorio da je bio predstavnik u jednoj ekspertskoj grupi i da je njegovo mišljenje da bi jedno od mogućih rješenja bilo ukidanje entitetskog glasanja u Predstavničkom domu i eventualno određene promjene načina glasanja u Domu naroda i on misli da bi se na taj način obezbijedile ravnopravne pozicije sva tri naroda i da bi to zadovoljilo i da je to bio prijedlog rješenja njega i njegovog tima saradnika. To je bio stav, da bi naravno na pitanje u ime SNSD-a – da li to znači ukidanje entitetskog glasanja gospodin Kukić odgovorio, pred istim slušaocima, da se on ne bi upuštao u ustavne promjene i da on šalje poruku predstavnicima hrvatskog naroda da je ovo odprilike zadovoljavajuće stanje i da se tu ne bi trebalo ništa mijenjati, jer naravno treba podrška i predstavnika iz RS-a. Mislimo da to nije za nivo Parlamenta BiH, na takav način eventualno, ne bih to komentarisao, dobiti podršku pred istim ljudima i sa jako, jako složenom tematikom koja zahtijeva vrlo ozbiljan pristup od nekoga ko želi biti predsjedavajući Vijeća ministara. To je samo jedan detalj koji je mene tada ubijedio da se radi o neozbiljno pristupu, i ja sam to i komentarisao na takav način. Žao mi je ako to nekome smeta ali mislim da je to bilo zbog svih tih ulaznih parametara u ovu priču naravno da nismo mogli obezbijediti, jer dijalog, a da se traži prihvatanje ovakvih stvari kao svršen čin. Naravno da mi iz SNSD-a nismo mogli prihvatiti i na taj način u ovome učestvovati jer smo poslali jasnu poruku da oni koji stoje iza ovoga ipak uzimaju prijeko potrebno vrijeme ovoj državi, da su svi znali, koji učestvuju u političkom životu u BiH, da sve parlamentarne demokratije poznaju pojam obezbjeđenja skupštinske većine, parlamentarne većine koja nakon toga ustavnom predlagaču nudi na stolo prijedlog. Na kraju krajeva tako se ponaša i moćna engleska kraljica koja dobije i pita ko ima većinu, onaj ko ima većinu nema nikakvih problema da bude mandatar. Samo smo mi pored svih svojih problema kojih imamo uspjeli dodatno izokrenuti i ovu stvar i u sve ovo ući tako. 21 Zato kažem nismo ni došli do programa i na ovakav način ne može doći i neću ni da komentarišem, žao mi je što nije bilo onih članova Predsjedništva koji su danas trebali da obrazlože svoj prijedlog čime su nas doveli u ovu situaciju. I zato sam jutros pitao da li ima šanse da čujemo, ovo je vrlo ozbiljna stvar od onih koji su se jako neozbiljno ponašali u ovoj situaciji. Volio bih da smo čuli argumente dva člana Predsjedništva a ne da slušamo špekulacije da se gospodin Izetbegović opredijelio za podršku gospodinu Kukiću nakon informacije da je on bio direktor Marksističkog centra u Posušju i da je to za njega bilo opredjeljujuće. Ja ne mislim, ali eto to je neka od, ne znam, priča i čudi me da gospodin Izetbegović pokazuje sklonost ka tim ljevičarskim dešavanjima u BiH, ali dobro. I to je nešto što je eto, ali zaista bih volio da sam dobio danas objašnjenje. Ili da je gospodin Komšić uslovljavao podršku gospodinu Kukiću ako on obezbijedi podršku HDP-a i da je on oduševljen tom podrškom i da je to njega opredijelilo za, ne znam, za takvo nešto. Ali sve su to špekulacije i ja bih volio da smo to danas ovdje čuli isključivo iz razloga da Predsjedništvu BiH pošaljemo poruku da u narednoj rundi, koju ne možemo izbjeći, da se zaista ponaša odgovorno, da zajedno sa predstavnicima političkih partija, liderima političkih partija, sa uobičajenim načinom kako se obezbjeđuje prolaz u ovome Domu, da poštuje tu proceduru. U Predsjedništvu BiH sjede ljudi koji su dovoljno politički moćni, iza kojih stoje tri najveće političke partije u ovom Parlamentu i mislim da je red da se ovakve stvari nama više ne dešavaju, nego jednostavno da iskoriste tu svoju mogućnost. I sigurno ovaj Predstavnički dom neće biti prepreka, kao što ni dosada nije bio prepreka, usaglašenom prijedlogu Predsjedništva na osnovu konsenzusa da možemo dobiti konačno predsjedavajućeg i da možemo dobiti Vijeće ministara. Hvala.
Za repliku se javio poslanik Mirza Kušljugić. Izvolite.
Uvaženi predsjedavajući, cijenjeni kolegice i kolege. Moja replika se odnosi na konstataciju koja nije tačna u predhodnoj diskusiji gospodina Kalabića. Predsjedništvo je 2000. godine davalo mandatare koji nisu prolazili kroz ovaj Dom, usaglašeno prijedloge. Dakle, da li će neko biti potvrđen u Parlamentu ili ne zavisi od parlamentarne većine i od entitetske većine. Tada su dolazili usaglašeni stavovi Predsjedništva koji nisu prolazili kroz Parlament, samo da vas podsjetim, ti koji su bili 2000. godine slučajno bio jedno vrijeme u ovoj ovdje sali. I mislim da bi red bio da govorimo o programu, da iskoristimo ovu diskusiju da vidimo šta u programu je dobro a šta nije, bez obzira da li će biti drugi krug ili ne, i da nije korektno da ovde, bez obzira što su trebali, po meni, biti prisutni, dajemo lekcije članovima Predsjedništva. Oni tačno znaju šta su njihova ovlaštenja i to je propisano i Ustavom i oni iza svojih stavova stoje i oni su te svoje stavove iznosili javno i u medijima.
Za riječ se javila Azra Hadžiahmetović. Izvolite.
Zahvaljujem predsjedavajući. Uvaženi članovi Kolegija, kolegice i kolege. Ja se neću obraćati ambasadorima ovdje prisutnim, ali evo svima prisutnim ovdje u sali. 22 Imajući u vidu odredbe Poslovnika koje ste pročitali posebeno ja ću se i referirati posebno na ono što je i tema današnje rasprave, no dozvolite da na samom početku, u ime Stranke za BiH, pomenem da, obzirom na našu opozicionu poziciju, mi kao stanka i ne nosimo odgovornost i uobičajeno i nije praksa da neka opoziciona stranka i bude dio parlamentarne većine ili eventualno podrži mandatara i t. Mi do sada nismo imali priliku da nijedan program ni jednog potencijalnog mandatara vidimo, odnosno da se o njemu očitujemo. Pratili smo, dakle, dosadašnja oglašavanja najvećim dijelom, nažalost, posredstvom medija, kažem nažalost što nisu iskorištene i druge mogućnosti, dakle različita oglašavanja i stranaka, dokumente, platforme i td. Na neke od tih stavki smo i kao stranka reagovali, pa evo dozvolite i da pomenem na samom početku da bi bilo dobro da smo danas dobili i program koji je gospodin Kukić ovdje u svom ekspozeu naznačio. Ja se dobro i sjećam, predsjedavajući, da ste Vi prije četiri godine upravo bili ti koji ste insistirali da tadašnji mandatar prvo podnese pismeno program da bi se mogla obavljati o njemu rasprava. I meni je žao da ste to zaboravili. Kada je riječ o samom programu, dakle Stranka za BiH neće podržati, što naravno nije lično usmjereno na gospodina Kukića, dakle mi nećemo kao stranka u opoziciji podržati ni jednog mandatara. Ali evo, dozvolite da se osvrnem na ono što je predmetom rasprave – to je ekspoze gospodina Kukića u kome je naznačio, kako je rekao, teme na kojima su zasnovane programske premise. Evo, ja ću se koristiti upravo konstrukcijama koje je kolega Kukući pomenuo za govornicom, ali osjećam potrebu da prije nego što se osvrnem na te teme i premise se osvrnem na konstrukciju koju ste upotrijebili na samom početku a to je da je vrijeme da se, i što je provejavalo kroz Vaše izlaganje, a to je potreba za zaokretom, za radikalnom promjenom. Referirajući se na konstrukciju da 20 godina ovu zemlju je karakterisalo, odnosno vođenje ove zemlje karakterisalo, kako ste Vi rekli, raštimani stroj. Vidite, dio, dobar dio, čak i ključni dio tog raštimanog stroja je danas iza onih koji su Vas predložili ovdje. Ja se duboko nadam da oni nisu baš uvrijeđeni, ali evo imam potrebu da pomenem samo da 20 godina, dakle, neke političke opcije su činile taj raštimani stroj i čak i pored, ne upuštajući se u kvalifikacije ali ću pomenuti, da 20 godina različiti raštimani slojevi nisu doveli ovu zemlju u poziciju da devet mjeseci poslije izbora još uvijek nema vladu. Kako god da su bili raštimani imali smo vijeća ministara i vlade mnogo prije nego što je proteklih devet mjeseci i nažalost već nagoviještenih još nekoliko. Vi ste pomenuli na početku da se nećete upuštati u ustavne promjene kao predsjedavajući Vijeća ministara. Ja ću Vas samo podsjetiti da je Vijeće ministara dio ustavne strukture i da ne bi bilo dobro da se ne upuštate u raspravu nadležnosti i td., jer procedura i svega onoga što reguliše Ustav i eventualno što bi regulisale ustavne promjene a što se tiče svakako Vijeća ministara. Vi kažete da ćete pomoći državnim institucijama. Ja ne znam kako može predsjedavajući Vijeća ministara pomagati državnim institucijama. Malo moram zastati zaista nad ovom konstrukcijom. Pomenuli ste recimo i strateške ciljeve ekonomskog razvoja kao temeljne premise. Na koje ste ciljeve mislili? Vi jeste se dalje u svom ekspozeu referirali na nekoliko ključnih ekonomskih problema, koji su zaista i dobro odabrani ali moram reći da smo iste te probleme imali i u ekspozeu prije četiri godine. Dakle, nije problem u onome što apostrofirate kao važno područje djelovanja, ali je problem u nečem drugom. Posebno, recimo, kada se pomenuli ekonomiju, nezaposlenost i td., meni je drago da ste Vi danas došli ovde da ovom Parlamentu 23 kažete da mi imamo vrlo visoku nezaposlenost, da se nešto mora učiniti. Tačno je, mi to znamo, ima ovde onih koji su mnogo duže, evo i kolega Kuršljugić, i mnogo je duže posmatran u istoriji, dakle u novijoj istoriji BiH da trebamo nešto učiniti. Ali šta ćete Vi učiniti da povećate zaposlenost? To je dio Vašeg, to je trebalo biti dio Vašeg programa. Vi ste dobro i apostrofirali potrebu strane direktne investicije, privlačenja stranih investicija. Apostrofirali ste i spor birokratski aparat i td., dobro ste i citirali jednog stranog investitora kada ste rekli da treba fleksibilizirati zakonske odredbe. Ja ne znam na šta ste mislili. Je li mislite mijenjati zakonske odredbe, stavljati ih van snage ili donijeti nove. To je uloga predsjedavajućeg Vijeća ministara, odnosno Vijeća ministara u smislu prijedloga za ovaj Parlament. Dobro je da ste i rekli da treba izvući pouke. Izvukli smo mi i izvlačimo stalno neke pouke, međutim šta ćete Vi uraditi. Ja se nadam da imate namjeru ne samo izvlačiti pouke nego i nešto uraditi. Da treba vatiti autoritet državnim institucijama – to je tačno, međutim i u tom kontekstu ste dobro apostrofirali efikanost državnih institucija, koruptivnu praksu, kulturu političke komunikacije, odnosno vokabular koji, kako ste rekli, proizvodi strah i da treba zaokret. Međutim, kako ćete obezbijediti taj zaokret? Ključno pitanje, ja hoću samo da podsjetim, sadržina Vašeg programa, prioriteti, djelovanja, koja ste Vi apostrofirali na jedan način, ne mogu ovdje, ne može niko negirati, ne može niko osporiti, ali odgovori na ono, na pravac Vašeg djelovanja su danas izostali. Dobro je da ste apostrofirali evropsku perspektivu BiH i članstvo u NATO, ali nije dobro što ste rekli da nije ništa urađeno za posljednje četiri godine. Ja ću Vas samo podsjetiti, da za posljednje četiri godine, samo na dvije stavke – BiH je dobila MAP kada je u pitanju članstvo u NATO savezu, a kada je u pitanju evropska perspektiva BiH potpisan je Sporazum o stabilizaciji i pridruživanju. Dakle, dva ključna elementa, samo pominjem, koja su okarakterisala prošli mandat. Ni slučajno ne spadam u one koji su zadovoljni dinamikom približavanja BiH euroatlanskim integracijama. Nadalje, Vi pominjete punu implementaciju Dejtonskog mirovnog sproazuma kao strateški cilj Vijeća ministara i tu ste i pomenuli Parlamentarnu skupštinu. Gospodine Kukiću naš mandat je počeo dodjelom mandata od strane CIK-a i onda zakletvom, pa Vas molim da pročitate sadržinu zakletve. Svaki parlamentarac ovde je položio zakletvu da će, između ostalog, poštovati odredbe Dejtonskog mirovnog sporazuma što uključuje, naravno i ustavne odredbe, odnosno Aneks IV koji čini Ustav. Dobro je da ste posebno apostrofirali pitanje povratka i izbjeglica i potrebu zaokreta u implementaciji, kako ste Vi rekli, odnosno implementaciju Strategije koja je prošla kroz Predstavnički dom Parlamentarne skupštine BiH, međutim ja hoću samo da Vas na jedno podsjetim. U prošlom mandatu Parlamentarna skupština BiH je usvajajući budžete obezbijedila 30 puta više sredstava samo iz Budžeta po osnovu, za rješavanje pitanja povratka. Ja neću reći da je to dovoljno, ali Vas hoću na to podsjetiti. Ako budete izabrani za predsjedavajućeg Vijeća ministara bilo bi nam zadovoljstvo da Vi obezbijedite više. Kada je riječ o državnoj imovini koju ste pomenuli – kažete da će Vijeće ministara zajedno sa Parlamentarnom skupštinom i entitetima raditi na regulisanju ovog pitanja intenzivno. Vidite, kada je u pitanju državna imovina Vi kao predsjedavajući Vijeća ministara, je li, 24 potencijalno trebate samo intenzivno uraditi da se ona uknjiži. Ovde pitanje, kako ste Vi pomenuli, spremnost na dijalog i kompromis, ja zaista ne znam oko čega Vi možete voditi dijalog, odnosno o kakvim kompromisima govorite kada je državna imovina neosporno državna. Ona je bila predmetom rasprave prilikom razgovora o Dejtonskom mirovnom sporazumu, o sklapanju Dejtonskog mirovnog sporazuma i status državne imovine kao državne imovine uopšte nije sporan. Dakle, još da vas podsjetim, uz neosporan status državne imovine, državna imovina je jedino vezivno tkivo BiH i o tome trebate voditi računa. Naravno, ono što se apostrofirali, niko Vam ne može osporiti ni jedno pitanje.
Ja samo želim napomenuti da je vrijeme isteklo za diskusiju.
Da je isteklo, evo nastojat ću zaista da što je moguće brže završim. Drago mi je da ste apostrofirali pitanje saradnje sa Haškim tribunalom. Mislim da smo mi već ušli u jednu fazu u kojoj BiH, barem kada je u pitanju komunikacija sa Haškim tribunalom, nema značajnije izražene probleme. Recimo reforma Javnog RTV sistema. Moram reći gospodine Kukiću – Vi ste bili dio tog sistema za razliku od gotovo većine prisutnih ovdje. Ja neću reći da ste se Vi identificirali sa stanjem koje karakteriše Javni RTV sistem ali se ne sjećam da ste kao, u funkciji koju ste obavljali, vrlo važnoj funkciji, ikada se oglasili da se ne implementiraju zakonu koje je donijela ova Parlamentarna skupština, posebno kada je u pitanju Zakona o Javnom RTV sistemu i Javnom RTV servisu i uspostava korporacije kao četvrtog kraka i td., ne sjećam da ste apostrofirali to kao problem ili da ste u krajnjem, sa funkcije na koju ste bili birani, odstupili zbog toga što se ne poštuju zakoni koje je ova Parlamentarna skupština donijela. Dakle, malo samo da vodimo računa i o tome. Zahvaljujem predsjedavajući. Ja hoću samo da pohvalim mandatara, odnosno ekspoze i njegovu posvećenost makroekonomskoj stabilnosti. Nažalost u odsustvu vremena, nedovoljnom vremenu nemam mogućnost da se referiram na nekoliko stavki koje ste pomenuli, koje bi svakako trebale imati drugačije opredjeljenje predsjedavajućeg Vijeća ministara.
Zahvaljujem. Gospodine Kukiću, nadam se da pažljivo bilježite ove stvari. Ovo je dragocjeno iskustvo od stranke koja je neprekidno bila u vlasti i još uvijek ima ministre u Vijeću ministara. Za riječ se javlja gospodin Borislav Bojić. Izvolite.
Gospodine predsjedavajući, dame i gospodo, gospodine mandataru, uvaženi gosti. Na samom početku, gospodine predsjedavajući, ja Vas molim kada predstavljate nas poslanike, pa to lijepo učinite kada je u pitanju recimo predsjedavajući Kluba poslanika SDP-a pa navedete njegovo ime, kada prozovete moje ime da kažete SDS, biću Vam jako zahvalan da 25 isti odnos imate i prema meni kao i prema drugima. Nadam se da ovu primjedbu shvatate kao jednu koja je vrlo racionalna i mislim da je razumna i ja Vas molim, ja ću to jako pažljivo da pazim pa Vas molim da vodite računa bar kada sam ja u pitanju. Dame i gospodo ja imam nekoliko dilema. Naravno vidim da novinari nemaju dilema jer su oni ekspoze, odnosno izlaganje dobili u pisanoj formi a ja kao poslanik to nisam imao priliku i jako mi je žao što se, evo službe i drugi koji su radili na ovim poslovima nisu bar potrudili da dobijem, dakle, taj pisani materijal kako bih mogao da se potrudim, da se malo konsultujem i da dam više komentara. Teško mi je citirati, a citirati nije ni moguće, gospodine predsjedavajući, usmena izlaganja. Dakle, moguće je citirati samo nešto što je napisano a ja to napisano kao poslanik nemam, tako da ne mogu da citiram određene sadržaje. I naravno, na samom početku sam djelimično sam u dilemi, naravno ja ću to vrlo lako razjasniti obzirom da ste Vi dobro rekli – u skladu sa Poslovnikom da će gospodin Slavko Kukić da iznese svoj politički program. Da, baš tako piše u Poslovniku, Vi ste potpuno u pravu. No tog trenutka sasvim slučajno se gospodin Lagumdžija prijavio za repliku pa sam dodatno bio zbunjen, vjerovatno slučajno jer jednostavno možda se radi o nečemu drugom, pa nisam baš siguran da li se radi o političkom programu ili onome što je sam mandatar iznio, a on je rekao da podnosi osnovne programske ciljeve Vijeća ministara. Tako da ja sada baš nisam načisto šta je to u stvari ponuda predamnom kao poslanikom, ja govorim, dakle, kao poslanik u ovom Parlamentu. Naravno ove dileme imaju određenu vrstu sadržine, ja ne bih da ih obrazlažem jer zaista nema potrebe. Ja neću govoriti o samom sadržaju jer mislim da, zaista teško mi je da nađem određenu vrstu da kažem, dovoljno argumentacije koja bi trebala da pobije određene činjenice koje su zaista pobrojane na jedan način koji je, evo da kažem, kroz cijeli ekspoze postavljen vrlo specifično, u kome sam ja očekivao da se malo to postavi drugačije, ali evo to je pristup koji je napravio gospodin Kukić, ali ja imam određena pitanja, dakle koja će biti vrlo konkretna i ta pitanja su za mene jako važna i zato bih se ja, ovoga puta opredjeljujem samo za pitanja. Gospodine Kukiću ja Vas molim, obzirom da je i gospodin Kalabić imao dilemu u vezi sa pomenutim entitetskim glasanjem, a Vi ste o tome komentarisali u javnosti a ništa niste rekli u vezi s tim u samom Vašem ekspozeu, ja Vas molim da mi odgovorite konkretno na pitanje, dakle i da mi iznesete jasan stav – Da li ste za entitetsko glasanje ili ste protiv njega? I molim Vas da mi nedate jedan odgovor koji bi mogao da glasi ovako – znate to je obaveza vas u Parlamentu, kako god se vi dogovorite ja ću prihvatiti to rješenje. Mene zanima šta Vi, kao Slavo Kukić, mislite u vezi sa ovim pitanjem i da mi potpuno jasno i nedvosmisleno kažete – ja sam za entitetsko glasanje ili sam protiv entitetskog glasanja. Jako mi je važno to da znam i zato to tako i postavljam. Sljedeća moja dilema odnosi se na pitanje popisa stanovništva. Vi ste apostrofirali Zakon o popisu stanovništva i naravno zanima me šta Vi mislite – Da li treba u tom popisu stanovništva da stoji stavka koja govori o nacionalnom izjašnjavanju onih koji budu bili popisivani, a ne popisuju se samo ljudi nego se popisuje još mnogo štošta, ali kada su u pitanju ljudi da li treba da iznesu svoje nacionalno opredjeljenje i da li treba da se izjasne u vezi s tim? I naravno, imam još nekoliko pitanja. Govorili ste o štednji, čini mi se da ova potrošnja na nivou BiH, posebno od raznih agencija, mnogih institucija i td. da je vrlo neracionalna. 26 Zanima me da li će, po Vama, biti smanjena ta izdvajanja, dakle da li će biti manji Budžet institucija BiH, obzirom da neke agencije, uprave i razne institucije troše sredstva uveliko, neke nisu opravdale svoje postojanje, a Boga mi neke od njih bi trebalo dobro izanalizirati da li ima opravdanja za njihovo postojanje i da li se na drugi način mogu organizovati ti poslovi? Time bi se praktično postigla određena ušteda. Da li kod Vas ima spremnosti da se smanje izdvajanja, odnosno da Budžet BiH bude manji? Naravno Vaša uloga u ovome svemu je nešto specifičnija u odnosu na poziciju predlaganja, dakle, Budžeta koji se ovde predlaže na jedan drugačiji način. Dakle, ovo su samo neka pitanja, kako i sami kazaste, trebamo, rekoste Vi, trebamo li se praviti ćoravi kod vlastitih očiju. E pa da ja ne bih bio i gluh i ćorav ja Vas molim da mi konkretno odgovorite na ova pitanja koja sam postavio. I naravno, mene je dodatno malo zbunjivalo – jezik kojim ste izlagali a on nije srpski i sigurno kod dijela izraza koji ste koristili može kod mene da izazove određenu vrstu dilema kod samog sadržaja, pa Vas molim i naravno rukovodstvo Parlamentarne skupštine da prilikom dostavljanja ovakvih materijala da mi se dostavlja to na srpskom jeziku kako bih ja to što je moguće bolje razumio. Ja priznajem da najbolje to ne razumijem ali nadam se da ćete vi učiniti dodatne napore da ja to bolje razumijem. Hvala vam lijepo.
Sljedeći za riječ se javio gospodin Zvonko Jurišić. Izvolite.
Hvala predsjedavajući. Pozdravljam Vas i sve kolegice i kolege ovde koji se nalaze u ovoj dvorani. Moram na samom početku ovog mog izlaganja da kažem da je ovaj ekspoze danas, ovo je i programski, ciljevi i principi koje je iznio gospodin Kukić, da nikada u ovoj sali nisu izneseni takvi programski ciljevi. Jasno je detektirano problematika u BiH i jasno je izneseno i stav i način rješavanja ove problematike u BiH. Meni je žao da pojedine kolege možda i ne razume ili eventualno nisu dobro čuli šta je rečeno, znači za postojeće stanje u BiH ponuđena su i rješenja. Govoriti sat vremena ovde pred ovim poslanicima o stvarnom stanju u BiH, o propustima koji su bili u proteklo vrijeme i o načinu rješavanja. Ja sam razumio jasno gospodin Kukić kako misli kroz Ministarsko vijeće rješavati ove probleme. Gospodin Slavko Kukić se može nekome nesvidjeti kao osoba, možda ne izgleda lijepo, možda zbog naočala, frizura i ostalo, ali mislim da ovaj program koji je danas ovde iznio da on zauslužuje profesorski čistu peticu, jer ovde u BiH ako hoćemo ocjenjivanje od 5 do 10 čistu desetku. Ovdje je bilo postavljeno nekoliko konkretnih pitanja – kada je u pitanju entitetsko glasovanje za ili protiv. Možda će se kolege iz SDS-a, možda odlučiti ili neodlučiti ovako ili onako.Šta god odgovori gospodin Kukić ja vjerujem da on danas neće pridobiti njihovu naklonost. Ja bih volio da me oni u to razuvjere. Ja sam protiv entitetskog glasanja, ja. Postoji način a to je bio i dio Travanjskog paketa zbog kojeg je i pao. I evo, jedan od dopredsjedatelja je 27 protiv entitetskog glasovanja bio. I tada se HDZ i podijelio, jedni su bili za entitetskog glasovanje a drugi su bili protiv entitetskog glasovanja. Ja sam tada dao podporu ovde za one koji nisu dali potporu Travanjskom paketu, koji su bili protiv, znači entitetskog glasovanja. Treba zaštiti sve – i Srbe, i Hrvate i Bošnjake u ovom Parlamentu. Je li se ono zove entitetsko, ili možda nacionalno glasovanje, ili neko drugo to o tom po tom. Nije u redu, a gospodin Kukić je iznio svoj program, svoje programske ciljeve na način upravo kako treba. Sve ono što se tiče Ustava BiH to je vezano za ovaj Parlament ili Parlamentarnu skupštinu koja je formirana kroz dva doma – Zastupnički i naravno Dom naroda. Što se govore politički predstavnici u BiH iz oba entiteta i iz sva tri naroda bit će takvo ustavno rješenje a nikako neće biti onako kako ga eventualno želi ili hoće gospodin Slavo Kukić ili predstavnici Ministarskog vijeća. Prema tome nekome stavljati u usta da je za ili da je protiv u ovo vrijeme, kroz medije da se izjašnjavao, kada je u pitanju entitetsko glasovanje ili kada je u pitanju Izborni zakon u BiH. Svi ovi koji brinu o ravnopravnosti i poziciji Hrvata trebali su promijeniti Izborni zakon 2006., 2008. ili neke druge dvije tisućite, jer imaju u kontinuitetu ili 15 godina vlasti ili nešto manje, kao što ima recimo Stranka za BiH, ona ima stalni kontinuitet sudjelovanja u izvršnoj vlasti. Zato, kažem ta briga o ravnopravnosti, ona se treba izraziti, znači kroz zakonska i ustavna rješenja za sve narode BiH i sve njene građane. Stoga smatram da i prije ovoga ekspozea, i prije ovih naših rasprava, kolega Kalabić se možda i našalio i rekao idemo obaviti prije glasovanja, pa ćemo onda raspravljati. Ja vjerujem da se kroz ove rasprave nećemo daleko pomaknuti, nego iz ovih rasprava da ćemo izazvati možda i nekakve replike, ili ovo ili one, koje niti će pomoći, niti će odnemoći gospodinu Kukiću. Mislim da je bilo dovoljno na ono što je iznio, jasno, precizno i glasno pred nama ovde, mogli smo već nakon toga pristupiti glasovanju. I, radi javnosti koja nas prati, radi javnosti koja nas prati, jer mi zastupnici često puta kažemo da radimo, je li, pa onda ako javnost putem medija nas prati, a imamo i plaću tih poreznih obveznika, jasno je rečeno kako je trebalo popraviti i zapošljavanje u BiH, onda ne trebamo mi previše se raspravljati, prepucavati a to zvati radom, jer to mi nije nikakav rad, nego trebamo privesti kraju ovu sjednicu i završiti je. Pa ono glasovanje ili bilo ili pozitivno ili negativno, zavisi za koga. Mi u HSP-u podržavamo ovaj program, a samim tim i kandidata za Ministarsko vijeće BiH.
U skladu sa članom 70. za repliku se javila Aleksandra Pandurević. Izvolite.
Hvala gospodine predsjedavajući. Aleksandra Pandurević, SDS, kao što reče moj kolega maloprije. Gospodine Jurišić, ja bih Vas molila da Vi ne budete tumač stavova niti otvarate neke dileme o načinu kako će glasati SDS. To je jako nekorektno i to nije prvi put s vaše strane. Stav SDS-a od prvog dana nije bio nepoznanica, bio je javan, prenijeli smo ga i gospodinu Kukiću. Gospodin Kukić kao ličnost, kao čovjek, uopšte nije sporan za nas. Sporno je to što njegov eventualni izbor bi otvorio neke probleme u ovoj zemlji. 28 Gospodine Jurišiću, SDS ima svoju informativnu službu, ima svoj podparola i nema potrebe da se Vi promovišete u našeg podparola Hvala gospodine predsjedavajući.
Za repliku se javio gospodin Slavko Jovičić. Izvolite.
Hvala gospodine predsjedavajući. Pa bilo je i ranije mnogo prilika za repliku, ali evo, dakle, zar je neko očekivao u ovom Parlamentu da će neko manje ili više, jer neću da pravim gradaciju nikakvu, sposoban od gospodina Kukića da ovdje dođe sa ekspozeom i kaže – ukinućemo RS, povećaćemo poreze, otpustićemo još 100 hiljada ljudi, napravićemo, pa naravno da se ekspoze pravi onako kako bi trebala da izgleda ova zemlja i da se dopadne svima. I da je ovo svjetski parlament, ja bih zaista aplaudirao, bio sretan i rekao – ovo je moguće. Ali mi danas govorimo o potvrđivanju kandidata, o proceduri, o proceduri. Zato je niz ovdje diskusija trebalo i mislio sam da repliciram, po Poslovniku nemam pravo, uvaženi moj kolega Bojić iz SDS, podržavam sve šta je rekao, postavlja predsjedavajućem, a 100% zna da neće glasati za njega. Šta me onda uopšte interesuje šta će odgovoriti, ne podcjenjujući gospodina Kukića. Samo vas zamaramo. Iz Vašeg ekspozea sve je ono dobro. Ja Vama se divim i ovo nije ignorantski, znam Vas godinama. Vi ste rekli najbolju zadnju rečenicu. Imate alternativu da ćete nastaviti rad u nevladinom sektoru, svjesni potpuno da nećete dobiti podršku. Dakle, Vi imate u ovoj zemlji alternativu.
Kolega Jovičiću, kome je replika? Gospodinu Jurišiću ili Kukiću?
Gospodinu Jurišiću, zato što je ovdje desetkom ocjenjivao kao da je on profesor umjesto gospodina Kukića. Sve zamijenili teze. A gospodin Jurišić neće da kaže, svjestan je i on od početka da ovo neće proći iz proceduralnih razloga i da jednom definitivno razjasnimo, da nam niko ne spočitava, da mi iz SNSD-a specijalno nešto branimo HDZ i još što je gore, što se pojavilo u federalnoj štampi, mi nešto se udružujemo sa Hrvatima protiv ne daj Bože nekog trećeg. Nikad. Mi branimo poziciju ustavnu, rotaciju, konstitutivnost da ne bi u narednom nekom mandatu nas sudbina iz R-a, iz srpskog naroda, zadesila kao ova, pa da opet neko iz Sarajeva, nikome ne osporavam, da budem jasan, nacionalnu pripadnost, ali da neki ne bi opet Srbin bio iz Sarajeva, zanemaren bilo koji predstavnik srpskog naroda iz bilo koje političke stranke iz RS-a, koji nikad za 100 godina više ovdje ne bi prošao. Ljudi, uvažene kolege, okanite se ovoga. Riješite ovaj problem za pola sata. Dajte mogućnost legitimnim predstavnicima, dva ova HDZ-a, neka predstave svog kandidata, da završimo tu priču. Da poštujemo njihovu volju većinskg hrvatskog naroda i neću dalje, jer je već kraj. Da je ono volja hrvatskog naroda za gospodina Komšića, pa više Hrvata ima u BiH nego u 300 hiljada glasova dobio, da je to tako bilo ali nije. Hvala lijepo. 29
Sada se za raspravu javio gospodin Božo Ljubić. Izvolite.
Poštovane kolegice i kolege zastupnici. Za razliku od nekih kolega, koji su prije mene govorili, ja ne mogu reći da mi nedostaje pisano izlaganje gospodina Slave Kukića. I ja ovde uopće ne bih govorio o tome, zapravo ovde je sporan sam način na koji je došlo do ove kandidature, jer ona je nastala preglasavanjem u Predsjedništvu, bez obzira što je glasovanje tajno, sva tri člana Predsjedništva su se izjasnila kako su glasovali. Prema tome, iz ove kandidature gospodina Slave Kukića stoje, dakle, maksimalne ocjene dva člana Predsjedništva iza čijeg izbora stoji većinska bošnjačka izborna volja, a radi se o kandidatu za predsjedavajućeg Vijeća ministara koji bi trebao predstavljati hrvatski narod na ovoj poziciji. To je zapravo u suprotnosti sa duhom ove zemlje, u suprotnosti i sa duhom i sa slovom Dejtona i to je osnovni razlog i principjelne naravni razlog, zašto mi, odnosno mi ovdje koji predstavljamo većinsku izbornu hrvatsku volju u Parlamentu, ne možemo podržati kandidaturu gospodina Slave Kukića za predsjedavajućeg. Dodatni razlog, ja sam ga obrazložio u pisanom izlaganju na sjednici Povjerenstva za izbor Vijeća ministara, se tiče odgovora gospodina Slave Kukića na izričito pitanje kako ocjenjuje formiranje vlasti u Federaciji od 17. ožujka, odnosno da li ocjenjuje to formiranje legalnim i ustavnim. On je jasno rekao da je ispoštovana sva procedura zakonska i Ustav i da, koliko se sjećam, u tome nije bilo felera. Dakle, znajući da je to formiranje vlasti Centralna izborna komisija, koja je jedina zadužena za poštovanje zakonitosti izbora, kako izravnih, tako neizravnih, a neizravni da pojasnim ovdje za one koji manje poznaju sustav u Federaciji se odnosi i na konstituiranje Doma naroda Federalnog parlamenta i na izbor dopredsjednika i predsjednika Federacije, dakle, Centralna izborna komisija je taj izbor ocijenila nezakonitim. Prema tome, osoba koja pored svega toga proglašava te izbore zakonitim i ustavnim meni ne daje pouzdanja da će sutra biti ustanju dosljedno zastupati zaživljavanje pava i zakona, a znajući da je to jedan od pet plus dva ciljeva i uvjeta koje od nas međunaroda zajednica očekuje, kako za tranziciju OHR-a, tako i za ubrzani put prema EU, onda na taj način mi ne daje pouzdanja da je spreman dosljedno i ubrzano voditi zemlju tim putem. A što se tiče samoga ekspozea ovdje, u njemu ja nisam našao ni jedne kvantifikacije, ni jedne sektorske politike osim toga da će se smanjiti udio javne potrošnje na 40% BDP-u, ali nigdje nije rečeno kako će se pokriti sve one potrebe koje stoje pred BiH. Prema tome, o tome se ne bih dalje izjašnjavao. Ono što ja ovdje želim reći, bez obzira što tu nema članova Predsjedništva, ja očekujem da Predsjedništvo u prvom redu odgovara javnosti u BiH za ishod današnjeg glasovanja ovdje u Parlamentu, jer je Predsjedništvo ovu odluku donijelo nakon pažljivih konsultacija sa svim političkim strankama u BiH i trebalo je znati koji kandidat može ostvariti podršku ovdje u Parlamentu i da ne gubimo mjesec dana i više na, da tako kažem, rasprave i promocije određenih kandidata, određenih politika ali to što je iza nas, to vrijeme se ne može više vratiti. Izgubljeno se ne može nadoknaditi ali ako ovo bude pouka za budućnost, a ta pouka treba biti ispoštovana na način, to je moja preporuka, da se više nikada ne predlaže nitko tko neće biti dio dogovora ovdje u BiH, sa osiguranom parlamentarnom većinom. Hvala lijepo. 30
Za repliku se javio Mladen Ivanković Lijanović. Izvolite.
Zahvaljujem. Gospodine predsjedavajući, gospodine zamjeniče, dame i gospodo. Replika se odnosi na manipulaciju ... poslje izbora od jenod i drugog HDZ-a, većinska izborna volja hrvatskog naroda. Ja sam Hrvat i te podatke, činjenice, od izbora nisam mogao dobiti ni od koga, mada sam tražio i pitao na osnovu kojih podataka se može doći do većinske izborne volje hrvatskog naroda. Popis stanovništva nemamo 20 godina. Oni koji se busaju u prsa većinskom izbornom voljom nisu ga željeli ni donijeti u prošlom mandatu. Imali su Vijeće ministara, imali su parlamentarnu većinu, nisu ga htjeli donijeti da bi i dalje mogli obmanjivati javnost da nemaju činjenice. Neligitimnosti vlasti, zna se ko je organ da to odredi. To je Ustavni sud. Na primjer Vlade Federacije kao što su isto sad od strane dva HDZ-a nelegitimna izabrana vlast. Gospodo, zna se tko može kazati, Ustavni sud. Predsjednica Federacije koja je iz HDZ-a podnjela je apelaciju Ustavnom sudu i povukla je kada je vidjela da nije u pravu. Eto, toliko o toj većinskoj izbornoj volji hrvatskog naroda. Hvala.
Za repliku se javio Mato Franjićević. Izvolite.
Zahvaljujem gospodine predsjedatelju. Replika se odnosi na repliku kolege Mladena Ivankovića Lijanovića i na njegov stav da se ne može utvrditi što je većinska politička volja. Naravno da se većinska politička volja u ovim okolnostima ne može tako eksplicite utvrditi kao što se može utvrditi tko je glasovao za neku političku opciju temeljem popisa za obećanih 100 maraka. Tako eksplicite ne može, ali se vrlo jasno jednostavnom analitikom može utvrditi u kojim dijelovima BiH živi najviše Hrvata i onda temeljem toga pogledati tko je u tim dijelovima dobio većinsku političku potporu. To je jedna stvar. Druga stvar tiče se onoga što se eventualno mogolo uraditi, odnosno što je HDZ, kao politička opcija koja ima taj većinski legitimitet hrvatskog biračkog tijela, mogla uraditi s promjenama, ne znam, Izbornog zakona ovog, onog. Ja vas želim podsjetiti da su vaši idejni blizanci, koji su jednako kao i vi sada, nekada sudjelovali u vlasti bez većinskog hrvatskog izbornog legitimiteta. Pri tome mislim konkretno na stranku koja se zvala tada Nova hrvatska inicijativa, da su se složili s oktroiranim amandmanima na Ustav koji su hrvatski narod pretvorili u trećerazredni narod u BiH i onemogućili bilo kakvu zaštitu vitalnih nacionalnih interesa tog kolektiviteta u Vladi Fedeacije, recimo. Zahvaljujem.
Za repliku se javio gospodin Mladen Ivanković Lijanović. Izvolite. 31
Hvala. Na izborima ako HDZ misli da oni koji su izišli da oni glasači koji nisu izišli ako su za njih ja se slažem da imaju većinsku izbornu volju. Dakle, glasači koji nisu izišli nisu HDZ-ovi glasači. To je osnov koji jeste. A što se tiče Ustava koji je donio visoki predstavnik Volfgang Petrich za vlasti Alijanse, mi znamo da u Parlamentu, i koji smo bili, nije potvrđen ni dan danas niti je bilo konsenzusa oko toga. Hvala lijepo.
Za diskusiju se javio gospodin Beriz Belkić. Izvolite.
Ja se kolegicama i kolegama izvinjavam što se i ja javljam, ali nažalost kolegica Azra nije imala vremena da do kraja iznese ono što smo mi mogli, da tako kažem, ići slušajući gospodina Kukića jer nismo takođe imali taj pisani dokumenat i unaprijed se izvinjavamo ako nešto nismo dobro shvatili ili krivo protumačili. Nama se je učinilo da u Vašem ekspozeu, odnosno programu nije pomenut izuzetno važan dokumenat EU, dakle nova strategija EU do 2020. godine pod nazivom Evropa 2020. I tamo se govori da je ključni instrument provođenja otvoreni metod koordinacije država. Zašto spominjem ovo – koordinaciju? Vi ste u svom programu vrlo često spominjali izraz koordiniraće Vijeće minsitara, koordinacija i td., pa se stiče utisak da bi to Vijeće ministara bilo jedna agencija za koordinaciju. Dakle, nema naznaka, ni spremnosti, ni želje da se gradi sistem. Dakle, sistem vertikalno i horizontalno povezanih organa, različitih organa nivoa, razlitih nivoa državne uprave i da pravimo sistem u uslovima složene države, naglašavam naravno. Dakle, koordinacija, stalni izraz koordinacija, koordinacija i stiče čovjek utisak da ćemo imati agenciju za koordinaciju. Nažalost, ja bih bio jako sretan ako bismo mogli doći u situaciju da utvrđujemo neke državne politike u oblasti socijalne politike, da uradimo reformu zdravstva, penziono invalidskog osiguranja, ali to su nažalost nadležnosti u entitetima i ja to samo razumijem, ako je tako ja to apsolutno podržavam, da su to Vaše ambicije da država se bavi tim stvarima i na neki način da to preuzme kao svoju odgovornost, ja to pozdravljam apsolutno. Naravno i porezi, samo jedna vrsta poreza je u nadležnosti države. Također rekonstrukcija razvojnih banaka, znamo ko ih rekonstruiše u ovom trenutku. Ja bih volio da uspostavimo i razvojnu banku. Dakle, Gospodine Kukiću, ako su ovo Vaši ciljevi da uspostavimo ove stvari na nivou države, apsolutna podrška. I na kraju, da se ne zavaravamo, da ne upotrijebim neki drugi izraz, ovaj program ili bilo koji drugi program i ova rasprava, apsolutno neće odlučiti niti odlučuju o mandataru. O mandataru odlučuje parlamentarna većina, odnosno sposobnost da se napravi parlamentarna većina. Dakle, ja bih volio da se u ovom Domu koji je Dom građana, ne Dom naroda nego Dom građana, programski okupljaju stranke, programski okupljaju stranke. Ali to je očigledno nemoguće. Dakle, izvolite gospodo izborni pobjednici po entitetima, sjedite, dogovorite se i uspostavite vlast. Rasprava o programu, ništa donijeti neće. 32
Za riječ se javio poslanik Nermin Purić. Izvolite.
Zahvaljujem. Gospodine predsjedavajući, gospodo zamjenici, kolegice i kolege, cijenjeni gosti, predstavnici medija. Cijneći vrijeme koje smo potrošili na ovu današnju sjednicu potrudiću se da budem što kraći i da u kratkim crtama iznesem stavove svoje političke partije kada je u pitanju ono oko čega smo se danas okupili, a to je, dakle, imenovanje predsjedavajućeg, odnosno imenovanje mandatara za predsjedavajućeg Vijeća ministara BiH. Nesporno je, dakle, da je pitanje formiranja Vijeća ministara BiH trenutno najvažnije pitanje na nivou BiH, jer riješavanjem ovoga pitanja otvaramo put za uspostavljanje vlasti u BiH u punom kapacitetu, ali je nažalost tek u devetom mjesecu od održavanja općih izbora u BiH. Moramo biti iskreni i priznati da do sada nismo opravdali povjerenje građana koje nam je ukazano na prošlim izborima jer nismo bili ustanju da smognemo dovoljno snage i političke mudrosti i vještine da pitanje funkcioniranja vlasti na državnom nivou razrješimo u nekom razumnom roku. Naravno, odgovornost za to u najvećoj mjeri snose stranke tzv. izborne pobjednice ili stranke u čijim klubovima se nalazi najveći broj zastupnika. BiH je danas nažalost pacijent sa teškom dijagnozom ali istovremeno i sa velikim izgledima za ozdravljenje, a jedina ispravna terapija je dijalog i međusobno razumijevanje i što prije to shvatimo, i primjenimo tu terapiju prije ćemo postići taj cilj a i cilj nam je, uvjeren sam, isti, BiH kao punopravna članica EU i uređena na temelju volje i konsenzusa građana koji u njoj žive. Ja ovom prilikom želim odati svojevrsno priznanje profesoru Kukiću koji je malo političku praksu pomjerio iz uobičajene centrifuge i koji je pokušao primjeniti komunikaciju sa svim političkim faktorima u BiH i sigurno je da to ima svog određenog efekta. Demokratska narodna zajednica BiH, u čije ime danas ovde govorim, ne pripada ni jednom političkom bloku, dakle ni bloku političkih stranaka okupljenih oko platforme, niti drugom bloku i s tim u vezi nemamo bilo kakvu odgovornost prema tim blokovima, niti bilo kakve obaveze prema njima. Jedina obaveza koju imamo je ona prema državi BiH i prema njenim građanima. Isključivo u kontekstu toga, i naše želje da damo svoj doprinos okončanju ove političke trakavice oko formiranja vlasti na državnom nivou, treba promatrati i našu podršku kandidatu za predsjedavajućeg Vijeća ministara BiH. Naravno, ovdje smo danas otvorili mnogo drugih važnih pitanja, ali danas nije vrijeme da se bavimo tim pitanjima, danas je vrijeme da donesemo konačnu odluku, kada je u pitanju formiranje vlasti na državnom nivou, odnosno da kažemo da li ćemo to okončati danas ili ćemo to ostaviti za neki naredni period. Hvala lijepo.
Zahvaljujem. Riječ ima Zlatko Lagumdžija. Izvolite. 33
Zahvaljujem vam se gospodine predsjedavajući. Jer, slijedeći ovu logiku, i ja sam trebao sada da vas zamolim da me predstavite da dolazim iz SDP-a je li, ali eto ja se ne ljutim. Jeste, zahvaljujem se. Šala na stranu, ja želim prije svega da se zahvalim profesoru Kukiću na svemu što je do sada učinio i njegovo izlaganje je pokazalo da su bili u pravu oni koji su smatrali da treba da dobije vrijeme od nekih 7 dana, da bi pripremio jedan seriozan i ozbiljan ekspoze. Takođe sam ohrabren, moram prizati nekim diskusijama koje su ovde meni dale jednu nadu da je moguće da dođemo do nekog zajedničkog rešenja. Naime, mi objektivno danas ocjenjujemo dvije stvari. Ocjenjujemo kandidata i ocjenjujemo njegovu političku platformu, program zovite to kako god hočete. Moram priznati da sam ohrabren što kada je u pitanju program gospodina Kukića, praktično nije doživio ozbiljnije kritike. Prirodno, bilo je sugestija, fali malo cifri, malo rokova i to. Uredu, to uvijek hvali u svakom ekspozeu. Ljudi kada dolaze na ovakva mjesta imaju problem koji je neriješiv. I, teorijski ako pokušate da napravite sveobuhvatnu sliku i pokušate bolje, detaljnije da obrazložite, onda imate pogodno tlo za lovce na greške koji onda traže materijal da bi u citatu našli nešto problematično. S druge strane ako pokušavate da budete koncizni, onda uvijek imate ljude koji s pravom vjerovatno postave pitanje zašto nije to nešto detaljnije obrazloženo. Tako da je to neriješiv problem kada hočete čovjeka s te strane da napadate. Ali mislim da je za mene ponavljam još jednom, veliko ohrabrenje da je ovakav program doživio ovakve ocjene. Radi se o jednom cjelovitom, sveobuhvatnom programu koji je pokušavao da, da ocjene stanja koje na određen način predstavljaju zajednički imenitelj većeg političkog broja stranaka nego su one četiri stranke koje su ga inicijalno predložile. To što neki neće prihvatiti u ruku, eventualno to je neka druga stvar. S druge strane, kada se ocjenjuje kandidat, vi kandidata možete negirati lično sa stanovišta nekih problema, ako ne sviđa vam se nešto što je on konkretno radio, rekao, njegov kredibilitet da problematizirate. I postoji druga mogućnost da ga politički, vam taj kandidat ne paše. Ja moram priznati, ne znam prije 4 godine, ja sam imao problem jedne vrste, prije 8 godina problem druge vrste, sa stanovišta je li, ličnog odnosa prema kandidatu i ...., ovaj put politički se nisam slagao s kandidatom. I to je legitimno i legalno. Međutim ono što je mene obradovalo, da sam danas čak čuo i od nekih poslanika koji su ovde, koji dolaze iz RS, za koje postoje osnovi sumnje je li, da će biti protiv, ili bar da ga neće podržati, koji su rekli da lično u komunikaciji sa profesorom Kukićem su vrlo zadovoljni s onim što su od njega čuli i na način na koji su razgovarali. To meni ipak daje nadu da ćemo 34 makar je li, zbog ocjene lične da se radi o kvalitetnom kandidatu, ipak potražiti veći broj ljudi za njegovu podršku. Postoji političko neslaganje oko kandidata. I to je više nego evidentno. Evidentno je je li, kao što smo čuli istina ovde, da iza našeg kandidata stoji većinska bošnjačka volja i hrvatska je li, i za onog Hrvata za kojeg neki negiraju da on tako nešto može da predstavlja. Međutim, s druge strane ti isti se pozivaju na svog kandidata koji eksplicitno ima u Predsjedništvu bar, većinsku odnosno jedan je čovjek je li, te nacije u Predsjedništuvu, srpsku volju. Što je takođe, što se mene tiče, sasvim jasno matematski dokazivo i uredu je i to nije problem. Ali ne možete vi jednom kandidatu negirati legalitet i legitimitet, a onda tražiti da vašeg kandidata na osnovu legitimiteta i legaliteta koji je ovde upitan očigledno, svaki kandidat je uptan ovde sa određene tačke gledišta i zato smatram da prirodno, ukoliko danas gospodin Kukić ne dobije entitetsku većinu, pitam se iz kog entitea i s kojom je li, etničkom voljom, neće to biti je li,etničkom voljom iz naroda kojem on pripada, to će biti vrlo interesantno za vidjeti. Da vas podsjetim, ovo nije prvi put da u Parlament ulazimo sa neizvjesnim glasanjem. Ovakvo glasanje je bilo i prije 10 godina, prije 10 godina kada su dva člana Predsjedništva preglasali trećeg i izašli sa kandidatom, kakva čudna koincidencija isto iz reda hrvatskog naroda, koji je došao u Parlament i u Parlamentu je dobio manjinu, ne ni entitetsku, nego većinski bio oboren. I onda u drugom krugu su 22 potpisa koja su uključivala entitetsku većinu, dovela do toda da je Predsjedništvo preinačilo svoju odluku i glasalo 2:1 za drugog kandidata koji je poslje dobio većinu. Dakle, nije ovo prvi put da ulazimo neizvjesno. Mada nisam siguran da nas je sunce obasjalo sa ona dva prethodna izvjesna rezultata. Ali eto. Što kažu je li, svako ima u tome svoj stav i hvala Bogu o tome se danas ne glasa. S druge strane želim vrlo jasno da kažem da nije korektno pitati gospodina Kukića ili bilo koga ovde i određivati se prema tome da li si za ili protiv entitetskog glasanja u ovisnosti o tome biti ili ne biti za kandidata. Jer ako mi ovde u Parlamentu ćemo dati podršku kandidatu, u ovisnosti o tome da li je za i ili protiv, i tu biti čvrst, onda nećemo uopšte dobiti mandatara. Jer i koliko je meni poznato, svi nominirani mandatari i u javnosti i ovde iz stranaka, pa jasno je da i stranke koje imaju hrvatski prefiks da ne podržavaju gospodina Kukića, jasno zna se da su i oni protiv ovakvog entitetskog glasanja. Da li to znači da je sutra došao drugi neki od ona tri kandidata gospodin Ivanković ili gospođa Krišto, koji su takođe protiv ovakvog entitetskog glasanja to bar nije tajna. Je li to znači da onda niko neće iz RS glasati za njih dok se ne pojavi neko ko će biti za entitetsko glasanje? Pa znamo da smo podjeljeni oko toga, znamo da ovde ne postoji 35 entitetska većina za ili protiv entitetskog glasanja. Šta onda to pravimo kao problem. Jer to samo po sebi može biti izgovor. Ono što ja želim još jednom ovde da kažem vrlo jasno, gospodin Slavo Kukić ima puni mandat u skladu sa Ustavom ove zemlje. Ustav ove zemlje poznaje Predstavnički dom, poznaje Dom naroda, poznaje entitetski legalitet i entitetski legitimitet i etnički legalitet i etnički legitimitet u skladu sa Ustavom. I to je savršeno jasno. I ja želim da se zahvalim još jednom gospodinu Kukiću što je izašao sa jednim sveobuhvatnim programom, hrabrim programom, hrabrim utoliko što je bio toliko sveobuhvatan. Sasvim prirodno, ja imam nekih primjedbi da isto mi neke stvari nedostaju, ali mislim je li, to objektivno ne bi bio razlog je li, da od toga pravim problem. I na kraju za one koji tragaju za tim kakvo je etničko glasanje glasača na proteklim izborima, neka potraže možda u arhivama nekih medija koji objavljuju prisluškivane razgovore, da im možda oni pomognu. Možda metodom prisluškivanja naroda se može saznati je li, koje nacije je koji glasač bio i kako je glasao. To je još jedina metoda koja je ovde ostala. Ona nije ni legalna ni legitimna, prirodno. Ali je li, ukoliko je baš vrhu naravni princip da saznamo tačno koje nacionalnosti je kako glasao. Moraćemo se je li, moraćemo potražiti nelegalne i nelegitimne metode kako u prošlosti a hvala Bogu za budućnost se ne brinem, niko ih neće ovde institucionalizirati kako zbog entitetskog glasanja, tako zbog demokratske većine u ovom Parlamentu. Možda postoje takve trake, možda postoje takvi, možda pročitamo sutra u nekoj novini novi spisak telefona, nacionalnosti kako je ko glasao, ali to je onda za jednu drugu vrstu analize koja u svakom slučaju će zahtijevati drugu vrstu parlamentarne komisije. I na kraju, još jednom je li, pozivam se na riječi gospodina, Bosića ovo je zaista šansa za novi početak ja se nadam da će gospodin Kukić biti dio te šanse i da ćemo se opredijeliti za budućnost a ne za prošlost kao što je i sam rekao. U krajnjem slučaju, ako emotivno ne možemo da podržimo nekog kandidata, kao što neki ne mogu emotivno da podrže gospodina Kukića, ja vam sugerišem da racionalno ga podržite, vi koji ga ne možete emotivno podržati. Jer racionalno ima smisla. Na kraju krajeva, ova zemlja, njena budućnost je vezana za činjenicu da je racionalno da budemo zajedno, mada možda to neki ne vole. Eto, hvala ljepo.
Hvala gospodinu Lagumdžiji. Za repliku se javila Milica Marković. Izvolite. 36
Hvala gospodine predsjedavajući. Pa evo, ja imam repliku na izlaganje kolege Lagumdžije pošto on ovako vrlo vješto, da li namjerno ili ne namjerno, pokušava da nam tu servira nekakve ilizuje ili je možda on sam u iluziji da će poslanici iz RS danas podržati kandidata, odnosno mandatara. Evo iako je rekao šef poslaničkog Kluba SNSD-a da mi to nećemo podržati, ja vam sada još jednom kažem da eto zaista nećemo. Čuli ste stav SDS-a i nemojte nam pozivati na neki racio ili emocije, kad to što bi narod rekao ne pije vode u ovoj situaciji. Ja želim samo da vas ispravim u nekim navodima koje se ovdje iznjeli. Pominjali ste, rekli ste imamo pogled u mandatara političko ne slaganje o kandidatu i imamo kandidata i njegov program. Kao sad se mi nešto sporimo oko kandidata i oko njegovog programa a većinski je danas ovdje saopšteno da program nije sporan, on je napisan tako da je što je moguće bolje i da se više dopadne poslanicima i to je logično za nekoga ko želi da prođe i da dobije podršku. Ali vi ovdje svjesno preprenabrekavate činjenicu i pokušavate da je zanemarite da se zapravo radi o grešci u postupku kako je došlo do tog mandatara. Tu se mi sporimo i tu je sporna stvar oko toga zašto gospodin Kukić ne može imati podršku poslanika iz RS. Uzgred da kažem, da sam danas u jednom komentaru i razgovoru izvan ove sale rekla da je šteta što se intelektualac i ugledni profesor kao što je gospodin Kućić, troši u ovakvom političkom avanturizmu koji radi SDP i naravno druge stranke koje su okupljene oko platforme. Dakle to je šteta ali to je rizik koji je gospodin Kukić prihvatio. Čim je imenovan od strane Predsjedništva on je mogao da zna da neće imati podršku i neko bi vjerovatno, štiteći svoj autoritet i lični dignitet se unaprijed povukao i ne bi dolazio u ovu situaciju. Ali očigledno, i vi tu doprinosite kao partija da ga sve više i više uvlačite u ovu kriznu situaciju da kažem i neizvjesnu situaciju. Što se tiče SNSD-a ona uopšte nije ni krizna ni neizvjesna. Dakle mi ne možemo podržati gospodina Kukića iz proceduralnih razloga i situacije u kojoj je došlo do imenovanja njega kao mandatara. A u samoj činjenici da je sporna procedura i postupak kako je on predložen za mandatara, izlišno je sada uopšte govoriti o njegovom programu i onome šta bi on uradio kada bi postao predsjedavajući Vijeća ministara, jer očigledno prema ovim stavovima koji su izneseni on to neće nikada ni postati, nažalost. Hvala.
Za riječ se jevio kolega Milorad Živković. Izvolite.
Zahvaljujem predsjedavajući. Kolegice, kolege poslanici, dame i gospodo. Evo hoću direktno da se obratim gospodinu Slavi Kukiću i da kažem da me je razočarao u ovom periodu od kako je imenovan, pa evo sve do danas, kada me je dva puta razočarao. Naime, u ovome vremenu koje ste dobili za razgovor sa političkim strankama, očigledno da neki nisu ni htjeli da razgovaraju sa vama. Kao što ste vidjeli, ovdje su poslanici svih stranaka saslušali vaš program i mislim da ste trebali to da uvažite kao činjenicu da je neko htjeo ovdje da sasluša vaš program iako već unaprijed ima formiran politički stav. I drugo, kada sam čuo vaš program, on je za mene izgledao kao bajkoviti program sastavljen od liste želja i ni jednom jedinom rečenicom ne rečeno kako mislite ostvariti svoj politički program, koji su to mehanizmi koje mislite koristiti i sa kime u ovoj zemlji mislite taj politički program uraditi. Znate i kao profesor i kao intelektualac, da porogram mora sačinajvati osim situacione analize i vremenski okvir ali i način na koji se to može da uradi. Dakle, ja u ovome mandatarenju ne vidim ni jednu pozitivnu stvar. Vidim dosta štete koju je BiH dobila. BiH je blizu da osvoji neslavan vremenski rekord u dužini neformiranja izvršne vlasti, u čemu ste nažalost i vi učestvovali. Svjesno je kršen zakon koji je usvojila ova Skupština, unesena je neizvjesnost u rad Parlamenta, narušen princip dogovaranja i povjerenja među poslanicima i u samom Kolegijumu i BiH je dovedena u još dublju političku krizu. Mogao bih ovako da nabrajam u nedogled štetne stvari koje su se desile u ovome periodu, ali evo zadržat ću se samo na šteti koju je vaša kandidatura nanijela ovom Parlamentu i ispraviti neke koji su rekli da je dobro što ste dobili dodatnih 7 dana. Naime, ovim procesom je desilo se da je došlo do narušavanja dogovora i narušeni su principi. Na kraju zasjedanja predprošlog ovdje je rečeno svim poslanicima da će sjednica biti 17. juna. Kolegij je u svojoj sjednici na 3. sjednici u zapisnik naveo da će to biti 17. juna, okvirni plan aktivnosti koji usvoji Prošireni kolegij pod tačkom 6. je takođe rekao da će to biti 17. juna. Poslovnik time narušen dogovor i princip dogovaranja u ovome Parlamentu, gdje Parlament zakazuje sjednice a komisija mora da uradi svoj posao a ne da komisija kaže kad će završiti svojposao pa da se Parlament zasjeda. To je dovelo do jednog sistema koji je uveo neizvjesnost u radu ovog Parlamenta i to do sada nije bilo. Poslovnik Parlamenta kaže u članu 142. da Kolegij sjednicu Doma saziva a ne da Kolegij odnosno ovaj Dom čeka Parlament odnosno komisiju da se zasjeda. Član 21. ovoga Poslovnika je rekao da ovde ako ne može Kolegij da se dogovori, moramo da sjednemo i da se 38 dogovorimo. Kakva je svrha danas da se dogovaramo da li je u petak trebala biti sjednica? Kakva je svrha da ovdje raspravljamo o tome da je prekršen Zakon o Savjetu minsitara, a dobro znate da je prekršen u članu 10.g) stav 2. gdje je komisija imala samo 3 dana o dobijanju odluke od Predsjedništva koja je bila 15. juna, da završi svoj izvještaj. Komisija je prekršila zakon izlazeći iz ovoga člana, ne slušajući i čak ne pitajući ni Kolegij ni ovaj Parlament. Ovim smo znači napravili štetu u ovome Parlamentu uvodeći neizvjesnost i svjesno kršeći zakon. Ja vam čak kažem gospodine Kukiću da možete da se, ako danas ne dobijete podršku u ovom Parlamentu, žalite Sudu BiH jer je striktno narušena procedura. To je vaše pravo. Ovaj Parlament je prekršio proceduru stavljajući, dajući komisiji 7 dana da to izvrši. I naravno, možemo o tome mnogo toga da govorimo. Govorio sam samo o šteti koju je napravila način, znači stranke koje su odgovorne, na način na koji je to danas bilo ovdje. Ali hoću isto tako da kažem, jer je puno bilo u prethodnj diskusiji u entitetskom glasanju da ako danas dođe do drugog kruga glasanja, pošto se nikada kod nas ne zna da li će se preći u drugi krug glasanja, entitetsko glasanje ne samo da će zaštititi dugoročne interese RS, nego će u ovome momentu da zaštiti i interes hrvatskog naroda pretočen u stranke koje su dobile veliku ili najveću podršku hrvatskog naroda i njihovu mogućnost da ih te stranke preko svojih izabranih rpedstavnika predstavljaju u izvršnoj vlasti. I time ćemo pokazati da imamo i sluha i volje da zaštitimo interese i drugog naroda a ne samo entitetskim glasanjem interese RS. Hvala.
Prijavljujem se i ja. Dame i gospodo poslanici, uvaženi gospodine Kukiću. Vi ste svojim programom, svojim radom, pa i svojim pristupom pokazali prije svega cijeloj BiH da ste kandidat poštenih namjera koji želi raditi u interesu svih naroda i svih građana u ovoj zemlji, i smatram da je to jedna od ključnih vaših poruka. Danas su neki tokom rasprave pokušavali napraviti određenu paralelu pa poručiti na ovoj sjednici ko je opozicija a ko pozicija ovdje na državnom nivou. Nažalost, moram reći da to još uvijek ne možemo tačno utvrditi. Evo poslanici SDP-a još uvijek nemaju nikoga u Vijeću ministara BiH, poslanici recimo Stranke za BiH imaju ministre koji još uvijek rade u Vijeću ministara, dakle taj proces formiranja jasne parlamentarne većine, da kažemo tačno ko je pozicijija ko je opozicija na državnom nivou je otvoren i njega tek treba zatvoriti. 39 Ja želim reći da je veoma važno da današnja rasprava traje u jednoj zaista demokratskoj i tolerantnoj atmosferi gdje svi klubovi, sve stranke na demokratski način iznose svoje stavove i svoje poglede. I mislim da je to stvar koju treba pohvaliti danas. Gospodinu Kukiću čestitam na ispoljenoj i mudrosti i odvažnosti i tolerantnosti da sve sasluša, a posebno odvažnosti je li, da se uhvati u koštac sa svim problemima sa kojima se danas BiH nosi. Nema nikakve sumnje da je gospodin Slavo Kukić u ovom trenutku najozbiljniji kandidat za predsjedavajućeg Vijeća ministara BiH. Da je situacija drugačija, bio bi neki drugi kandidat. Ni jedan drugi kandidat u ovom trenutku, u ovoj zemlji nema dvotrečinsku većinu u Predsjedništvu BiH i ni jedandrugi kandidat u ovom trenutku u BiH nema nadpolovičnu većinu u ovom Domu. Ja želim posebno reći da želim podržati, posebno ovaj dio političkog programa gospodina Kukića, gdje je on prepoznao glavne teme, ključne probleme i ukazao na moguće pravce izlaska iz krize. Posebno želim akcentirati ovaj dio koji se odnosi na ljudska prava i temeljne slobode za sve narode i građane. Moram reći da sam to i očekivao od gospodina Kukića, s obzirom da se on ne samo danas, ne samo u posljednjih mjesec dana, već možda zadnjih 20, najmanje zadnjih 20 godina pokušavao uzdići iznad onoga što ja volim reći da je nacionalistička močvara u ovoj zemlji. Posebno smatram važnim što ste akcentirali da je potrebno otkloniti sistemske kočnice za ubrzani put u EU kao i trasirati brojne sistemske mjere pomoću kojih će se ova zemlja suočiti sa organiziranim kriminalom i korupcijom. Mnogi su zaboravili reći, ali gospodin Kukić je to s pravom primjetio. Dobar dio programa bivšeg i aktuelnog predsjedavajućeg Vijeća ministara, gospodin Kukić je podržao. Jedino što nije podržao je činjenicu da on nije bio realiziran. Dakle, gospodin Kukić izražava spremnost da te stvari koje su već usaglašene, pokuša implementirati u narednom periodu. I smatram posebno važnim na kraju, kada govorimo o političkom programu, da je najveću možda pažnju poklonio nagomilanim ekonomskim problemima u našoj zemlji. Ja moram reći da sam prije svega od poslanika HDZ-a očekivao ozbiljnije argumente na današnjoj sjednici, a ne priču o nekakvoj većinskoj volji, o legitimitetu ko će i kada predstavljati neki narod itd. Ja mislim da trebamo voditi raspravu jasnim argumentima. Ne oboriv je argument da je HDZ na prvim poz dejtonskim izborima dobio 330 hiljada glasova građana, a da je na zadnjim poz dejtonskim izborima dobio nešto više od 100 hiljada glasova, ne računajući ovaj HDZ'90. Postavlja se pitanje gdje je tih 230 ili 200 hiljada birača HDZ-a. Da li neko želi napraviti analizu zašto ti ljudi ne glasaju danas za HDZ. 40 No isto tako želim reći da u bh politiku moramo vratiti poštenje i principjelnost. Više ne možemo u BiH voditi politiku dvostrukih aršina. Šta znači kada kažem politika dvostrukih aršina? Postavljam javno ptianje, posebno kolegama iz HDZ-a. Ko danas predstavlja Hrvate i Bošnjake u RS? Da li su legitimni predstavnici Hrvata u Vijeću naroda RS gdje recimo preko 50% od 8 u Vijeću naroda su iz SNSD-a, je li to problem samo da nisu legitimni nezavisni intelektualci poput Kukića, poput Hrvata iz SDP-a, HSP-a, Narodne stranke radom za boljitak, a jesu legitimni kada predstavljaju ljudi iz SNSD-a hrvatski narod? Postavljam pitanje, od 3 člana Vlade RS, koliko je tu ljudi iz HDZ-a? Vi jako dobroznate taj podatak. Dakle, ako pokušavate BiH i ljudima u ovoj zemlji reći da su legitimni predstavnici Hrvata iz SNSD-a i ako to uopšte ne spominejte, a ovdje negirate mogućnost u Predstavničkom domu da od 7 Hrvata u Predstavničkom domu 3 podržavaju gospodina Kukića, onda je to priča o kojoj moramo zaista otvoreno razgovarati, ali ne više u ovoj zemlji politikom dvostrukih aršina. Mislim da je jako važno da danas gospodin Kukić dobije preko 50% glasova u Predstavničkom domu, da ima nadpolovičnu većinu. To je jako važna poruka. Šta će biti dalje? Ko će zaustaviti izbor predsjedavajućeg Vijeća minsitara, to ćemo tek da vidimo. Do sada, moram reći, da od Dejtona do danas bila je politika iz RS, barem od strane ključnih stranaka, da njih uopšte ne interesuje situacija u Federaciji BiH. Sada je evo došlo do promjene. Sada kažu i odnosno kako stvari stoje, presudno će u onom drugom krugu glasanja odlučiti hoće li biti izabran kandidat koji dolazi iz Federacije BiH. Možda ni to nije loša poruka. Ja takođe stojim na stanovištu da je ovo jedna država, da se pitanje u Federaciji BiH i te kako tiče RS ali je vrlo važno da otvaramo jednu novu priču, a to je danas – sutra, kada budemo odlučivali o nekim pitanjima koja proizilaze je li, iz nadležnosti RS, da će se onda i Federacija i te kako pitati i za ta rešenja. I to je dobro. Ja mislim da je to korak u pravcu zbližavanja i jednog i drugog entiteta i ove zemlje. I na koncu želim reći da moramo napokon svi u ovoj zemlji shvatiti da stare probleme ne možemo riješavati više sa starim formulama. Moramo pokušati pronalaziti nova rješenja, nove formule i ovu zemlju usmjeriti u pravdu EU, kako bi svi narodi, svi entiteti, svi kantoni i sve općine u ovoj zemlji u jednoj državi BiH krenuli naprijed. Nastaljamo dalje. Za repliku se javio, kolega Božo Ljubić. Izvolite.
Poštovane kolegice i kolege, poštovane kolege iz Kolegija. 41 Gospodine Bećiroviću, način na koji vi govorite o hrvatskom pitanju u BiH pežurativno, kao o nakakvoj političkoj volji, dakle oslikava zapravo suštinu problema BiH. Dakle, na način da vi zapravo ne uviđate ili ne želite prihvatiti karakter ove države, da je ovo država tri ravnopravna konstitutivna naroda, da ova država može biti stabilna, može se razvijati i dugoročno opstati, samo na način da u toj državi tri etničke kako se modernim jezikom običava reći, političke volje moraju biti uvažene. A osnovni način uvažavanja te političke volje konstitutivnih naroda je poštovati njihovu izbornu volju. Što znači, i to je na kraju krajeva nisam politolog, ali toliko zanam iz ovoga područja, i to je osnovno načelo i konsicijacije, dakle tipa demorkacije koji je primejren multietničkim državama kao što je BiH. Prema tome, vi isto tako znate da je '94.godine, 15:26:57:--------------- ----------------15:26:57---------------------- ... kada je stvorena Federacija BiH sticajem dakle ratnih okolnosti, pa bih rekao i sticajem određenoga političkog realizma, stvorena kao entitet dva naroda praktički, sastavljen od 10 županija i da je kao takva i unijeta u Dejton i da danas u BiH od Hrvata koji su u njoj preostali u Federaciji živi vjerojatno više od 95%. I zapravo danas mi Hrvati u ovom momentu svoju konstitutivnost branimo prvenstveno ovdje u Federaciji BiH i vi to dobro znadete i tu nam je i pokušavate oduzeti i to ste pokazali, dakle politička opcija koju predstavljate prilikom konstituiranja federalne vlasti. A to što je prije 15 godina i nešto više za HDZ glasovalo 300 tisuća glasača, a sada upola manje zapravo i jeste problem koji mi Hrvati ovdje osjećamo. Jer najmanje polovica Hrvata koji nedostaju u BiH, prema mojoj procjeni, napustilo je ovu državu nakon rata. Upravo ne videći perspektivu u ovako ustrojenoj državi gdje se ne poštuju nacionalna prava hrvatskog naroda. Prema tome sve ono što mi ovdje zastupamo od suštinskog je interesa i za BiH, jer BiH može opstati samo kao država tri ravnopravna konstitutivna naroda, a osnovno načelo ravnopravnosti je da ti narodi imaju pravo da budu predstavljeni u vlasti po svojim legitimno izabranim predstavnicima.
Zahvaljujem kolegi Ljubiću. Za repliku se javio poslanik Niko Lozančić. Izvolite. 42
Pa gospodine zastupniče Bećiroviću da ne nastupate s pozicije predsjedatelja vjerujte da uopće ne bih reagirao na Vaše istupe. Nisam reagirao ni u protekle 4 godine, ovaj, jer ih nikad nisam ozbiljno doživljavao, znao sam da su uglavnom, uglavnom plod instrukcija koje dobivaš od svog stranačkog šefa i tako sam ih doživljavao. Međutim, očigledno da ni ti nisi postao svjestan još uvijek da je pozicija predsjedatelja ovog Doma puno više odgovorna i puno odgovornija nego sama zastupnička pozicija. Očigledno je da svojim djelovanjem u Kolegiju dovodiš na granicu pitanje funkcioniranja i Kolegija i ovog Doma, a svojim nepotrebnim komentarima, ničim izazvanim komentarima, ovaj pokušavaš stalo isprovocirati neka nenormalna stanja. Ne znam odakle i tebi i bilo kome iz tvoje stranke napadna potreba da se bavite HDZ-ovima, a pogotovo odakle vam potreba toliko zvučno bavite Hrvatima i hrvatskom pozicijom u BiH. Da to radite licemjerno, bezobrazno i da ovu zemlju vodite u sve dublju kriz pokazujete svaki dan. Vi ste gospodo iz SDP-a pokazali šta mislite o Hrvatima kada ste većinskom bošnjačkom voljom, većinskom bošnjačkom voljom samo da Hrvati ne bi izabrali legitimnog predstavnika u Predsjedništvo izabrali nekog drugog. Znači, ne zato da bi ste vi imali tamo političku volju. I u pravu je tvoj stranački šef kad kaže da tamo ima većinska bošnjačka volja kroz prvoizabranog bošnjačkog člana Predsjedništva i drugoizabranog bošnjačkog člana Predsjedništva. Nažalost Ustavom je predviđeno da imaju i hrvatski član Predsjedništva, e to ste vi brinući o Hrvatima onemogućili. Nemojte očekivati u najmanju ruku da podržimo takva nastojanja, da prihvatimo da silom, majorizacijom, brojčanom nadmoćnošću određujete prava u ovoj zemlji, znate da to nikad nije dobro. Vi ste mlad čovjek i možda niste zapamtili neke koji su ranih 90-tih u bivšoj zemlji pokušavali manifestirati takvu nadmoć. Znate kako su završili. To nije bilo dobro ni za koga i ja u tom smislu nastojeći, znači ne želeći uopće, ovaj, nažalost nisam mislio da ćemo na ovakav nači raspravljati, ovaj ja sam principijelono rekao, nisam rekao uopće čovjeku ni jedne ružne riječi. Jel' on, što je prihvatio da bude u poziciji, ne znam, ovaj, razloge i td. O programu nisam htio govoriti, ovdje su bitni principi, onaj ko misli dobro ovoj zemlji, onaj ko misli dobro svakom građaninu, kako se vrlo često deklarativno zaklinjete i vi s ove govornice, ... mora činiti na svakom mjestu u svakoj prilici a ne samo deklerativno. A kako to Vi i vaša politička stranka radite, ja to dobro znam. Kada je vaš načelnik općine u mojoj općini gdje ja živim preuzeo dužnost, tada je u općini bilo 28 Hrvata zaposlenih
Gospodine Lozančiću isteklo je vrijeme za repliku.
kada danas, nakon sedam godina njegove vlasti ima ih samo 8, e tako vi brinete o Hrvatima i da ne pričam dalje u poziciji gdje god jeste.
Gospodine Lozančiću, Vi ste ipak osjetili potrebu da komentarišete, a ja ne osjećam nikakvu potrebu niti želim da se spuštam na ovaj nivo rasprave koju ste Vi sada naveli. Ja sam govorio o činjenicama, Vi ste nažalost spustili se na najniži govoreći personalno o ljudima, al to je Vaš nivo. Idemo dalje... imate repliku.
Pa ne znam iako sam se ja trudio danas da to ide u nekom drugom pravcu, što Vam je ovo gospodine predsjedavajući trebalo, Vi ste nas upozorili na Poslovnik i onda ste, ne znam šta ste prije pričali, a od kad sam ja ušao Vi ste pričali o Republici Srpskoj i stvarima koje se dešavaju u RS i celo vreme ste pričali o RS, a nas ste pozivali da pričamo o gospodinu Kukiću i programu. I pritom ste rekli nekoliko vrlo uznemirujućih rečenica i mislim da te rečenice treba da povučete kao predsjedavajući ovog Doma. Vi ste izabrani u skladu sa Ustavom ove zemlje procedurama i voljom političkih predstavnika sva tri naroda u ovom Domu. Da bi ste nakon što ste izabrani sada pozvali da se ovdje odlučuje nekom drugom vrstom procedura i nekom drugom vrstom većine, to je vrlo opasno, to niste smjeli uraditi. Maloprije je gospodin Lozančić rekao kako to završava. Ako gospodine Bećiroviću prenesete ovaj Parlament na jednu od sarajevskih ulica možete doći do još drastičnije većine od 95%, 98%, to nije dobro. Znači, Vi ste pozvali da ovdje priželjkujete neku drugu većinu kršeći procedure, kršeći Ustav ove zemlje i kršeći zakone ove zemlje. To predsjedavajući ovoga Doma ne bi trebao raditi i ne bi smio pokazati takvu vrstu želje da do toga dođe. Vi znate da predsjedavajući ovoga Vijeća ministara kandidat, gospodin Kukić ako dobije većinu u skladu sa procedurama i Ustavom, ja ću biti prvi koji će mu pružiti ruku i on je tada legitimno izabrani. A ne sanjati neke druge većine je u BiH vrlo opasno. RS djeluje legitimna, legalna vlast, monolitna na svakom pedlju RS i nema ni sa kim nikakvih problema, vrlo stabilno, vrlo efikasno za razliku od Federacije koja se nalazi u silnim problemima i nisam siguran da ostvaruje vlast na svakom dijelu 44 Federacije. I to je problem koji ja neću komentarisati, to su neuporedive stvari sa terenom kojim ste mi vi, jer kada bi ja postavljao danas kako izgleda izborna volja u mjestu odakle dolazi mandatar došli bi do vjerovatno do raznih rezultata. Da li je korektno da neko ko hoće biti predsjedavajući Vijeća ministara u BiH u svom matičnom mjestu prebivališta ... sam čuo danas da je upitna podrška za mene, ja ne sporim da je to bitno i da je najbitnije, al za mene jeste bitno. Kada smo mi ovdje govorili, mi smo tražili Vijeće ministara kredibilno na prostoru cijele BiH. Mi mislimo da se takvo Vijeće ministara može dobiti poštujući procedure, poštujući Ustav, poštujući zakone i poštujući legitimnu izbornu volju sve tri naroda da bi ta vlast bila dovoljno jaka na cjeloj, na području cjele BiH. To je naše pitanje koje je bilo upućeno i mandataru i svima onima koji čak i kršenjem procedura dođu do određenih pozicija šta će dalje, kako će rješiti to pitanje. Nismo dobili naravno odgovor i zato, zato se nismo upuštali dalje u ocjene. Mislim ja vas ne bi podsjećao, maloprije neko je podsjetio, mislim gospodin Živković.
Kolega Kalabiću podsjećam da je isteklo vrijeme za repliku.
Evo ja, ja završavam, do današnje rasprave podsjetiću vas prvi put da smo došli kršenjem ustavnih i zakonskih procedura. Ovaj Parlament je imao 22 dana roka, to je ustavna i zakonska materija da izabere predsjedavajućeg, odnosno odredi se. Mi smo prekršili Ustav i zakon ove zemlje da bi samo omogućili mandataru da se danas pojavi. I završavam time, nismo se određivali o čovjeku, što ne znači da ga podržavamo, zloupotrebom svojih političkih funkcija ovdje možete dovesti 500 kredibilnijih ljudi, boljih stručnjaka od gospodina Kukića, ne umanjujući njegovu vrijednost, ljudi koji bi imali sjajan program, al ne mogu doći do privatno do članova Predsjedništva, da ih proture. Imali bi šta da naslušate od sjajnih menadžera u BiH koji bi vam danas pričali sve o ekonomiji u ovoj zemlji, al ne mogu doć. A ovdje su zloupotrebljene političke pozicije da bi se omogućilo, što ja nemam opet ništa protiv gospodina Kukića i uvažavam njegov kredibilitet i njegov lični dignitet. To nema veze sa ovim političkim dimenzijama o kojima ja govorim. Ali u priči došao nam je najpametniji čovjek i nema ova zemlja pametnijeg
Kolega Kalabiću.
45 mislim da, da, ... a i Vas gospodine predsjedavajući, završavam, mislim da bi ste trebali korigovati onu rečenicu s kojom ste pozvali ovaj Predstavnički dom da to nije dobro, jer na taj način ako prizivate da i RS može većinom glasova odlučiti o svim mogućim stvarima onda imaćete tu vrstu odgovora.
Ja vama želim pomoći, tako da je najbolje da uzmete stenogram mog izlaganja, da pročitate šta sam govorio u protivnom vidim da ulazite u neke komentare o kojima jednostavno nije bilo riječi. Repliku ima ... [[isključen mikrofon]] poslovnička intervencija gospodin Jovičić, poslovnička ima prednost. Izvolite.
Evo prijavio sam se sad je replika na trećem mjestu, kad bi ste mi dali vrijeme.
Koji dio Poslovnika je povrijeđen, recite?
Svaki danas koji ste Vi pomenuli.
Ja Vas gospodine Jovičiću pitam SLAVKO-
Ja Vas najozbiljnije upozoravam
koji dio Poslovnika je povrijeđen? SLAVKO
neću ja čitati cijeli Poslovnik.
Ako ne znate navesti koji dio Poslovnika je povrijeđen upozoravam Vas da ne bi 46 SLAVKO
Gospodine Bećiroviću isteće mi vrijeme pa ćete me upozoriti.
Da. SLAVKO
Svaki član, upozorili ste kolegu Kalabića što je prekršio vrijeme, upravu.
Kolega Jovičiću, izričem Vam prvo upozorenje SLAVKO
upozorili ste mene 6 sekundi, upravu ste
da ne možete na takav način raditi, ja Vas pitam SLAVKO
možete Vi svog šefa da ne upozorite
pitam Vas SLAVKO
koji je prekršio 57 sekundi, a ja 6 sekundi i meni ste oduzeli riječ, kolegu Kalabića dva puta.
Gospodine Jovičiću SLAVKO
imam vrijeme još
javili ste se za poslovničku intervenciju, ja Vas pitam, SLAVKO
pa sve članove Vam moram pročitati 47
pa navedite barem jedan
Sve zloupotrebe danas što ste ih presjedavali Vi, sve. Hvala lijepo.
Za SLAVKO-
nije uključen mikrofon
Za repliku se javila Ismeta Dervoz. Izvolite.
Gospodine predsjedavajući, gospodo dopredsjedavajući, uvažene dame i gospodo. Ja bih jako voljela da je stvar mog neparlamentarnog iskustva to što ne mogu da razumijem kako smo sa jednom tačkom dnevnog reda danas dospjeli do ove iscrpljujuće i potpuno kontraproduktivne diskusije u najvišem domu u ovoj zemlji. Ja vas najljubaznije molim gospodine predsjedavajući da kad počnete insistirati na poštovanju Poslovnika i dnevnog reda da se onda toga držite do kraja i u Vašim ličnim istupanjima također. A uvažene kolege molim da podržimo gospodina Živkovića u jednoj rečenici koju je izgovorio. Mi smo na ovo današnje zasjedanje došli sa utvrđenim stavovima, ti stavovi su bili poznati i javno deklarirani od svih stranaka u BiH opetovano u toku prethodnih nekoliko sedmica. Bilo je dovoljno da mi danas ovdje vrlo odgovorno i ozbiljno te naše stavove iza kojih valjda stojimo, jer su oni argumentirani onima šta smo mi rekli već i podržimo našim glasanjem. I na taj način pošaljemo sliku iz ovog Doma ozbiljnih i odgovornih zastupnika, onih koji drže do onoga kome odgovaraju, a to su građani BiH. Nemojte mi zamjeriti, ali ova današnja slika iz ovog Doma ne ide apsolutno nikome od nas u prilog. Savez za bolju budućnost BiH je već ranije obznanio i ja to sad samo u ime našeg kluba ponavljam, mi podržavamo gospodina Slavu Kukića kao mandatara iz 48 samo jednog razloga, a to je da se ubrzaju procesi u ovoj zemlji koji su u interesu građana ove zemlje i da ova zemlja dobije instancu koja je sugovornik za Vijeće Europe i EU. Dakle, da postanemo kredibilan sugovornik u evropskim procesima kojima tako deklarativno svi težimo. Ponoviću također da smi mi obznanili da smatramo da je proces bio potpuno pogrešan i da je najprije trebalo postići parlamentarnu većinu i izbjeći ovaj današnji način komunikacije i nepotrebnih istupa u ovom uvaženom Domu. Gospodine predsjedavajući, dame i gospodo, zahvaljujem i pozivam vas na konstruktivnost i pozivam vas na to da iz ovog Doma više nikada oko jedne tačke dnevnog reda, oko koje smo već svi ranije kazali šta mislimo i zauzeli stavove, ne pošaljemo ovakve poruke. Hvala ljepa.
Za repliku se javio Mirsad Mešić. Izvolite.
Dame i gospodo ja sam zapravo htio replicirati gospodinu Kalabiću, al nema ga, kao što ga nije bilo ni kada je gospodin Denis govorio, htio sam ga poslati da zapravo presluša stenogram ove sjednice i onda kaže svoje stavove o radu gospodina Bećirovića, al eto nema ga, nemam ni ja šta replicirati. /prekinuto snimanje/
... mnogo vremena, zahvaljujem predsjedatelju. A ja sam se zapravo javio da se kratko, što je moguće kraće referiram na jednu sintagmu kojuj je koristio u svm izlaganju gospodin Kukić, koja glasi – zadaća odgovorne politike. Zanimljiva sintagma i zanimljiv imperativ pred svima nama. Nadam se da se slažemo oko toga. Ovoj zemlji je doista potrebna odgovorna politika i koliko je potrebna u onoj mjeri u kojoj potrebna odgovorna politika, u istoj mjeri joj nije potrebna neodgovorna politika. Način na koji se došlo do imenovanja gospodina Kukića školski je primjer neodgovorne politike. Taj način, ta procedura i ta intencija izravno se konfrontira s najmanje dva bitna principa. S principom koji kaže da srž ove zemlje, da njenu sintezu čine tri konstitutivna naroda, odnosno tri različita 49 nacionalna identiteta i s principom predstavničke demokracije, s obzirom da mo i mi, je li, ili nastojimo biti u sustavu predstavničke parlamentarne demokracije, a ne u sustavu nekakve pripadničke demokracije i koji glasi da u predstavničkoj demokraciji je potrebna većina glasova da bi netko, bilo tko na bilo kojoj razini mogao biti legitimno izabran i legitimno predstavljati tu, taj kolektivitet kojega treba predstavljati. Drugim riječima potrebna je većina glasova upravo tog kolektiviteta kojeg bilo tko treba predstavljati na bilo kojoj razini, s obzirom da govorim o potrebi da se formira Vijeće ministara i s obzirom da koristimo sintagme što su zadaće odgovorne politike, onda iz ovoga dvoga ne može se izvući nikakav drugi zaključak osim da je prva i temeljna zadaća odgovorne politike da prepozna da je ovo država tri konstitutivna naroda što se verbalno ne spori. I drugo da ako je ona država tri konstitutivna naroda i ako politički predstavnici ta tri naroda trebaju te narode i ovu zemlju predstavljati na različitim razinama, pa i kao predsjedatelj i Vijeća ministara ili kao članovi Vijeća ministara, da je onda sukladno zahtjevu predstavničke demokracije potrebno da se osigura odgovarajući legitimitet. Sve što nije to je doista primjer neodgovorne politike, primjer poigravanja sa u krajnjoj liniji dobrobiti građana svih naroda i svih građana koji žive u ovoj zemlji i ne vodi nas dobru. Mi smo potrošili doista vrijeme, ja više naravno nego gospodinu Kukiću zamjeram Predsjedništvu BiH što nije našlo snage da bude doista u funkciji odgovorne politike, da traži rješenje na tragu ovih principa o kojima sam govorio, da traži koncenzus kroz kompromis koji će biti sinteza ovih različitih interesa kojih smo svi svjesni, a ne da to rješenje traži i da nam nudi rješenje bilo kakvom majorizacijom, bilo kakvim preglasavanjem. I samo ne želim zloupotrebljavati ovu svoju raspravu, ali vrlo kratko da se osvrnem na neke od stavova koji su se u međuvremenu čuli, u međuvremenu nako što sam se ja prijavio za raspravu, pa do momenta dok, dok je nisam, dok nisam dobio priliku da raspravljam. Dakle, Vi ste gospodine Bećiroviću spominjali da je prije petnaestak godina broj glasova HDZ-a bio oko 300 tisuća, a da je sada uzevši i jedan i drugi otprilike polovica od toga, pa to, to i jeste problem, Vi ste, Vi ste savršeno dijagnosticirali problem. Mi živimo u državi u kojoj je omogućeno majoriziranje jednog naroda. Ja sam od '96. godine u Federalnom parlamentu do ovih izbora bio i bio sam bezbroj puta svjedok tog majoziranja, ono je nametnutim ustavnim rješenjima, amandmanima na Ustav koje je proglasio visoki predstavnik na, u periodu vlasti Alijanse, ono se počelo upražnjavati gotovo svakodnevno i u Vladi Federacije. Rezultat svega toga i mogu biti ovakve brojke ne mogu biti drugačije. Mi se moramo suočiti s tim kao s problemom i tražiti izlaz iz njega na način da se, da dođemo do takve definicije ove države u kojoj neće biti preglasavanja bilo koga i 50 kojom ćemo svi biti podjednako zadovoljni ili ako hoćete podjednako nezadovoljni. I na kraju, uz sve navedene činjenice Vi ste gospodinu Lozančiću zamjerili da, da se nije referirao na činjenice. A gospodin je fino kazao – činjenica je da je prije 7 godina u strukturama općine u Kaknju bilo uposlenih 28 Hrvata, a da je 7 godina kasnije nakon 7 godina vlasti načelnik koji je došao iz SDP-a taj broj pao na 8. I to je činjenica koju vrijedi naprosto uzeti u obzir i malo je respektirati. Zahvaljujem.
Za repliku se javio poslanik Zlatko Lagumdžija. Izvolite.
Zahvaljujem se gospodine predsjedavajući samo telegrafski s obzirom da je, htio bih da dam nekoliko ocjena koje su date u vezi onoga što sam i sam govorio. Želim vrlo jasno da kažem da najneodgovornija politika je neustavna politika. Izbor Slave Kukića za mandatara je u skladu sa Ustavom ove zemlje i neodgovorno je negirati pravo bilo kome da u skladu sa Ustavom ove zemlje imenuje mandatara. Drugo, želim da skrenim pažnju da konsocijacija nije ustavna kategorija nego politička kategorija. Takođe želim da konstatujem da Federacija nije entitet dva naroda kao što RS nije entitet jednog naroda. Što je takođe Ustavom vrlo jasno precizirano. Jasno mi je i ovdje mi je rečeno da bez obzira što sam pozvao na raciju i na emociju ili jedno ili drugo a po mogućnosti i jedno drugo, jasno mi je rečeno da to ne pije vode, žao mi je što ne pije vode jedno il drugo ako ne obadvoje. Drago mi je što sam čuo od tih istih ljudi da je program jako dobar, gospodina Kukića. Takođe želim vrlo jasno da kažem da i nismo izabrali, citat, nekog drugog umjesto Hrvata u Predsjedništvo, nego je SDP, na listiću SDP-a uz podršku građana ove zemlje izabrao kandidata SDP-a za člana Predsjedništva iz reda hrvatskog naroda u skladu sa Ustavom ove zemlje. U svezi s tim želim da konstatiram vrlo jasno i precizno da kandidati SDP-a izabrani na bilo kom nivou u izvršnu i zakonodavnu vlast odgovaraju Ustavu ove zemlje i ovu zemlju tretiraju onako kako u Ustavu piše, a to je država Bošnjaka, Hrvata, Srba i ostalih i građana ove zemlje i onda Ustav dalje slijedi a ovo je preambula koja je vrlo jasna i precizna. Mi ne negiramo nikome da bude predsavnik svog naroda, mi samo ne 51 dozvoljavamo da iko negira ljudima iz SDP-a takođe da budu pripadnici svog naroda jer ga predstavljaju u skladu sa voljom koju su dobili u skladu sa Ustavom i zakonima ove zemlje. I to je jedina stvar koju mi tražimo. Mi tražimo jednakopravnost svih naroda na čitavoj teritoriji BiH, mi tražimo jednakopravnost svakog čovjeka i svake političke stranke da bude ponosno ono što jes sa svakim svojim identitetom da mu se to Ustavom i svim zakonima i mehanizmima države garantira. I na kraju želim reći vrlo jasno i precizno da je dobro, dobro da se danas vidi da Slavo Kukić ima podršku ovog Parlamenta u kakoj mjeri god da ima i mi jesmo došli sa stavovima ovdje, ali naša je uloga i odgovornost da sa stavovima upoznamo i javnost. I to je jedini razlog zašto ovako govorimo, inače bez toga mogli smo internetom do kraja mandata funkcionirati pod uslovom da neki prođu obuku.
Za repliku se javio i Mirsad Mešić. Izvolite.
A dobro mene je gospodin Franjičević, ovaj, malo zainteresirao za odgovornu politiku pa me zanima da li je odgovorna politika kada HDZ dozvoli da je u RS predstavlja čovjek koga mi iz Sarajeva veoma dobro znamo. A jedino što o njemu ne znamo kojoj nacionalnoj grupi pripada. Da li je odgovorna politika kada nakon 20 godina od prestanka rata, odnosno nešto manje Hrvati su manje ravnopravni od drugih to je notorna činjenica, da li je odgovorna politika kada Hrvata nema u organima vlasti i kada ih do toga nije doveo SDP koji je zapravo samo dvije godine bio na vlasti? Vrlo je interesantna činjenica koju gospodin Lozančić spominje, da samo 8 od dvadesetak ljudi iz reda hrvatske nacionalnosti radi u općini Zenica, a koristeći takav metod ja mogu reći da to naravno nije tačno, nema šanse da SDP bude neko ko će majorizirati bilo koga. Evo samo informacije vama radi u svim nadzornim odborima koje u ovom trenutku popunjavamo i popunjavaćemo i za dva kandidata u ZE-DO kantona jedan mora biti Srbin ili Hrvat, jedan naravno Bošnjak. Dakle, odgovorna politika je to i zaista se ponosimo na odgovornost, na odgovornost prema svakome, na odgovornost prema običnom čovjeku .... najmanje o čemu trebate nama pričati je majorizacija. Dakle, kod nas se to podrazumijeva da mi 52 nismo za to. I nema tog poslanika, nema tog autoriteta koji nam može nešto predočiti o majorizaciji, nema od toga ništa.
Za repliku se javio gospodin Niko Lozančić.
Kratko ću komentirati citat – najneodgovornija politika je neustavna politika. Slažem se apsolutno s tim, to ste i te kako pokazali pri konstituiranju vlasti u Federaciji BiH. Jednakopravnost svih, apsolutno sam za. Ja samo ... spominjao općinu Zenicu nego spominjem općinu Kakanj gdje znam pouzdane pokazatelje. Za općinu Zenicu, ovaj, ne znam pouzdano pa neću da kažem iako ne mislim da je puno bolje. Znam pouzdano u Rudniku Kakanj da se u posljednjih 5 godina nije zaposlio ni jedan nehrvat, nebošnjak. Znam pouzdano da se u Termoelektrani Kakanj nije zaposlio ni jedan nebošnjak, to je pouzdano. I to je jednakopravnost koju vi provodite, znači to je jednakopravnost koju vi provodite. Vi lijepo pričate sa ovih govornica, lijepo vas slušati, ali hoću da vam pošaljem ja ljude ovaj, koji ne mogu da dođu ... svog praga, ne mogu doći autobusima se dovlače radnici i u rudnik i u termoelektranu koji su, nisu ni Hrvati ni Srbi. A oni koji su na kućnom pragu e oni ne mogu raditi ni u rudniku ni u elektrani, to je sramota. E i to treba javnost da zna.
Za repliku se javio Zvonko Jurišić. Izvolite.
Predsjedavajući ja se ispričavam što moram donijeti malo, ovaj, što kaže negativnu diskusiju javljajući se kroz ovu repliku, a neću doprinijeti ni malo da bi završili kad je u pitanju glasovanje oko kandidata za predsjedavajućega Vijeća ministara, a dobro je kolegica rekla da smo došli ovdje već sa utvrđenim stavovima i mislim da bi trebalo prekinuti raspravu, evo da svi odustanemo a da, a da se počnemo izjašnjavati o kandidatu. Kad govorimo o predstavljanju stranaka, legitimitetu ovdje o kojima su govorile i kolege Ljubić, Franjičević ... ovdje, obzirom da prenosi javnost a onda je zgodno, na ovoj mojoj pločici piše Zvonko Jurišić HDZ 1990 – HSP BiH. Ovdje kod gospodina Lozančića piše HDZ BiH. Ja ne bih sad ovdje u ovom visokom 53 Domu i javnosti BiH iznosio programska načela koja smo u koaliciji koja se zvala Hrvatska koalicija, gospodin Ljubić iznosili na političkim tribinama zajedno. A veliki dio, veliki dio tih koji znači su nam dali potporu stoje, znači i dalje na principima i političkim stavovima koje je zastupala Hrvatska koalicija HDZ '90 – HSP, a ta politika je bila sasvim suprotna HDZ-u BiH. Ovdje smo govorili o majorizacijama, o znači govorili smo da nisu ljudi uposleni, to je točno. Pa ja se pitam, to je točno, to je točno, a ja se pitam ko je za to odgovoran? Za sve što je dobro Hrvatima u BiH odgovorna je i zaslužna politika HDZ BiH, a za sve što je loše, a toga je puno više, isto tako zaslužna je politika HDZ BiH. Hrvati su između sebe majorizirani, jer samo su privilegirani, vole ostvariti i hrvatske mirovine a da nisu nikada vidjeli hrvatske vojske, samo su privilegirani mogli je li dobiti činove, falcificirati i td. To nisu mogli obični građani, to sve među Hrvatima, to im nije napravio ni HSP, nije ni SDP, niti je bilo koja druga politička stranka. Hvala gospodine predsjedavajući.
Za repliku se javio gospodin Mirsad Mešić, ali podsjećam Vas imali ste dvije replike, možete još za diskusiju se prijaviti, ne može gospodine Mešiću, ne možete u okviru jedne tačke mogu biti dvije replike. Znači, imate pravo još na diskusiju. Sledeći za repliku se javio gospodin Mirsad Đugum, izvolite.
Poštovani predsjedavajući, poštovani zamjenici, poštovane kolege. Molio bih Vas predsjedavajući da ovaj dio predizbornih aktivnosti koji je krenuo već u ovom današnjem zasjedanju da se prekine. Mislim da je prereno tri godine ima još tri i nešto godine do novih izbora i mislim da je ovo ponovo, ponovo ubacivanje crva u građane ili među građane. Ovaj dio, ovaj dio zasjedanja treba usmjeriti i savjetujem Vam da usmjerit u pravcu rasprave o programu gospodina Kukića i da se pristupi glasanju. Ovakve teme ako se trebaju da raspravljaju na ovome zasjedanju onda mislim da treba sazvati posebnu tematsku sjednicu, ako mislite da treba, a ne da ovo koristimo u predizborne svrhe što gospodin Belkić kaže ima i ovaj, lokalni izbori koji su za godinu, godinu i nešto dana. Ali mislim da je ovo iscrpljivanje građana ili je želja nekoga da se pokazuje na televiziji, jer su prenosi danas i reportažna su kola tu ispred Parlamenta, mislim da trebamo prekinuti i nemojmo da i dalje zaoštravamo situaciju u ovom momentu. Hvala. 54
Za repliku,
nije uključen mikrofon
Dobro, za diskusiju ... Džaferović, izvolite.
Gospodine predsjedavajući, koleginice i kolege, dame i gospodo. Ja sam se konačno morao poslužiti jednom taktičkom varkom kako da konačno dobijem riječ ovdje, jel. Replike stalno idu, ja čekam sat i po već da kažem šta mislim i onda sam odlučio na kraju da pored diskusije imam prijavu i za repliku i da na taj način kad počnem govoriti odustajem dakle od replike, ali sad ću dakle diskutirati, hvala Vam na datoj riječi. Hoću da dakle kažem da se kod nas vrlo često pod replikom provlače diskusije i bilo je mnogo diskusija koje su provukle kroz ove replike. Prije svega hoću da kažem da ću ja danas glasati za potvrđivanje mandatara, predsjedavajućeg Vijeća ministara, imenovanog predsjedavajućeg Vijeća ministara gospodina, gospodina Slavu Kukića. Klub SDA, predsjednik kluba je dao dakle takvu objavu i mi ćemo to podržati. Što se njegovog programa tiče ja ću kazati da sam posebno zadovoljan sa ovim dijelom programa koji se tiče pogleda na ekonomsku situaciju u BiH, monetarnu, finansijsku, to je ono što nam u ovom trenutku treba i za mene je, dakle, taj program i mandatar nisu sporni. Ali nije samo to ono što ja želim ovom prilikom da kažem. Ovdje su se u Parlamentu, a inače i prije Parlamenta u bosanskohercegovačkoj javnosti vodile velike rasprave oko toga da li je ovo ispravan ili nije ispravan način na koji je izvršeno imenovanje gospodina Slave Kukića i na koju je on došao danas u poziciju da nam se obrati ovdje sa svojim političkim, sa svojim političkim programom i dovede nas u poziciju da mi glasamo ovako ili onako. Dobro bi bilo da se nakon izbora, kao što je to dobro u svakoj državi na svijetu napravi politički dogovor i da se postupa na bazi tog političkog dogovora. I to je abeceda demokratije. Ali je također abeceda demokratije da se ne smiju dozvoliti blokade institucija koje moraju funkcionirati po Ustavu kako bi se blokadom institucija osigurala bolja pozicija u političkom pregovaranju. Mi smo svjedoci toga u BiH od oktobra mjeseca pa do danas. I to je ono što ja želim da kažem. Mi smo prošli puta, gospodin Božo Ljubić je izašao sada iz sale, prošli puta 55 bili jako svjesni da je moguće da gospodin Jurišić ne bude izabran za predsjedavajućeg, odnosno člana Kolegija. Ali smo kazali da je sjednica sazvana na osnovu Ustava, na osnovu Poslovnika i kazali smo – znamo da nema političkog dogovora, ali ovaj Parlament mora da profunkcionira. Ne može Parlament ne funkcionirati zato što nema političkog dogovora, niti ima bilo ko pravo da ga blokira zato što nema političkog dogovora. Postoji Ustav po kojem ovaj Parlament mora funkcionirati i sve institucije BiH i kažemo idemo i glasamo i dobili smo rezultat kakav smo dobili i svi smo čestitali izabranim članovima Kolegija i oni danas vode Parlament. Bilo bi dobro da je napravljen politički dogovor i kada je u pitanju predsjedavajući Vijeća ministara, ali tog političkog dogovora nema. Zašto ja mislim šta je ključni uzrok, zašto nema političkog dogovora? I ovo je krupnija stvar koju ću ja sada reći od stvari koja se zove, a to je stvar vrlo visokog ranga imenovanja Vijeća ministara, ova stvar se zove BiH se danas u ovom trenutku i povodom implementacije izbornih rezultata nalazi na prekretnici. Ovo danas ja definiram kao pokušaj da se i ono malo građanskog što postoji u BiH dokine. BiH je država koja može funkcionirati i treba da funkcionira na sretnoj kombinaciji građanskog i etničkog principa. Građanskog zato što je ovo država građana i etničkog zato što je ovo multietnička država. I onda se mora naći skladna i sretna formula. Vi kad pogledate Dejtonski Ustav, kada pogledate ustave entiteta, kada pogledate ustave kantona, pa ako hoćete i statute općina vi ćete vidjeti da je ovaj princip koncipiran kroz sve te akte. Postoje oni koji nisu zadovoljni sa tim što nema više građanskog i postoje oni koji nisu zadovoljni što nema više etničkog. I u ovoj državi se mora dati konačno odgovor na pitanje odnosa individualnog i kolektivnog, etničkog i građanskog, entitetskog, kantonalnog, općinskog i državnog i na kraju etničkog i stranačkog. I ta kategorija je nova kategorija koju ja vidim u implementaciji izbornih rezultata. Nije dobro da se na poziciji predsjedavajućeg Vijeća ministara do imenovanja dolazi pregovaranjem, dolazi preglasavanjem 21. Ali je i to bolje nego da nemamo kandidata. I tvrdim da je i to bolje nego da se ide linijom ultimatuma. Jer kako god nije dobro da u BiH postoji preglasavanje isto tako nije dobro i nije moguće da postoji diktat jednih, da postoje ultimatumi i da postoje ucjene. Ova država na tome ne može funkcionirati. I zato u nedostatku svega ovoga mi danas imamo gospodina Kukića imenovanog, pazite dobro, on je imenovan od Predsjedništva BiH. Način donošenja odluka je jedno od ključnih pitanja u ovoj zemlji. On je imenovan po procedurama koje su propisane u Predsjedništvu BiH. Danas se obratio Parlamentu i mi ćemo se izjasniti po svojim procedurama. Ja otprilike mogu da vidim koji je rezultat, ali sačekajmo da vidimo kakav će rezultat biti. Ali svoj govor danas, dakle, upućujem prije svega zbog toga da kažem da prepoznajem šta se danas 56 dešava u BiH i da je ovo jedan od ključnih momenata u kojima se nalazi BiH. I zato treba, dakle, što prije doći, dakle, u poziciju da razjasnimo i odredimo odnose ovih kategorija o kojima sam ja govorio. I kada govorim o ovim kategorijama, kada govorim o BiH i kada govorim o njenom funkcioniranju, mi ovdje imamo strance koji nam pomažu u vidu OHR-a, Vijeća za implementaciju mira, drugih međunarodnih organizacija. Nemojte misliti da se tamo o svim ovim kategorijama duboko ne razmišlja. Razmišlja se vrlo duboko i vrlo trezveno. Mi se nismo mogli dogovoriti pa je onda OHR poveo pregovore, odnosno poveo aktivnost da se napravi dogovor unutar Federacije BiH i BiH. Svi ti ljudi znaju, dakle, za odnos i građanskog i etničkog i te institucije i individualnog i kolektivnog i entitetskog i državnog i stranačkog i ovog etničkog i onda je ponuđen izlaz iz situacije, ponuđen je dogovor i ja želim ovom prilikom da podsjetim Parlament da je ponuđen dogovor, politički dogovor koji je odbijen. Oni koji su odbili taj politički dogovor su za mene odgovorni jer ja ne mogu nikada prihvatiti za ovo stanje i za ovu situaciju da ljudi koji su nam ponudili taj politički dogovor, koji pomažu BiH od Dejtona pa do danas, koji su nam pomogli da uspostavimo mi stabilizaciju stanja u BiH ne razmišljaju o ovomi stvarima. Pa kad ne možemo mi sami oko toga da postignemo dogovor, hajte da onda čujemo šta nam kažu ti ljudi, prijatelji sigurno svih nas, nikog posebno nego svih nas unutar BiH i ove države. I kažem ja bih volio da se danas ova stvar završi na način da gospodin Kukić bude odobren od strane ovoga Doma kao mandatar, da se onda nastavi proces konsultacija oko članova Vijeća ministara. ---------------160909 ----------------- 160909 Ukoliko se ovo završi drugačije, mislim da se mora hitno sjesti uključiti i međunarodna zajednica ponovo i da se nađe izlaz iz ove situacije. Ja jednostavno, više zemlja ne može da čeka na ovakvo stanje, inače ćemo imati, inače ćemo imati Vijeće ministara u tehničkom mandatu. Molim vas lijepo nije moguće napraviti dogovor tako što će se ultimativno postavljati stvari, tako što će se blokirati institucije i onda kazati, pa molim vas lijepo kome pravo da kaže - može biti vlast na državnom nivou ali taj i taj čovjek ne može biti to i to. Molim vas to nije rječnik kojim se dolazi do dijaloga. Dakle moramo se u BiH dakle uvažavati, i nije slučajno što je ovaj princip odnosa građanskog i ovog etničkog u BiH definiran kroz prizmu vitalnog nacionalnog 57 interesa i specijalnog donošenja odluka kada je u pitanju vitalni nacionalni interes i naravno donošenja odluka po principu većine dvotrećinske većine. To su zapravo ključna pitanja. Toliko, hvala vam.
Za riječ se javio Mladen Ivanković-Lijanović. Izvolite
Zahvaljujem, Ja bih prije svega čestitao gospodinu Slavu Kukića na njegovom trudu i odgovornom zadatku i odgovornom vršeći svoju funkciju. Jedna izreka kaže - "ne mogu vam reći recept za uspjeh ali vam mogu reći formulu za neuspjeh, nastojte svakom ugoditi". Dakle gospodin Slavo Kukić je jasno iznio svoj program, program, kaže se dobar program ima sto mana, a loš program ima jednu. Dakle gospodin Slavo Kukić ima sto mana u svom programu, znači ima dobar program i prolazan program. Očito je da ovdje u Parlamentu nemamo političkog konsenzusa odnosno dogovora, o čemu je gospodin Džaferović govorio, upravo on je sve kazao što sam ja mislio kazati. I prošla vlada odnosno prošlo Vijeće ministara je imalo dvotrećinski konsezus u ovom Parlamentu za svoj rad i za svoj program i za svoje kadrove. Nažalost rezultati nisu bili oni koji su očekivani. Ja se nadam da smo mi na dobrom putu, jer je očito bio licemjeran dogovor između aktera koji su to tada napravili i radili. I na kraju, dakle ja mislim da nam je racionalno biti u BiH, da nam je racionalno sve ovo privesti kraju, i kao što je gospodin Džaferović kazao mislim da ... oni koji su jasno, nisu htjeli politički dogovor, moramo ponovo za sto s međunarodnom zajednicom sjesti da to dogovorimo. Hvala lijepo.
Za repliku se javio gospodin Božo Ljubić. Izvolite.
Ja dok sam bio kratko odsutan pratio sam dakle preko ovoga sustava našeg parlamentarnog i raspravu gospodina Džaferovića, ali upravo gospodin Mladen Ivanković-Lijanović je također dao razlog da repliciram. 58 Dakle i jedan i drugi spominju dogovore i spominju ultimativno stajalište i da je bio ponuđen dogovor, dakle koliko sam shvatio, predstavnicima koji nose većinsku izbornu hrvatsku volju. Ne možemo se mi gospodo dogovarati tko će predstavljati Hrvate. Na to je odgovor dao hrvatski narod na izborima. Nije dogovor da vi kažete, dakle stranke iz Sarajeva SDP i SDA koje predstavljaju možda maksimalno 55, da tako kažem, izborne volje bošnjačkog naroda, mi imamo pravo uzeti sve bošnjačke pozicije a oko hrvatske ćemo se dogovarati. Kao Hrvati bi jedini trebali ostvariti, da tako kažem, i da hrvatske stranke 105%, dakle rezultata na izborima da bi bili u stanju popuniti dakle pozicije koje pripadaju predstavnicima Hrvata u institucijama BiH. I ovdje ponovo želim istaći ovu pojmovnu razliku predstavnika i pripadnika koja u sebi nosi suštinu. Prema tome ne možemo se oko toga dogovarati. Oko toga je Dejton propisao, dakle kad je definirao BiH kao državu tri konstitutivna naroda. I onda uz put ovdje da kažem repliciram gospodinu Zlatku Lagumdžiji koji je, ne zapravo eksplicitno spomeuo mene ali ja sam se na neki način prepoznao u njegovoj raspravi, oko pitanja entiteta. Da, slažem se s Vama da su entitet Federacije BiH i entitet RS, entiteti sva tri konstitutivna naroda, dakle multietnički odnosno trebali bi biti. Ali isto tako želim jasno da kažem što sam ja rekao. Ja sam rekao dakle '94. godine je Federacija, dakle konstituirana prvenstveno kao entitet, prvenstveno kao entitet Bošnjaka i Hrvata i kao takva unešena. Dejton je dakle definirao BiH kao državu tri ravnopravna, konstitutivna naroda. I nemam ja ovdje ni jednog razloga da prešutim, dakle da ja nisam zadovoljan sa onim što se zadnjih 20 godina desilo Hrvatima u entitetu RS, ali isto tako činjenica je da je danas od preostalog broja Hrvata koji ovdje žive, 95% ih živi u Federaciji. I u prvom redu ovdje kao, dakle pragmatična osoba koja predstavlja hrvatski narod između ostalog u politici, je primarni cilj spašavati ono što se spasiti dade i što se spasiti mora, a kroz položaj Hrvata u centralnim institucijama štititi prava svakog Hrvata u BiH, a kroz ustavnu reformu koja je, nadam se, pred nama doći do rješenja koja će omogućiti da se svaki Hrvat, i svaki Bošnjak i svaki Srbin jednako, ravnopravno i komotno i ugodno osjeća na svakom dijelu BiH. Evo to je to dakle, ni na koji način ne želim reći da se mi pokusiramo samo na obranu prava naroda ovdje u Federaciji, već na čitavoj teritoriji BiH. Hvala lijepo. 59
Za diskusiju se javio gospodin Mladen Bosić. Izvolite.
Hvala predsjedavajući, Evo ja bih svima postavio pitanje - Šta smo mi ovom današnjom sjednicom, diskusijama i elaboratom koji smo čuli od mandatara Kukića, danas postigli? Jesmo li pomjerili situaciju naprijed, je li ostala ista ili je krenula nazad? Bez ikakve dileme mi smo ovdje ovom diskusijom razotkrili probleme u BiH. Ova diskusija na mandatara koja se ne odnosi na njegov program nego se odnosi na suštinu problema u BiH. Dok ta suština ne bude riješena neće biti ovdje stabilne političke situacije. Hvala gospodinu Lagumdžiji što me je napomenuo da smo izrazili nadu u novi početak. Da su svaki izbori šansa za novi početak. Taj početak može biti dobar, a može biti i loš. Da vas napomenem da smo tu nadu izrazili kada smo pokušali formirati Predstavnički dom, ovaj Dom, i da smo izašli odavde zadovoljni i optimisti, misleći da je napokon stvorena klima da se uvažavaju međusobni interesi i da je nenadano izabrano rukovodstvo Doma i deblokirana ova za mene najvažnija institucija BiH. Da je poslije toga formirano rukovodstvo Doma naroda jednoglasno. E to je novi početak bio, ali je kratko trajao. Vratili smo se na staru situaciju sjednicom Predsjedništva na kojoj su po Statutu koji su donijeli članovi Predsjedništva, izvršili tajno glasanje za koje svi znamo ko je kako glasao. Izbjegli su da preuzmu odgovornost i da pokušaju da se dogovore ko će biti kandidat koji može da obezbijedi skupštinsku većinu i apsolutnu većinu i entitetski prolaz. I tu je praktično srušena bilo kakva nada u novi početak. I ova sjednica ovdje samo potvrđujemo da se vraćamo na stare pozicije. Ovdje se priča, ne o mandataru, ovdje se priča o majorizaciji. Ovdje se priča o Dejtonskom sporazumu. Ovdje se priča o građanskim i nacionalnim pravima. Prema tome mi smo evidentno duboko podijeljeno društvo. Mi se vraćamo posredno na pozicije koje su nas i dovele do sukoba i koje su i dovele do ove ovakve situacije. Ja ne bih elaborirao, siguran sam da će biti u ovoj Skupštini šanse da se priča mnogo puta o ovim i sličnim temama, jer mislim da je vrijeme da se, ovo što smo svi unaprijed znali kako će završiti, privede kraju. Gospodinu Kukiću zamjeram što, kada je saznao da ne može da obezbijedi većinu, a saznao je jer smo mu i mi to rekli kao SDS u direktnom razgovoru, kada je čuo otvorene izraze ostalih stranaka kako će glasati i kada je znao da na ovome 60 Domu neće dobiti prolaz, zašto nije vratio mandat i poštedio nas ove situacije koju sad imamo ovdje da stvaramo još dublje rovove u kojima se nalazimo. Evo ponovit ću još jednom svoje mišljenje šta je izlaz iz ove situacije. S jedne strane imate dalje koračanje unazad sa neizvrsnim ishodom. Ne razgovaraju, koliko ja znam, stranke među sobom. Pozicije nisu promijenjene. Svi se dalje udaljavamo jedni od drugih. Evo ja još jednom pozivam da političari oni koji su odgovorni, evo ja sam spreman da ja i SDS damo doprinos u tom cilju, da resetuju svoje odnose, da ponište ovo što je dovelo do ovakve situacije a doveli su početni položaji koje smo zauzeli odma poslije izbora i da pokušaju objektivno razgovarati uvažavajuće jedne druge. Ne da resertujemo odnos, ne da pravimo ponovo početak sa istim greškama, nego da ponovo pokušamo postaviti na novoj osnovi političku tablu, šahovsku tablu, koja treba na kraju da dovede do nekog rezultata. Evo ja bih jednu repliku na nešto što je ranije od strane izvjesnih govornika iz SDP-a bilo spomenuto, da im je drago što se iz RS interesuju ili miješaju u situaciju u Federaciji, odnosno da je to i osnov da se oni iz Federacije miješaju u situaciju u RS. Pa zainteresovani smo za situaciju u Federaciji. Pa ta situacija u Federaciji je dovela do ove situacije koju imamo ovdje na ovoj sjednici. Prvo je u Federaciji nastao nesporazum i nerazumijevanje i neuvažavanje ni izbornih rezultata ni međusobnih odnosa. I nije sve normirano. Nema demokratije koja može sve zakonima normirati. Razlika između ovog ovdje što mi nazivamo demokratijom i stvarne demokratije je što postoje nepisana pravila u stvarnoj demokratiji. Pod tim pravilima se podrazumijeva nešto da je normalno. Ne treba da piše kakvi će odnosi biti kada Švajcarska formira svoju vladu. To se podrazumijeva da se mora nabaviti prostor i da se uvažavaju rezultati pojedinih kantona i pojedinih naroda. Ovdje nema spremnosti za uvažavanje tuđih interesa. I ja vas pozivam da razmislite kuda ... Hvala.
Za repliku se javio Zlatko Lagumdžija. Izvolite.
Zahvaljujem se gospodine predsjedavajući, Očigledno je da je li Federacija je dovela do ovoga. Tu se slažem. Federacija nije na koljenima i zato je došlo do ovoga. Mnogi su se nadali da će Federacija biti ekonomski, socijalno i politički na koljenima i onda će se moći s njom mlatiti kako hoćete. E to se nije desilo. 61 Mi možemo izaći iz ove situacije političkim dogovorom ili biti natjerani ekonomski i socijalnim problemima u koje ćemo ući dio po dio BiH. Mi nudimo politički dogovor. Pogledajte gdje je ko bio prije 7 - 8 mjeseci politički. Uzmite sliku, sjetite se, napravite sliku političku. Gdje je bio SDP, gdje je bio SNSD, HDZ i da ne pobrajam druge stranke. A evo pošto nas uzimate kao primjer, vi nemate veze s ovim, vi ste samo za konstruktivno rješenje. Uredu. Pogledajte gdje smo mi bili. Pogledajte tu sliku. I pogledajte ko se pomakao. Pa mi smo došli do okvira, do rama te slike. Drugi ljudi koji danas ovdje postavljaju ultimatume nisu se pomakli sa slike i kažu hoćemo kompromis, mrdaj se još. Šta, da ispadnemo sa slike. Nećemo ispast sa slike. Dobili smo skoro 300.000 ljudi i ostat ćemo u slici. Hodat ćemo po okviru ako treba, tražiti rješenje, ali nećete vidjeti nas kao nekoga ko je problem. SDP je dobio glasova koliko je dobio i smatrali smo da je sasvim logično da neke stvari postavljaju se na drugi način. Nije posao politička volja, zato uredu, nema problema. Mi smo se pomakli, ponudili smo, da sad neelaboriram šta smo sve rekli, od naše pozicije, etničke pozicije ljudi iz SDP-a do moje i ko te pita čije sve. Dakle pomakli smo se, svi drugi stoje gdje stoje, pa ne može tako. Dakle Federacija, mi ćemo učiniti sve što možemo u ovom Parlamentu da se dođe do dogovora, ali nećemo pristati. Gospodin Džaferović je rekao nema ucjena, nema ultimatuma. Uvreda može biti, ja sam ih bar naučio do sada trpiti. Uvrede ću prihvatiti ali ultimatume i ucjene neću, ni ja ni bilo ko iz SDP-a. Što više nas toliko vidite u svakom problemu? Hoćemol' da mirimo građansku i nacionalnu, hoćemo. Pa to je ustavna kategorija. Mi ne negiramo nacionalno. Ali hoćemo da postoji i jedno i drugo, da bi bilo evropsko. Mi smo bili, nije ovo prvi put, pa znate koliko su do sada premijeri birani u entitetima, u kantonima iz manjina, manjinskih stranaka, sa helikopterima dolazili. Pa mi smo isto, zna Beriz se smješka on bio manjina pa dobio premijera, pa šta ima veze bio stvar političkog dogovora tako. Dakle može se to, nije to problem nikakav. Mi to damo SDA, oni nama, kad je ko bio manjina, HDZ-u sve, nije nikakav problem. Ali je poenta u tome, dakle cijenjena gospodo da imamo politički dogovor i mi vas pozivamo još jednom na politički dogovor. Glas za Slavu Kukića je glas za politički dogovor. Postoji spremnost na tako nešto. Postoji spremnost. Ali postoji naša spremnost da ne dozvolimo nikakvu ucjenu, nikakav ultimatum. I postoji naša spremnost da vidimo ekonomski, socijalni kako ćemo se uklopiti sa činjenicama, suočiti s njima. I ako se vama ne žuri gospodo koji ultimatume i ocjene ovdje stavljate, neće se ni nama žuriti. Hvala.
Zahvaljujem. Za repliku se javio Saša Magazinović. Izvolite.
Evo vrlo kratko. Kolega Bosić je rekao, citiram - Vraćamo se na pozicije koje su dovele do ratnih sukoba. Iako kolegu Bosića, vjerovatno većina nije mogla shvatiti ko se to vraća na te pozicije, ja ga pozivam da bude oprezan kad daje ovakve izjave, jer ipak kad predsjednik SDS-a da jednu takvu izjavu to budi strah u ljudima, ma koliko ljudi tvrdili da se ta stranka preformirala. Hvala vam.
Za repliku se sljedeći javio Drago Kalabić. Izvolite.
Kad ste sjedili u četiri oka sa SDS-om nije izgleda bilo tog straha, samo ovdje pred kamerama postoji strah. Ali dobro, to je sada, mislim drago mi je da ste sjedili i to je dobra stvar. Ne mislim ja da ima ikakvih strahova i mislim da niste razumujeli uopšte ono što je govorio, bar sam ja razumio gospodin Bosić je u sasvim drugom kontekstu govorio na pozivanje na neke usidrene pozicije, iako mi evo pokušavamo da privedemo kraju ovo danas, međutim neda se nikako zato što stalno izlaze neki licemjerni stavovi i izlaze neke podvale i izlaze neki dupli standardi. I onda kažu, da kaže mi imamo 300.000 glasova, mi imamo pravo na člana Predsjedništva, mi imamo pravo na Vladu Federacije, imamo pravo na predsjedavajućeg ministra, i to je tako u skladu sa procedurama i u skladu sa ustavnim ovlaštenjima. To nije ultimatum da se sve to dobije. To daju rezultat glasova. I ja se slažem. Kad neko drugi kaže, da mi imamo isto toliko broj glasova, mi imamo ustavna ovlaštenja da se ovako ponašamo, kaže to je ultimatum. Začudio me je gospodin Džaferović. On me je začudio. Ultimatum je male partije sa pola poslanika. To je ultimatum i ucjena. I kaže hoću da imam ono što ima partija sa 8 poslanika. Nema u politici gospodo ultimatuma bez političke snage. Ali je licemjerno jer se priziva nešto drugo. Ne želi se priznati ta politička snaga i kaže se, e mi bi željeli da to nije tako, pa bi to proglasili ultimatumom. E šta se sve babi snilo kad bi bilo ...to, taj film nećete dočekati. Naša politička snaga su naši politički glasovi na regularnim, demokratskim izborima. I naše ponašanje je ovdje ustavno i naše ponašanje je ovdje u skladu sa zakonom. To što se nekome ne sviđa i to što to neko hoće da proglasi ultimatumom i ucjenom, to neće proći. Mi imamo svoje zahtjeve. Naši zahtjevi, ako budu zaobiđeni demokratski, ali ne u skladu s onim kako su danas pozivali neki ovdje kršenjem ustavnih i zakonskih procedura 63 na, da mi ćemo to proglasiti ultimatumom pa ćemo onda kršiti procedure i zakon pa je to demokratski, e nije. Zaobiđite gospodo u demokratskoj proceduri glasove SNSD-a, poštujući Ustav ove zemlje. Jer ovo sve što mi predlažemo predlažemo u skladu sa Ustavom ove zemlje. A to što vi ovo proglašavate ultimatumom, pozivate na vanustavno djelovanje i vi želite da ovu situaciju riješite vanustavnim sredstvima, što nije prihvatljivo. Sve su ustavne kategorije o čemu ste vi govorili, ali samo entitetsko glasanje nije ustavna kategorija. Gospodo to je licemjerno. To je kao i stotinu drugih termina, pozicija, kako hoćete, sintagmi, i to je ustavna kategorija. Legitimno je pravo da neko kaže da u budućim promjenama, da bi se eto eventualno založio za ovako, onako. Ali negirati u ovom momentu da će poslanici SNSD-a danas legitimno, ustavno u skladu sa voljom birača u BiH oboriti prijedlog gospodina Kukića, to nije u redu. Ne možete to negirati kao ultimatumom i ucjenom. Pozivati se na stotine hiljada birača iz RS da nam na bazi toga pripadaju ministarske pozicije u Vijeću ministara, to nije, ____________(?) Vrijeme. Vidio sam maloprije kako je bio odnos prema vremenu, bit će isti prema meni. Znači, kada neko sa jednim poslanikom traži nešto što ga ne pripada, to je silovanje demokratije. A kada ovakva politička snaga u Parlamentu iza koje stoje SNSD, evo SDS i ostali, traži legitimna prava za, koja su Ustavom nama zagarantovana, i to se ovdje negira i priziva se neki drugi scenario, mislim da nije dobro. U čemu je problem i gdje smo se mi to ponašali, i koji je to naš zahtjev ultimatum? Naš zahtjev ucjena zato što mislimo da treba rotacija na Vijeću ministara na mjestu predsjedavajućeg.
Kolega Kalabić.
Završavam. Ako je to ucjena što mi mislimo da treba da se mijenjaju Srbin, Hrvat i Bošnjak sa političkim legalitetom i legitimitetom, ako je to nečija ucjena, odnosno ako to neko proglašava ucjenom onda se mi zaista ne razumijemo i onda ovdje idu dvije politike, jedna drumom druga šumom.
Zahvaljujem. Za repliku se javio Mladen Bosić. Izvolite.
Pa vidite, nešto se ne javljam s voljom na ovu repliku jer nisam očekivao niti sam želio da izazovem bilo kakve reakcije. Znači moja namjera je bila da pokušam da malo promijenim atmosferu, ali vidite ovdje šta god kažete imate predubjeđenje unaprijed da neko ima neke zadnje misli oko svega što kaže. Pa ne znam da li da gospodinu Magazinoviću odgovorim na, imao bih ovako malo i malicioznih odgovora, bolje je da ne odgovorim. Ali da Vas podsjetim gospodine Lagumdžija, Vi ste rekli nedavno da je šesta mogućnost raspleta ove krize ratna opcija ili nešto slično. Vi ste rekli nedavno da, ne znam, ni Tripoli neće biti ono što bi bilo ovdje kod nas. I nemojte da se igramo ni riječima, riječi su teška stvar. Riječi i dovedu do katastrofa na kraju krajeva u politici. I zato postoji i odgovornost za izrečenu riječ koja kod nas očigledno ne postoji jer nema svijesti da bi svako od nas trebao da ima neki nivo autocenzure kad javno iznosi svoja mišljenja. Evo da iskoristim ovu repliku i gospodinu Džaferoviću da odgovorim. Nema ništa od uvlačenja međunarodne zajednice u ovaj naš problem ovdje. Ako to čekate, ako mislite da će ova kriza ovdje kad se produbi dovesti do rješenja da će međunarodna zajednica napraviti neki novi Dejton pa nekom izaći u susret u njegovim političkim željama, varate se. Jedino rješenje u BiH je odustajanje od ovih pozicija i razgovori uvažavanjem međusobnih mišljenja. Ako to Vama smeta, ako Vi tuđe mišljenje smatrate kao ultimatum, onda nema prostora da se dogovorimo. Hvala.
Za repliku se javila Nermina Ćemalović.
Znate šta, dugo sam u SDP-u i danas sam ponosna što sam član SDP-a. Da se ukada u SDP-u spomenuo rat u ovom kontekstu koji je sada rekao gospodin Bosić, nikada ne bi bila ovdje. Samo znate gospodo, evo 5,5 sati raspravljamo o tome da li je gospodin Kukić, ne, koliko je on profesionalan i koliko bi on bio dobar, a sigurna sam da bi bio, da je takvih puno a da je on ovdje jedan od najboljih i da bi sigurno bio dobar predstavnik i predstavljao Vijeće ministara. I time sam ponosna što ću glasati za njega. Ponosna sam isto, na onih gospodine Bosiću 300.000 glasova koji su nam dali. Ponosna sam što pripadam stranci u kojoj 65 ima i Hrvata, i Srba, i Bošnjaka i Roma. Kod nas je u Općinskom vijeću u Bihaću Romkinja, djevojka koja nije imala nikakav status a sad je studentkinja uspješna i predstavnica SDP-a ispred romskog naroda. Ja vjerujem da ima i Židova i da su Židovi dali glas, jer kome će dati glas ako neće onome ko se bori i za Srbe, i za Hrvate i za Bošnjake i za Židove i Jevreje i sve građane BiH. I znate šta, neko je pričao o tome, gospodine Ljubiću Vi ste pričali o tome koliko je Hrvata iselilo. Vjerujte iz Unsko-sanskog kantona tamo pošto je većinski bošnjački narod puno je i Bošnjaka iselilo, ali ne zbog Hrvata i Srba, nego zbog ekonomske situacije, zbog ovog dna, dno dna što ga imamo. I vjerujte sutra da su izbori vidjeli bismo za koga bi narod glasao, i vjerujte da bi glasao za plaću, za posao, ne bi glasao ni za Srbe, ni Hrvate ni Bošnjake niti koje druge. A vjerujte mi gospodine opet Božiću, Vas spominjem pošto ste Vi puno spominjali Hrvate, vjerujte mi da su gladni i Hrvati, i Bošnjaci, i Srbi i svi oni. Ovo govorim s punim pravom, jer ja znam da smo mi bili okupirani i da se nismo deblokirali Olujom, i zato, oprostite mi ako ću sada reći jednu stvar, poslije Bošnjaka što mi je na srcu i eto emotivno ću reći, Hrvati su mi odma na drugom mjestu, zato što smo njih dočekali srcem i trebali bi vidjeti kako je to izgledalo kad se Oluja desila, znate. Ne, ne, vi dobro znate šta ja mislim, hoću da vam kažem, ovaj je narod gladan. I budu li građani ovo slušali, ovo danas što mi pričamo 5,5 sati,
Ja vas molim kolege za pažnju.
da li je gospodin Kukić, je li on pravi Hrvat ili nije Hrvat? Ma bitno je da mi imamo stručnjaka. Evo niko mu nije nešto rekao vezano za njegove planove, za program, uglavnom se pričalo o tome koliki je Hrvat i vjerujte mi još jednom ću reći, ponosna sam što sam SDP-ovka.
Zahvaljujem. Živković se javio za riječ.
Kolege poslanici ovo nam je prva ili druga sjednica, ostavite teške riječi za neku od 4 godine sjednica, mi se raspravljamo o tome šta je okupacija, koga više volite, itd., itd. Evo hoću da vam kažem da relaksiramo situaciju prije nego što isti 66 fazon gospodin Kušljugić uzme, kao što je Džaferović rekao, da kažem da je gospodin Đoković pobijedio bez entitetskog glasanja. Hvala.
Kolega Kušljugić je li replika, je li diskusija?
Diskusija.
Diskusija.
Ne, ne ima i replika.
Hajde evo.
Nije isti trik koji je primijenio gospodin Džaferović. Replika, vrlo kratko. U ovome razgovoru danas, u ovoj diskusiji danas mislim da smo se dotakli suštinskih problema i dobro je da se to ovdje govori a ne po medijima, jer je drugačije kad se to u medijima kaže a drugačije je i kad se to ovdje iznese. Ja mislim da je pogrešna interpretacija koju je iznio kolega Bosić oko izjave gospodina Lagumdžije o mogućim ratnim sukobima. Neka pročita tačno šta je tamo bilo napisano u toj izjavi. Niko nije prozivao i pozivao ratne sukobe nego upozoravao da je neophodno da postignemo sve, a evo odma da kažem SDP proba da sve postignemo da dođe do nekog kompromisa. Gospodinu Kukiću, Vaš materijal je jako dobro da u pismenoj formi podijelimo, ako ništa imali smo neki materijal o kome počinjemo da diskutujemo o programskim stvarima. I da vas napomenem SDP je bio prvi taj koji je inicirao odmah poslije izbora razgovore o programu. Imali smo razgovore i sa SDS-om, imali smo razgovore i sa SNSD-om. Ja sam prisustvovao razgovorima koje smo u Sarajevu imali sa SNSD-om i bio sam jako obradovan kada smo počeli da govorimo o razvojnim šansama u ovoj državi o kojima je gospodin Kukić spomenuo o kojima svako u ovoj državi govori da je energetika razvojna šansa BiH. 67 Pošto nešto malo više znam o tome da vas upozorim. Mi u energetici možemo jedni druge blokirati do beskonačnosti, to je i prošli mandat Vijeće ministara pokazao, to su i prošle entitetske vlade pokazale. Danas u BiH u kojoj prozivamo strane investitore, gospodine Kukiću, na računu Elektroprenosa BiH stoji 300 miliona maraka za investicije koje su blokirane. Možemo mi to nastaviti, to može biti 400, 500. Ako hoćemo da blokiramo, ovaj Parlament može blokirati sve investicije i energetiku, sve, milijarde, ako nam je to cilj. SDP nastoji to da deblokira. Mi nastojimo, i o tome hoćemo da govorimo, i zbog toga mislim da je dobro da smo danas ovo govorili. Govorili smo i o programu. Govorili smo i o našim viđenjima problema. Jesmo govorili o suštini političkih problema, ali to je realnost, to na kraju govorimo i u medijima. Ja mislim da je dobro da smo ovo ovdje rekli a ne samo ono u medijima. I samo vas upozoravam, vrijeme na strani BiH, vrijeme nije na strani građana BiH, vrijeme nije ni na strani ni jednog od entiteta, pa time ni jednog od naroda u BiH. I zbog toga se slažem sa prijedlogom gospodina Bosića, ovo dakle prelazi u diskusiju, a istrošio sam 3 minute pa me ne morate prekidat. Slažem se da je neophodno ovakav razgovor nastaviti u institucijama sistema. Jer, bilo je jako puno razgovora, jesu li matematičke ili programske koalicije? Pa imali smo matematičke koalicije. Matematičke koalicije znamo kako se rješavaju. One ne funkcionišu. Bolje da se istrošimo i da probamo naći minimum programa koji nas objedinjava, minimum programa koji nam omogućava da i bez neriješenih ovih velikih problema jer te velike probleme nećemo riješiti, to je sigurno. Nećemo ih riješiti u sljedećem periodu. I mi smo na taj način vodili razgovore na početku, imali nekog presjeka i da sad konačno kažem, mi smo dali pismeni prijedlog programa našim koalicionim potencijalnim partnerima, razgovarali smo, dali smo naše stavove pismeno. Od nekih smo dobili pismene stavove, od nekih nismo i onda su pregovori prestali. Onda su pregovori otišli u skroz drugu stranu i u Federaciji i u državi. Prema tome, ja kao predsjednik SDP-a predstavnik stranke koja je započela programske diskusije ne vidim da lično, a i kao stranka snosim odgovornost za ovaj proces koji traje 9 mjeseci. Mi smo spremni, kao što je rekao i predsjednik stranke da nastavimo razgovore, ali nismo spremni da razgovaramo ukoliko nećemo razgovarati o programu. Ako nećemo razgovarati o programima onda je definitivno još 3 mjeseca, još 3 mjeseca i to građani ove zemlje moraju da znaju. Da zaključim, dakle neću iskoristiti svih 13 minuta. Ja sam se nadao da ću vrlo brzo u ovom Parlamentu biti u prilici da radim stvari koje sam radio u Federalnom parlamentu i da probamo pomjeriti procese koji se tiču najveće razvojne šanse BiH energetike. U međuvremenu se stvari događaju dramatično 68 negativnim tokom. To Vijeće ministara zna. Ne obavještava Parlament, ali Vijeće ministara zna kakva je situacija BiH po pitanju ispunjavanja obaveza iz Sporazuma o energetskoj zajednici. Ne da ćemo propustiti šanse koje nam stoje nego ćemo kroz te neusaglašene ekonomske aktivnosti doći do pravnih sporova koji će onda biti mnogo teži nego što su ovi politički koji se mogu dogovoriti. Ako odemo na sudove, međunarodne sudove, a i tu smo vrlo blizu da odemo na međunarodne sudove što se tiče energetike, igramo jednu tanku liniju, i to vam ne govorim kao stručnjak to vam govorim kao čovjek koji je razgovarao sa pravnicima. Ja vas još jednom pozivam, pod jedan - mislim da nije uzaludno bilo ovo zasijedanje, mislim da je gospodin Kukić podcrtao jednu važnu stvar u svom izlaganju, a to je da bi on, ako dobije većinu, djelovanje Vijeće ministara bazirao na strateškim dokumentima koje je ovaj Parlament usvojio, strategiji razvoja i na drugim dokumentima koje je usvojilo Vijeće ministara. Ako se ne vratimo tome, ako nastavimo sa isključivostima, premda različito mislimo šta su isključivosti. Ja sam imao jednu priliku, tu je gospodin Franjičević, razgovarali smo vrlo ozbiljno i prijateljski, znamo se iz Federalnog parlamenta, nemamo iste poglede zaista. Ali ako ne pomjerimo malo te tačke naših pogleda šta je isključivost i ne dođemo do nekog dogovora koji nam omogućava da vršimo dijalog i da postižemo konsenzus, onda se bojim da će ekonomska situacija biti ta koja će natjerati, prije svega ovaj Parlament, jer ovi drugi parlamenti i vlade rade i probaju da urade šta mogu, da snosi najveću krivicu za probleme koji su iz njegovog domena odnosno iz domena Vijeća ministara, a tu ima poprilično odgovornosti vezano za sektor o kome sam nešto malo govorio bez obzira što je percepcija da državna vlada, kako je ja nazivam ili Vijeće ministara ili Savjet ministara, ima odgovornosti itekakve prema međunarodnim obavezama. 16:46:09 16:46:09---------------- Nije moje da govorim i da ponavljam to što je predsjednik SDP-a rekao, ali SDP je spreman za nastavak razgovora ukoliko na stolu imamo riješavanje goručih problema u državi BiH i ukoliko nisu zakovane pozicije. Zbog toga je po meni prijedlog gospodina Kukića bio put ka postizanju i relaksaciji situacije. Nije bilo zakivanje. Nije bilo zakivanje čitavog procesa i na kraju još jednom, ja ne da spočitavam gospodinu Kukiću što je u trenutku kada je vidio da nema većine, nastavio sa svojim aktivnostima, nego mu se zahvaljujem jer smo ako ništa dobili jedan dokument, jedan papir koji smo ovdje diskutovali i koji ćemo nadam se svi u 69 pismenoj formi dobiti. Mnogi su rekli da u njemu ima i dobrih stvari za budući rad Vijeća minsitara. Hvala.
Zahvaljujem kolegi Kušljugiću. Ovo smo tretirali kao diskusiju. Sljedeći za riječ se javio Mirsad Mešić. Izvolite.
Dame i gospodo, Ja sam zapravo htio dati podršku gospodinu Kukiću, međutim puno onoga što sam htio reći je rekao gospodin Džaferović i gospodin Mirza a lajt motiv da odustanem od diskusije mi je zapravo dao gospodin Bosić koga sam interesantno, potpuno razumio u replici, kada je rekao da ove stvari mogu i drugačijim putem. I evo pozivam nas sve, da to malo radimo drugačije.
Zahvaljujem. Za riječ se javlja Lazar Prodanović. Izvolite.
Gospodine predsjedavajući, uvažene koleginice i kolege poslanici, poštovani gosti, Ne znam ko nam je obezbedio ovaj šestosatni cirkus. Vrlo ineresantno da je svo vrijeme prisutno medijsko prenošenje ovoga što se dešava. I tvrdim, da smo 10% energije iskoristili van ovih, prisustva medija, normalno odgovorni ljudi, da bi se kompromis mogao postići i da bi u BiH umjesto ovo što je danas prisutno, meni je jako žao gospodina Save Kukića što je on zloupotrebljen od određenog političkog bloka u vrijeme i u situaciji kada u BiH imamo Ustav ovakav kakav jeste i kada je veoma osjetljivo pitanje kada neko govori kako je pobjednik i da mu to daje legitimitet za sve. Dakle u BiH niko nije pobjednik. Često pobjednici apsolutno djeluju u smislu gubitnika i protiv interesa BiH. Da bismo bili pobjednici morali bismo imati osjećaj da u ovoj situaciji danas kada se govori, kada se govori o ovom programu koji je iznio, najbolje bi bilo da ga je gospodin Kukić podijelio, da smo bez rasprave se izjasnili o onom što svi znaju, da smo završili ovu priču i pokušali 70 zajednički doći do nekog rješenja koje bi bilo pozitivno. Šta je to prema čemu mi imamo rezerve? Govorim za SNSD. Ovdje se pričalo o majorizaciji ali ključni problem oko koga većina u BiH mora da bude vrlo senzibilna je marginalizacija ustavno jednakih kategorija. To je ključni problem na kome ova zemlja ako želi budučnost i svoju perspektivu, mora da zasniva podjednak osjećaj za razumjevanjem ustavno jednakih kategorija bez obzira na rezultat i bez obzira na ne samo izborni rezultat, ukupno to stanje. Kada pokušamo reći na drugi način, onda svako normalan će shvatiti da je prevaren. Ako je cilj ove priče koju sada slušamo da nekome aplaudira se sa 95 i da javnost vidi u Sarajevu, odmah vam moram reći, mi imamo potpuno pogrešnu, potpuno suprotnu situaciju. Mi imamo snažnu podršku svoje izborne jedinice da ostanemo čvrsto na principima koje nam Ustav garantuje. To bez ikakve dileme. I svaki put, evo peta godina, sve što je čovjek bliži razumjevanju, čvrsto mora biti uvjeren da ne smije apsolutno ništa popustiti, jer bi to za četiri ili osam godina, potpuno u BiH uvelo u apsolutnu marginalizaciju ključnih ustavnih kategorija konstitutivnosti. E zbog toga smo mi protiv, da se na ovaj način predlaže i da se, bez obzira mi možemo reći da li je to ustavno, da li je poštovan Poslovnik o radu Predsjedništva to je drugi dio priče. Ali, taj način stvara nesigurnost svakom drugom a drugi su i Hrvati i Srbi odnosno drugi i treći, prvi su samo jedni, da ne vjeruje čak i kad dobre namjere su prisutne, šta je cilj toga. I kada eksponira najveća politička partija ili blok največih političkih partija, neokoga za kandidata,za mandatara, bez obzira na njegov kvalitet, tu mora postojati apsolutna rezerva. Jer ako se radi o Savjetu minsitara kome je jasno zakonom i Ustavom definisano, participacija predstavnika konstitutivnih naroda onda bismo morali vjerovati da samo taj čovjek ne odlučuje i da ta priča o programu je obična demagoška priča koja nema apsolutno nikakvu vrijednost. Program platforme je to. Jer da je bilo spremnosti za program platformi zajednički dogovor, ona bi bila davno postignuta. Od ovih ključnih pitanja za BiH važnije je ovo medijsko žongliranje, a izabrani zvaničnik, to su u principu dakle polazeći od svih nas, strukturalni ekscentrici mi bismo imali prije 7 mjeseci Savjet minsitara, imali Parlamentarnu skupštinu BiH. Da li se sa ovim žele pokazati maksimalistički zahtjevi? Ne postoji nigdje ni u jednoj zemlji svijeta, gdje su maksimalistički zahtjevi us...To nikada nije dovodilo do stabilizacije, pogotovo ne zemalja koje su post konfliktnom periodu. Dakle, dogovor, razumjevanje i osjećaj spremnosti za to, morao bi biti mnogo vredniji od bilo koje druge priče. Ako mi sada mislimo, znate mi imamo legitimitet. Legitimitet ćemo imati kada ja pobijedim u Sarajevu, kada vi pobijedite u Banja Luci, kada ja pobijedim u Mostaru. U toj takvoj priči o kojoj govorim. To znači apsolutan model unitarizacije. To je teško razumjeti za većinu. Taj problem mi smo već jednom vidjeli. Mi smo vidjeli kakav je rezultat problema pokušaja dominacije jednih nad drugim bio 90-tih godina. To je dovelo do dramatičnog 71 užasavajuće teškog raspleta. Da li ćemo energiju trošiti na političke priče i da budemo sami sebi anahroni. Jer mislim da bezpotrebno trošimo. Imamo prioritete oko kojih se apsolutno ne sporimo. Ne sporimo se da ova zemlja treba da bude po svojoj ustavnoj strukturi dakle, da se ne dovodi u pitanje njen teritorijalni integritet ili suverenitet. Ne sporimo pitanje njene evropske budućnosti i perspektive. Ne sporimo pitanja ekonomskog razvoja, to nam je cilj sve, ali ako mislite da ovom pričom treba iscrpiti 3 ili 3,5 ili 4 miliona stanovnika, i reći evo mi ćemo dovesti do socijalnih nemira i onda ćemo dakle nasiljem uticati na promjenu, odmah moram reći to je nerealno, nemoguće, nećemo imati podršku bilo koga, bilo kojeg demokratskog principa i bilo gdje ovdje, bilo gdje van ove zemlje, bilo gdje od relevantnih snaga(?). Dakle, prisutna je priča često od reformi u okvirima autodestrukcije u ovoj zemlji. Prisutan je pokušaj ustavnog prekrajanja čak kroz na izgled formalne stvari jer ćete vi, zadovoljićemo neki princip pa ćemo uraditi to. Mislim da gubimo bez potre energiju, moramo učiniti više ako želimo sebi dobro, ako želimo da obavljamo posao za koji smo izabrani, ako želimo da radimo u smislu perspektive interesa naših ptomaka(?) onda je da ovog momenta poštujemo Ustav i da strpljivim demokratskim dogovorom pokušamo riješavati ono što bi nam trebalo da bude interes da bolje živimo, da imamo svi jednaka prava i da se razvijamo makar koliko, oni koji su oko nas, koji mnogo brže. Nemamo, nismo inferiorini ali ne treba ni nad kim da iko od na da želi da dominira. Ja to želim. Dakle, smatram da je ključ pitanje .... ako budemo rekli, znate mi smo apsolutno za to. Nije to tako. To nije tako. Ja vas želim reći da u medicini ključni problem je prisustvo osjećaja za to kako bi neko ko je u trenutno uslovno rečeno lošoj poziciji mogao imati jednako pravo kao ovaj i onaj koji je sada recimo u nekoj uslovno rečeno dominantnijoj iako je relativan pojam, dominaciji. Zato mi je veoma žao gospodina Save Kukića koji je žrtva iracionalnog pristupa, umjesto da dakle reformskim procesima, možda nekada ako postignemo koncenzus o nečemu budemo mogli ..... razgovarali o tome. Hvala.
Zahvaljujem kolegi Prodanoviću. Za prvu repliku se javila Nermina Zaimović Uzunović. Izvolite.
Hvala ljepo, uvaženi predsjedavajući, dopredsjedavajući, kolegice i kolege, 72 Ja danas sam pomno slušala sve ovo što su izložili, nisam pravila pauze, nisam izlazila, da bih mogla da se javim i da prodiskutujem ovo sve. Čula sam mnogo zanimljivih stvari, neke od njih bih ovdje da repliciram i da komentiram. Sad sam čula da je profesor Kukić zloupotrebljen. Ja lično smatram da je profesor Kukić počašćen ovim što je dobio priliku i šansu da bude kandidat za jedno časno mjesto, na jednu vrlo odgovornu dužnost koju nema priliku svako da ima i nemamo mi mnogo stručnjaka koje možemo nakupiti, kako sam čula ovdje 500 nego imamo neke ljude koji po svom habitusu, po svom znanju, stručnosti, kompetentnosti, vidljivosti, mogu biti prepoznati kao nestranački kandidati, da im se ukaže čast, a ne da se zloupotrijebe. To je moje duboko ubjeđenje. S druge strane, ovdje problematizirano, priča o predstavnicima i pripadnicima koje ja nigdje u nekakvoj legislativi nisam našla. Ali lično, ovdje ne može niko osporiti i pripadnost i predstavljanje hrvatskog naroda ako se već traži da bude prema modelu zamjene, odnosno rotacije na čelu Vijeća minsitara, svaki put predstavnika, odnosno pripadnika drugog naroda. Sasvim legitiman, legalan i predstavnik i pripadnik i častan i uvažavan profesor Kukić. Njegov program, a mi smo danas čini mi se imali prije svega na dnevnom redu podobnost teme i kandidata. Ja sam sad rekla o kandidatu. A oko teme smo se svi složili da je profesor Kukić izložio vrlo konzistentan program kome naravno možete ako budete maliciozni, ulazili u detalje naći, naći primjedbe. To opet zavisi od gledanja. Ali definitivno ono za što postoji koncenzus u ovom Domu među svim političkim akterima, kako onim koji čine entitetske većine, ja moram da kažem da svi imaju koncenzus ka putu ka EU u NATO pridruživanju i naravno za usvajanje minimalnih uslova za taj naš put, a to su prvi uslovi koje nam svi postavljaju. Mi kažemo ovdje je, zbog čega sam se javila konačno, da repliciram uvaženom kolegi Prodanoviću, da nikad SDP nije pozivao na pritiske do nasilja. To je jedna pogrešna teza i ja neću je protumačiti kao zlonamjernu. Naprotiv, ako je jedna politička partija davala ustupke u postupku pregovora, onda se to mora reći za SDP. Pošto sam iscrpila svoje vrijeme za repliku, ja biti slobodna da se javim za diskusiju.
Zahvaljujem. Za repliku se javio gospodin Franjičević, međutim ispucao je dvije replike i diskusiju. Prema mojoj evidenciji, dvije. Ali evo da ne kažu da nismo tolerantni, pa. 73
Ne, ne nije stvar u toleranciji, nego je stvar u nepreciznom bilježenju činjenica. Ja sam imao jednu repliku i jednu raspravu. Dakle, evo nastojaću biti što je moguće krači s obzirom da je uvažena gospođa Uzunović rekla da je gospodin Kukić i pripadnik i predstavnik, moja replika se sastoji u nevjerici koju ću izrazitipitanjem - iz čega se izvodi taj predstavnički legitimitet gospodina Kukića? I opčenito, s obzirom da je bilo još sličnih stavova u nešto drugačijoj formi, mi smo zapravo i svi to vidimo, da se ne zavaravamo ovdje, u pitanju su dvije bitno različite koncepcije ili dva bitno različita pogleda na karakter države koja nam je zajednička. Naš pogled je da je BiH država tri konstitutivna naroda i da ta tri naroda moraju biti jednakopravna prvo. Drugo, da svaki od tih naroda mora moći sam birati i odlučivati o tome tko će ga predstavljati u institucijama kako države BiH tako i na nekim drugim nižim razinama. I oko toga se mi sporimo. Druga koncepcija je da je BiH do duše, država tri konstitutivna naroda ali je uz to i bitno građanska država, pa se kategorija građanskog uvodi kao jedan po mom dubokom uvjerenju neuspjeli pokušaj da se opravda dominacija onoga koji je brojniji. Ja mislim da nas takva koncepcija ne vodi dobru i da takvim pristupom nećemo doći do BiH koja će biti samoodrživa a biće samoodrživa jedino kao država koja će biti jednako prihvatljiva za Hrvate, Bošnjake i Srbe. Država u kojoj jedan ili drugi narod zahvaljujući brojnosti može izabrati političke predstavnike trećeg naroda, njegovoj većinskoj volji uz prkos, nije samo održiva i ne jamči trajni mir i stabilnost kako na ovom području tako i šire. Ja se iskreno želim nadovezati na ono o čemu je govorio kolega Kuršljugić. Slažem se potpuno da se moramo vratiti tim nekakvim temeljnim pozicijama kako bismo,
Kolega Franjičeviću, isteklo je vrijeme za repliku.
46 sekundi. Dakle evo završiću, dale trebamo se vratiti tim temeljnim pozicijama kako bismo zajednički kompromisom došli do odgovora na pitanje koje će, i postigli da taj odgovor bude podjednako prihvatljiv za jedne, druge i treće. I još samo jedna mala stvar i onda ću apsolutno završiti. 74
Ja ću vas zamoliti da vas ne upozoravam, svi znate poslovničke odredbe i ja bih vas zamolio da svi zaista pokušate da poštujete taj Poslovnik.
Još samo jedna rečenica. Dakle ukoliko naš pristup bude da je ono što traži onaj drugi ucjena, a ono što tražim ja, to je normalno, onda takav pristup ne jamči da ćemo ikada doći do zdravog koncenzusa. Hvala.
Kolega Prodanović, replika. Izvolite.
Predsjedavajući, uvažena koleginica Nermina Zaimović Uzunović je iznjela samo sam htio da pojasnim. Dakle u kontekstu ovog vezano za ovaj, za gospodina Kukića što sam rekao. Pa smatram, to je moje poimanje. Možda gospodin Kukić misli da je pobjednik samim tim što ima mogućnost da iznese ovaj vaš program, on za nas nije prihvatljiv. On je apsolutno identičan ciljevima i stavovima jedne političke partije ovdje koja je prisutna. Ali dobro, to je vaš stav i vaše pravo. Znate, i kad ne prođete kažete imate moralnu satisakciju zbog toga što ste tako prošli. Ali što ja smatram da ste vi zloupotrebljeni? Ja naprosto ne mogu, ja se izvinjavam, ovdje nema članova Predsjedništva koji su danas traženi da dođu, ali ja sam duboko uvjeren da ni gospodin Komšić niti Izetbegović ne mogu biti zadovoljni sa tim što se danas zbiva u Parlamentu. Prvo, vi ste nama oduzeli 10 dana i više od znači zakonom dozvoljenog termina za izjašnjavanje o kandidatu za predsjedavajućeg Savjeta minsitara. Drugo, ako gospodin Komšić kaže da je evroatlanska perspektiva BiH neupitna i cilj, cilj BiH, onda kao formalni predlagač i on i gospodin Izetbegović morali su razmisliti da li ima većinu. Nemojmo sada govoriti, danas se ovde govorila jedna stvar koja apsolutno nije sa Poslovnikom, šta to, mi govorimo da li kandidat za predsjedavajućeg može dobiti podršku Parlamenta. Podrška Parlamenta podrazumjeva i prostu i entitetsku većinu. Nema tu priče, znate mi predstavljamo, znate nama je satisfakcija da sam ja dobio većini pa sad, šta to sada znači? Mi ćemo odna oduzeti vama, ne možete više imati niti 75 entitetsku većinu u tome. Onda ćete reći, nije to entitetska, to je etnička itd. i to su onda priče koje onda apsolutno nemaju veze sa Ustavom. Dakle, uspjeh i gospodina Komšića i gospodina Izetbegovića u načinu glasanja da ste vi dobili najveći broj glasova, ogledao bi se samo u tome da su obezbijedili svojim autoritetom većinu koju biste vi dobili ovdje u Domu na način na koji sam maloprije izneo. Drugo, da su u među vremenu, ja mislim da je vrlo neugodno gospodinu Komšiću kada ovo gleda. Gospodin Izetbegović je samo njega slijedio, pošto imate sporazum na nivou Fedracije, njemu je nešto lakše ali nije opravdanje. Ali, to bi bio uspjeh da i nakon ovog vašeg predlaganja, da se pokušalo postići sporazum koji bi bio adekvatan. To je sporazum o parlamentarnoj većini koji podrazumjeva i konstituisanje Savjeta minsitara i ovaj, vaše izglasavanje ovdje i normalno određeni program koji bi bio prihvatljiv za sve. I samo na kraju da kažem, nisam ja govorio znate nasilje i i nemire, kada govorim, nisam uopšte mislio na SDP, ali ja sam maloprije čuo ovdje od nekoga, ne znam tačno koga, kad je rečeno znate, mi želimo da se ovo gleda. Ali ja vam duboko govorim sve ovdje što se doživljava najnegativnije u odnosu na ovo sve, u Zvorniku se doživljava najpozitivnije. Dajte da pokušamo naći šta bi bilo pozitivno i za jedne i za druge u ovoj zemlji. A pozitivno bi bilo ako bismo mi zajednički stvorili da u ovoj zemlji prosječna plata bude recimo 1.200 maraka umjesto 800 maraka. Toliko, hvala.
Za riječ se javio uvaženi poslanik Adnan Bašić. Izvolite.
Hvala gospodine predsjedavajući, Ja znam da je došlo do zamora materijala ali u jednom momentu sam imao osjećaj kao da bi trebao ranije neko otvorio .... pandorinu kutiju, pa se pitam da li su to isti ljudi koji su onako ljepo završavali redovne sjednice i šta se to dešava s nama? Naravno da smo u startu napravili jednu veliku grešku. Nismo obračali pažnju na ono što se dešava, a to je da je samo glasanje na Predsjedništvu BiH ustvari donijelo ovaj rezultat. Već je tada bilo rečeno od strane predsjedavajućeg 76 Predsjedništva BiH, da neće stranke iz RS glasati i ona simbolična jedinica koju je dodijelio gospodinu Kukiću, trebala je svima da nam bude putokaz. Nažalost, izgleda da smo mi čekali ovaj momenat da otvorimo sve svoje one negativnosti koje smo zadržavali za vrijeme prethodnih sjednica i vidite da je to danas eksplodiralo. Meni je strašno žao ako je ovaj sastanak danas koji mi imamo javno prenošen. Još mi je više žao ako ovde sjede njihove ekselencije, pojedini ambasadori prijateljskih zemalja koji prate naš rad. Vrlo ružna i vrlo negativna slika je otišla u svijet, a na samom početku, kao što sami znate konstituirajučoj završetku naše sjednice, jedan smo ogroman i veliki poen zaradili. I svi su očekivali da ćemo tako nastaviti. Imam osječaj slujajući vas sviju ovde, da je gospodin Kukić, neka se ne ljuti, izgleda bio samo potreban da se otvori sve ovo. Zašto gospoda veliki izborni pobjednici nisu ispravili onu najveću grešku koju mi imamo ovdje, a to je dokaz i ova današnja sjednica, da ovaj Parlament nema potrebnu većinu. Svi smo mi svjesni da bez toga nema pravog rada. Bilo je lijepo, vidjeli ste kada smo možda silom prilika ili možda zbog toga što smo željeli da to završimo, onako lijepo završili onu zadnju sjednicu. Ekspeditivno, brzo, jasno i bez nekih velikih problema. Međutim, kada je iskrsao prvi veliki problem koji je pred nas postavljen, evo vidite šta se dešava. Gospodin Savo Kukić neće biti mandatar i svi mi koji sjedimo ovde to vrlo dobro znamo i evo umaramo, zamaramo jedni druge, da ne kažem neku težu riječ. Zašto nam to treba? Pa ja bih shvatio da ste vi dovoljno mladi da budete u nekoj studentskoj organizaciji pa se malo zezate, ali ja vas smatram ipak ozbiljnim ljudima. A ovo je kao što reće moja koelgica, najozbiljnija institucija jedne države. Mi smo ovu sjednicu trebali davno da završimo. Znamo rezultat, znamo glasanje i zašto odugovlačimo, zašto produžavamo agoniju? I vidjeli ste da su i neke teške riječi već pale. Znate, riječi su kao ptice u kavezu. Kada ih jednom pustite, više se nikad ne vračaju. A u nas u Bosni je jedna davna izreka koja kaže - da može ..... riječ nego ... sablja. I na kraju poruka za neke. U Bosni ima još jedna s kojom ću završiti. Sinovi moji, od nameta nema salameta. Hvala vam.
Zahvaljujem poslaniku Bašiću. Za diskusiju se javio gospodin Slavko Jovičić. Izvolite. 77
Hvala poštovani predsjedavajući. Je li ovo replika? Dobro. Dakle u ovom Parlamentu, vrlo kada ili vrlo rijetko ćete čuti kad neko ima izlaganje, kada završi i da neko od poslanika, kolega pomene ime i kaže svaka čast, ovo je dobra diskusija. Ali za replike, gužva. E ja ovaj put, kao i svaki put, želim da kažem da je gospodin Bašić dok je još bio predsjedavajući privremeni, uradio veliki posao i sad kažem da je rekao istinu koja je bila rečena evo i od strane mene na početku, i hvala gospodinu Bašiću, kada sam prvi put replicirao. Pa logično je bilo da mandatar izađe pred Parlament i kaže ja imam većinu, o programu vi ćete ga dorađivati, ispravljati ili ne znam ni ja. Ali izaći bez obzira sa najsjajnijim programom, najbolje napisanim od svjetskih naučnika, ne znam eksperata, kad nemate većinu, uzalud vam je program. I evo sad personalno ne govorim ništa. Program kao program nije loš. Ali postavljam pitanje da li je 90% u ovakvoj konstalaciji odnosa moguće realizovati išta iz onog programa? Ja neću nikome da držim predavanje ni slovo. Jedini program mandatara bio je ovaj, u tri rečenice i onda bi BiH išla naprijed. Ja ću učiniti sve da sarađujem sa Vladom RS, Narodnom skupštinom RS i naravno sa Vladom Federacije BiH i Parlamentom BiH i onda ćemo mi kada tu postignemo dogovor imati napredak u BiH. To je jedini program uspjeha u ovoj zemlji. Napišite šta želite, konsultujte koga hočete, nećete nikada realizovati ako idete na varijantu reforme penzionog fonda, kada to nije nadležnost Savjeta ministara. Druga stvar, ne mogu zaista da shvatim da se u ekspozeu predsjedavajućeg pominje konsenzus. To veze nema sa Savjetom minsitara. Konsenzus je ustavna kategorija i neće se Savjet minsitara ni predsjedavajući ili bilo ko u Savjetu ministara time baviti. Dakle, bezbroj stvari i ovo nije kritika i ovo nisu riječi da bi sad mandatar to zapisivao i meni davao odgovore. Ne treba mi ni jedan. Mandatar je ovde izašao, legitimno pravo da kaže, ali mogli smo sve ovo da ubrzamo. Nego jedino šta je problem bio, mandatar jedino nije imao sreću da bude izabran. To je ona starinska a svi tako govorimo, kada hočeš nekom dobro, kaže hajde sreća te pratila. Sada ja to mijenjam. Daj da me jednom bolan stigne, šta ima da me prati, svak me živ u životu prati. Sreća vas stizala mandatare, da vam je neko to poželio, vi bi bili mandatar. Ali vam je neko rekao sreća vas pratila, evo dokle vas je dopratila, da ne budete izabrani. Šta ćemo sad? Izgubili vrijeme. A to sam vam rekao na početku prve replike. Nemojte ljudi kada nemate većinu, đabe gubimo vrijeme. Đabe morimo sebe, đabe ovaj narod koji ovo gleda, bez obzira kakve ko ima namjere. Namjere mogu imati ne znam šta, ali nije moguće realizovati. 78 I kada smo ušli sa takvom jednom rpemisom, neko je to pominjao i sa varijantom, da će se neko u posljednji momenat predomisliti. Ha ljudi moji kada se pojavilo to ime u Predsjedništvu, svak živ u ovoj zemlji a ne u ovom Parlamentu je znao da će finale biti ovo danas, da neće dobiti podršku i izabran biti. E sad je li nažalost ili na nesreću i ne govorim personalno o ličnosti, je li neko zloupotrijebio profesora ili nije. Ja mislim da je profesor koga sam mnogo puta sreo u nekim drugim prilikama, imali smo debate, sam sebe zloupotrijebio. Ne mogu da vjerujem da profesor Kukić nije shvatio da neće dobiti većinu. Šta je bila onda namjera? Da se proslavi s ovim programom. Ma ne treba, svako zna profesora Kukića, imao je bezbroj nastupa, citiraju vas tamo kada ste nešto dobro rekli, ja kada nešto niste dobro, naravno napadam vas. U toj nekoj varijanti. Ali šta ste danas, evo ja vas pitam kao čovjeka, ne tražim odjgovor, znali ste da nećete dobiti podršku da ste ovdje pročitali Sveto pismo, Kuran, Bibliju, sve i sami sebe zloupotrijebili. I nije problem što nas držite ovoliko nego još će veći problem biti kada predsjedavajući bude dao vrijeme da odgovarate, jer to je neograničeno da nas ovdje držite do 10:00 sati. E ako je to bio cilj, iznuravanje Parlamenta unedogled, da bi danas nekom .... oko glasanja ako dođeno negdje oko 12:00 dobili podršku onu nadpolovičnu, pa onda navodno išli s onom, sva su ovdje scenarija poznata, varijantom nekog usaglašavanja, pa se čula ovdje neko prizivanje međunarodne ne znam ni ja OHR-a, koga Visokog predstavnika, ambasadora, evo danas ni jedan nije bio, nije ovo aluzija na ono što je gospodin Džaferović govorio, jer to je dobro što nas je upozorio, ali toga više nema u ovoj zemlji, ljudi. Sebi ne želimo da pomognemo i da smo htjeli da pomognemo, mi bismo mandatara imali prije nove godine. Imali bismo budžet prije nove godine. Pa ovaj program, evo ja ga nisam dobio u pisanoj formi ali sam pažljivo slušao. Ja ću ponoviti 20 puta jer je to za mene ključ, čak da ste izabrani, a evo na svu sreću nsite, malo će vas manje glava boliti a ne što sam ja želio da vi ne budete, nego neće vas, ništa ne biste profesore iz ovoga realizovali. Vi stvarno živite u nekim iluzijama u nekom svijetu da je ovo bilo moguće što ste vi napisali da realizujete. Ma ne biste ni 95%. To vas je neko navratio i baš čudno mi da vi tako, univerzitetski profesor da budete naivni i da to prihvatite. Ali da se je htjela završiti ova rašamonijada pa neću neke teže termine jer ja se time ne bavim, onda bi se prihvatila ona mogućnost koja je jedino postojala. Pustite legitimne predstavnike i svi će sada brojati, kako. Pa neko je danas postavio, čudi me da ovi iz HDZ-a nisu odgovorili. Pa kaže kako znate? Pa fino, vidim to .. iz HDZ-a poslanika i iz drugog HDZ-a jednog ili dvojicu, to je 4. Nije dakle, gospodine Jurišić jedan 4:1 je uvijek bilo više. Ljudi to je većina, barem to znam uporediti. Ali kako to se danas niko nije sjtetio. Da makar to razriješimo, eto. Hajde da razriješimo to. 79 Dakle, matematika je egzaktna nauka i nema mijanjanja cifri tu. Rezultat vam je taj. Ali dobro opet da ne bi mi neko sutra rekao kako ja branim interese Hrvata. Ma ja ljudi branim interes sva trinaroda ovdje. Branim sva tri. Ali šta to znači? Ravnopravnost, rotacija, konstitutivnost, ustavne kategorije i svi ovde se nešto zalažete kako treba neka biti građanska zemlja. A tok sam vam u prošlom mandatu govorio, ljudi. Svakog Bošnjaka cijenim izuzetno. Svakog Hrvata cijenim. Svoje Srbe cijenim i volim. Volim i druge narode ali ih ne mrzim, ali volim svoj narod, to je tako svugdje. I bilo bi nepošteno i bio bih demagog i lažov kada to ne bih rekao. Ali neću kao uvažena kolegica Nermina reći, volim više Hrvate od Srba. Ja volim sve. Ja volim vas. Ali ne smijem to izjaviti javno zbog vašeg muža i svoje supruge.
Kolega Jovičiću, da se vratimo na dnevni red.
Gospodine Bećiroviću, ovo vam je politika. Ovo smo mi doveli da imamo ovakve odnose, da ne znamo dnas kada ćemo prvo sjednicu završiti a ovo smo finale znali, kada nam je počela sjednica? U 12:00 pa smo malo kasnili. U 12:30 smo znali finale i mogli 20 1 da odemo kući. Nego sve ste ovo, kad kažem ne vi iz rukovodstva gore, sve ste znali, kod prvog predlaganja profesora Kukića da će se ovo danas desiti. I evo danas odložite. Nećemo vjerovatno završiti sjednicu ako date profesoru da sve ovo odgovara, ne bi za tri dana odgovorio, pa ćemo nastaviti za 10 dana. Pa šta ćemo opet dobiti? Opet se ovdje vratiti i ništa. E to vam je ono presipanje iz šupljeg u prazno. Znate šta sam ja protiv, i to sam prošli put govorio, nemojte od Parlamenta praviti nauku akademija i umjetnosti. Ja poštujem akademike. Politika, molim vas ja vama nisam dobacivao. Kada hoćete da se dopadnete nekome od ovih visokih intelektualaca, onda je šifra ili ne znam obrazloženje, politika je umjeće mogućeg. Da čovjek bude pameta. A kada hočete da budete stvarnost BiH, onda vam je ovo politika, da niko nikog neće prihvatiti, da niko nikog neće uvažiti, da niko neće napraviti neke druge ustupke. Ma koje ustupke, na osnovu čega, gdje smo to ih vidjeli? Konsenzus, koji konsenzus? Ne pozivajte više na konsenzus. Konsenzus postoji samo kada se skupimo pred restoranom. Ovdje nema, vidite danas šta vodimo i kakvu raspravu. Dakle, gospodo drasga, ovo ste mogli završiti 20 do 1 ali evo, kad god završite finale će biti isto. Gospodin Kukić neće biti izabran i hajmo Jovo na novo. 17:22:54----------- 80 17:22:54
Za repliku se javila Danijela Martinović. Izvolite.
Hvala lijepo, predsjedavajući, dopredsjedavajući, poštovane dame i gospodo, Prvo sam mislila da se ne javim, međutim na kraju iziritirana cijelom ovom dužinom rasprave, dakle i cijelim ovim tokom razgovora, htjela bih pitati možda nekog pravnika da bi i ja, dam kao gospodin Sejdić i Finci da predam tužbu, jer ovdje mi se kao Hrvatici iz građanske stranke negira prava da predstavljam Hrvate. Dakle mene interesira da li postoje neki objektivni kriteriji na temelju kojih bi se utvrdilo nivo mog hrvatstva. Na temelju toga možda bismo došli kad bi smo se svi ovdje, dakle na taj neki objektivan, na temelju objektivnog kriterija izmjerili, možda bi došli do nekih vrlo iznenađujućih rezultata. Hvala lijepa.
Zahvaljujem. Za diskusiju se javio gospodin Boško Tomić. Izvolite.
Hvala gospodine predsjedavajući, gospodo podpredsjednici, Dozvolite da i ja, ako ih umirite ja ću nastaviti da govorim, ako ne onda ću, ako dozvolite da evo i ja se uključim u raspravu podržavajući ovo što kolege iz SNSD-a i SDS-a iz RS su govorili i u cjelosti smo se složili. Rezultati naših dogovora su upravo i vidljivi, dolazimo iz RS u cilju jedinstva u kojem želimo i mi BiH demokratsku, i mi BiH u EU, i mi radnike sa platama veće od 816 maraka koliko je prosjek za maj mjesec u BiH, i mi želimo da svi bolje žive da se vrate na svoja ognjišta oni koji nisu vraćeni. I to su moje kolege i svi vi ovdje iz drugog BiH entiteta govorili i svima nama je to želja. Pa, ako je to želja onda ja pozivam na malo više razumijevanja. U ovom trenutku se zna da iz RS dvije političke odnosno tri političke partije neće prihvatiti mandatara, zna se da dva HDZ-a neće prihvatiti, to od prilike čini blizu 40% 81 Parlamenta. Ja znam da je 51% zbir dovoljan da se dobije mandatar. Ali je li to korektno u našim daljim odnosima? To je jedan mali problem zbog kojeg, čini mi se da je gospodin Lagumdžija u jednom trenutku pozvao, hajte da pravimo kompromis, hajte da iznalazimo nova rješenja. E ja upravo sada pozivam dajte da iznalazimo nova rješenja i dajte Predsjedništvu da ne dođe do preglasavanja, nego da se usaglase i da se dobije potrebna skupštinska većina i onda ovakvih rasprava ne bi bilo. Bilo je ovdje diskusija i da se čovjek javljao za replike morao bi mnogo puta da replicira iznešenih masu podataka od kojih su, ne stoje od pojedinaca. A kad je u pitanju ekspoze koji je podnio gospodin Kukić ja bi isto više volio da smo taj ekspoze dobili pa da malo i pročitamo i pogledamo i ja sam očekivao da će u ekspozeu biti mnogo više obećanja, da od prilike kada pravite ekspoze ako niste napravili program i ako niste rekli način na koji ćete izvršiti njegovu realizaciju možete slobodno onda malo i otvorenije i smjelije da kažete da ćete smanjiti stopu nezaposlenosti za ne znam toliko, povećati plate, ubrzati evropske integracije. Međutim on je to na jedan vrlo skroman način iznio ali je ipak na kraju, to su gospodo samo spiskovi želja. Mnogo bolje bi se moglo to napisati, ali spisak želja ako nema programa i načina kako se može doći do njega onda je to veoma teško. Ko može osporiti bilo koju od riječi koje je iznio gospodin, kandidat za mandatara kada su sve one obrazložene na sasvim dobar način, ali ne znamo način na koji se to može rješavati. Stopu nezaposlenosti sa 40% ne može lako riješiti niko. Prema tome to je problem sa kojim se ovo društvo susreće i kažemo mi ćemo otvoriti javne radove, investicije itd. Kako doći do inveticija u zemlji gdje imamo ovakvu političku situaciju? Evo danas ne možemo da se dogovorimo oko toga koga ćemo izabrati za mandatara. Ja sam, još jedanput da ponovim, sugerišem ljudima posebno iz političkih partija, predsjednicima političkih partija koji pozivaju na dogovor i kompromise, da oni to urade prije nego što sljedećeg mandatara predlože, da se obezbijedi potrebna skupštinska većina i da se ima razumijevanje prema ovoj gospodi koja na neki način osjeća se nesigurnim. Nesretan je svako onaj ko pokuša da nanoseći drugom nekom nepravdu misli da će sebi obezbijediti mnogo bolje, više prava itd. Nadam se da nisu takvi poslanici, nadam se da ćemo mi naći bolja rješenja. I zbog toga pozivam gospodu koja u Predsjedništvu odlučuje o mandataru da to uradi na način koji će zadovoljiti potrebe i interese svih nas. Hvala.
Za repliku javio se kolega Milorad Živković. Izvolite. 82
Zahvaljujem predsjedavajući, kolegice i kolege poslanici, dame i gospodo, Evo moj uvaženi kolega gospodin Ljubić me zamolio nekoliko rečenica da kažem ono što on nije mogao jer nema pravo na više replika, a priča je o legalitetu odnosno legitimitetu bilo kojeg pripadnika od naroda, jer to nije stvar rođenja niti stvar upisa u bilo koju stranku nego stvar onoga gdje živite, ko za vas glasa i gdje možete da dođete bez bojazni od bilo koga. Ja ne znam da gospodin Komšić smije da ode u Grude. Za ove 4 godine nikad ga nisam vidio u tim prostorima. Vidio sam ga ponekad u Jajcu kad je bio dan bivše državnosti itd., itd. Ja iskreno bi bio veoma tužan kad ne bih mogao da dođem u grad iz kojeg sam rođen ili u grad koji me birao. Ali mogu da shvatim da imaju politički program određene opcije koje insistiraju na građanskom. Mogu da shvatim da oni žele da u Ustavu naprave, kao što sad piše u preambuli a to je sastavni dio Aneksa IV Dejtonskog sporazuma Bošnjaci, Srbi i Hrvati i građani i ostali, da građane premjeste negdje između Srba i Hrvata odnosno da ih nakon toga premjeste odmah iza Bošnjaka pa da budu Bošnjaci građani, Srbi i ostali. Ja shvatam da takve opcije imaju i poštujem da imaju građani koji glasaju na taj način. Ali isto tako volio bih da shvate da imaju i opcije koje misle da politikom koju ovdje, evo slušali smo čitav dan, je narušen princip ravnopravnosti naroda. Narušen je princip u kome se ne dopušta jednom narodu da legitimni predstavnici tog naroda izaberu svoje predstavnike u izvršnoj vlasti. I dopustite znači da imaju opcije koje brane taj princip, ako ja već dopuštam da vi imate mišljenje o građanskom u BiH, i da mi kažete isto tako koja je to mjera između građanskog i nacionalnog i zašto to konkretno ne pokažete u opštinama gdje vi imate vlast i da mi na svim, poslije svih dešavanja koja su bila u bivšoj Jugoslaviji, ubijedite da ne strahujem da vaša mjera o građanskom i nacionalnom je za mene uvjerljiva. Jer, evo vidim i stranke koje su izrazito nacionalne, da su ušli u priču o tom građanskom samo zato da bi vidjeli da li će način na koji ste vi počeli priču o građanskom donijeti rezultat u BiH a to je jedan čovjek jedan glas, i ni iz jednog drugog razloga. Zahvaljujem.
Za prvu repliku javio se Denis Bećirović. Ja želim reći da se nadam da smo svi svjesni da je ovo Predstavnički dom, dom građana, i ovdje su nas birali građani BiH. Za neke od novih poslanika koji su sada u ovom sazivu podsjetio bi ih da građani nisu birali poslanike da sjede i spavaju na sjednicama Parlamenta već da predstavljaju građane i političke partije u ime kojih su došli ovdje u Parlament i nadam se da nam je to svima jasno. Što se tiče mene ja dosadašnju raspravu ocjenjujem kao konstruktivnu raspravu koja je bila tolerantna rasprava izuzev samo jednog poslanika gospodina Lozančića koji je sebi dozvolio da se služi personalnim diskvalifikacijama, ali naravno meni nije namjera da se spuštam na njegov nivo i da na takav način govorim. Mene nije birao gospodin Lozančić niti politika HDZ-a a ja sam uvijek spreman da polažem račune građanima BiH i onima koji su me birali da se borim za državu BiH ravnopravnih naroda i građana. Parlament BiH jeste mjesto gdje treba voditi dijalog o razvoju BiH i mjesto gdje treba voditi dijalog o budućnosti BiH. Stoga ne vidim šta je sporno da radimo cijeli dan ako treba i dva dana i da ovdje razgovaramo o tome. Ovo je pravo mjesto gdje treba govoriti o svim temama od značaja za BiH posebno o ovakvim kakva je danas na dnevnom redu, a pravo mjesto nisu neke institucije mimo ovog najvišeg zakonodavnog organa u BiH. Ali na koncu najbitnije je da se naučimo svi zajedno da prihvatimo i drugačije mišljenje. Valjda od nas svih prisutnih je svima jasno da niko danas nikome neće promijeniti njegovo mišljenje s kojima je došao na ovu sjednicu. Čini mi se da takav dojam možemo zajedno podijeliti. Prema tome bilo bi dobro da pokušamo naći neke dodirne tačke i pokrenuti određene pozitivne procese. Danas je 04. sjednica Predstavničkog doma. Mnoge stvari smo pozitivno i pokrenuli, da sada ne nabrajamo sve to skupa. Međutim za bitniji iskorak cijele ove države naprijed moramo svi napokon shvatiti da politikom dvostrukih aršina ova zemlja neće krenuti naprijed. Ako bude jedan kriterij za legitimitet u RS, drugi kriterij za legitimitet u Federaciji, treći na državnom nivou, mi ćemo uvijek onda imati problem. Mi moramo pokušati biti principijelni i kada govorimo o BiH govoriti podjednako o cijeloj državi BiH. Što se mene lično tiče nije mi teško pao ni jedan napad, moj je zadatak odje da se borim za državu BiH, za državu ravnopravnih naroda i građana i ja ću to nastaviti sa jednakim žarom i energijom kao i do sada. Međutim slažem se sa onima koji su rekli da vrijeme nije saveznik. Vrijeme nije saveznik ni RS ni Fedweraciji BiH ni državi u cjelini. Ovoj državi su potrebni kompromisi, zdravi kompromisi, ali do tih kompromisa nećemo doći tako što jedni non stop popuštaju, 84 a drugi svako to popuštanje izgleda tretiraju kao slabost. Na takav način nećemo doći do kompromisa. Za repliku se javio gospodin Beriz Belkić. Izvolite.
Ja da Vam pravo kažem nisam siguran da li repliciram gospodinu Živkoviću ili gospodinu Ljubiću. Koliko sam shvatio gospodin Živković je bio jedna vrsta trans misije odgovora gospodina Ljubića na pitanje Danijele Martinović. I mogu vam reći da sam stvarno, da se vrlo neugodno osjećam, ako sam dobro razumio, da je gospodin Živković prenio neke kriterije koje mu je rekao gospodin Ljubić po kojima se prepoznaje da je neko pripadnik nekog naroda ili hrvatskog naroda. Ja bih stvarno zamolio, neću da otvaram dalje replike, ja bih stvarno sve nas zamolio da ne ulazimo još u te sfere. Dakle definitivno smo ljudi, ja se nadam da smo ljudi i ja vas stvarno molim nemojte da pravimo mi sad kriterije ovdje i ko je pravi, ko je krivi, odosmo stvarno u necivilizacijsku sferu. Vjerovatno smo ljudi.
Za repliku se javio gospodin Saša Magazinović. I ako to ne proizvede neku novu repliku mi bi mogli privoditi kraju onda.
Neće, neće sigurno.
Izvolite.
Neće sigurno. Kolega Živković, dakle i da niste rekli da govorite u ime kolege Ljubića, iz Vaše diskusije se to moglo shvatiti jer pitanje o predsjedniku Komšiću ne liči na Vas. Mislim to Vi na taj način ne bi nikad diskutovali, a Vaš je izbor da govorite u nečije ime, prenosite nečije poruke, to nije nikakav problem. Pa evo ja Vas sad molim da preneste gospodinu Ljubiću da gospodin Komšić može doći u bilo koji dio BiH kad god hoće, pa samim tim i u Grude. I molim Vas da mu preneste da smo kampanju planirali i započeli u Međugorju, pa moguće je da nam je i to pomoglo da pobijedimo. Hvala. 85
Ja bih sada pozvao gospodina Slavu Kukića da odgovori na neka pitanja koja su se čula tokom rasprave. Izvolite.
Hvala lijepa, Pošto sam čuo da je ovdje problem nerazumijevanje, nadam se da ćete me razumjeti ovo što budem govorio, tim prije što mi imamo sreću da, ne svojom zaslugom svi postanemo
Ja ću vas zamoliti zaista sada za malo pažnje.
svi postanemo preko noći poliglote, jel'. Da, neću zbog ovih procedura, pogrešaka u proceduri tužiti ovaj Parlament, budite bez brige, bez obzira imam li pravo na to ili ne. Dakako, neću niti odgovarati, kao što se gospodin Jovičić bojao, na sva moguća pitanja neću i neće to biti specijalno dugo. Nekoliko puta je izrečena teza kako sam zloupotrijebljen, je li, i kako evo ovdje postoji i sažaljenje nad mojom ličnošću. Da, ja na to ne mogu utjecati. Područje sažaljenja je područje ljudskih emocija. Moram vam priznati da sam ja zaista počašćen, ne ulazeći zaista oko ove vaše rasprave, ali po procjeni ako BiH ima oko 4 miliona stanovnika ja sam dobio u ovom mandatu prvi priliku, povjerenje, da tako kažem od Predsjedništva da zatražim i od Zastupničkog doma povjerenje na mjesto mandatara. Dakako da sam počašćen. Kada tu dimenziju apstrahiram, evo da prihvatim tu tezu, ako je ta moja pod navodnici zloupotreba, recimo jedan korak prema na putu formiranja izvršne vlasti u BiH, pa i recimo smirivanja političkih tenzija koje su i danas ovdje tako prepoznatljive, ja ću biti sretan i zbog toga bez obzira što sam zloupotrijebljen. Da, čuo sam ovdje niskih udaraca, na njih neću odgovarati. Tim prije su dolazili s iste adrese. Ali što se tiče moje kompetencije mislim da je dobro da se zna, ja sam autor 18 knjiga iz tri oblasti područja sociologije, politologije i ekonomije. Neke od njih koriste se kao sveučilišni udžbenici na čitavom tom 86 hrvatsko-srpsko-bosansko-crnogorskom govornom području. I ja sam ponosan na to. Da, bilo je ovdje dosta pitanja u kojima sam se, u odnosu na koje sam se ja u startu izjasnio podnoseći ekspozee ovom Domu. Pitanja legitimnosti, entitetskog glasovanja, vlasti u Federaciji itd., pitanje predstavljanja ili pripadanja itd. Ja o tim pitanjima imam moj stav profesorski. Danas ga neću eksploatirati, neću se vraćati niti na prvi dio ekspozea jer govorim u kapacitetu čovjeka kojeg je Predsjedništvo BiH imenovalo predsjedavajućeg Vijeća ministara i čovjeka koji od vas traži potporu na tu funkciju. Ali hoću reći da, ne mogu vam pomoći sve norme ovog svijeta ako ne postoji ljudska volja. Stotine puta se to u povijesti pokazalo. Možete imati Ustav BiH kakav god hoćete, idealan. Neće to pomoći ako ne postoji ljudska volja. Da, što se pak mene kao profesora političkog sistema BiH tiče, moram priznati da sam neugodno iznenađen razinom poznavanja Ustava. I tu ću stati. A kad je u pitanju moj program kojim sam se danas obratio tražeći potporu od ovog Doma, znate ja sam jako zadovoljan onim što sam čuo. Zapravo u suštini nije bilo bitnih zamjerki na taj program. Može ovo, ono itd., i sve se te sugestije daju ugraditi. Jedino se ne slažem s tezom kako je ovaj program neprihvatljiv jer je to program jedne partije. Znate ja sam u startu rekao da štošta od onog što je moj prethodnik u siječnju 2007. godine iznio, i sastavni je dio i ovog programa. A to nije bio program jedne partije. Da, slažem se, slažem se, i zato sam u mom ekspozeu, pola ekspozea posvetio pitanjima ekonomije. Slažem se da je u ovoj zemlji puno važnije, u ovom momentu, osigurati rast životnog standarda, osigurati rast zaposlenosti, osigurati rast prosječne plaće za 30 ili 50% nego bavljenje pitanjima, a koja se mogu doživljavati racionalnim, ali puno je u njima, puno je u njima iracionalno. Ono što je važno i to prihvaćam, zaista nije do mene, bilo bi puno bolje, ja nisam imao zaista ništa protiv, dakle samo se radi o skupštinskim službama, je li, ovaj ekspoze je bio u bukvalnom smislu završen prije tri dana. Ni tehnički na njemu ništa nisam radio, bio bi u ovom momentu, priznajem sretan, da je on podijeljen. Bilo je dakako primjedbi tipa sve je to bajno itd., ali gdje je odgovor na pitanje kako, jel'. E znate onaj tko može dati odgovor na to pitanje kako preko noći napraviti zaokret u zemlji u kojoj se 20 godina ide nazad, zaslužuje Nobelovu nagradu. Ja nemam takve kapacitete, ali ne bih bježao od toga da sutra formiram jake savjetničke timove. Mi imamo izuzetnih ljudi profesora iz različitih oblasti, ljudi iz područja poslovne prakse koji nam mogu pomoći. I mislim da nitko, pa ni 87 ovo Vijeće ministara ne može samo sve riješiti. Tim prije što, netko je rekao, ono nije Vlada. I zato ja često sam danas koristio riječ "koordinacija", "suradnja", često. Jer se ne radi o Vladi nego Vijeću ministara kao ustavnoj kategoriji što ja poštujem. Eh, da, da, bilo je sugestija da sam trebao vratiti mandat. Rekao sam u više navrata do sada da odluke generalno u životu teško donosim. Ali kad je već donesem onda pokušavam učiniti sve da iza te svoje odluke istrajem. Ovu odluku sam donio teško. I spreman sam učiniti sve, i dalje sam, je li, da pomognem ovoj zemlji ukoliko u takvu priliku dođem. To je pokušaj, ako ne uspijem Bože moj, neću biti prvi. I na koncu, ja želim i ovu priliku iskoristiti da vam svima zahvalim, zaista se osobno danas ne osjećam pogođenim, dapače. Mislim da je najlošije rješenje ako se sistem pod navodnici potezanja, nastavi u nedogled samnom ili nekim drugim, jer to ćemo platiti svi zajedno. Platit će i oni koji dolaze poslije nas. Što se mene tiče, dobio povjerenje ili ne, danas ili neki drugi put, kad se god od mene bude tražilo da moje intelektualne i fizičke potencijale stavim na pomoć ovoj zemlji, zato ću biti spreman. Hvala lijepo.
Zahvaljujem gospodinu Kukiću. Zatvaram raspravu i u skladu sa dogovorom Kolegija dajemo pauzu od 30 minuta prije glasanja. [[PAUZA]] 18:26:40 ___________18:26:40_________ Dame i gospodo poslanici raspravu smo zaključili, prelazimo na glasanje. Prije samog čina glasanja želim vas podsjetiti na član 79. Poslovnika Predstavničkog doma Parlamentarne skupštine BiH kojim je reguliran način donošenja odluka u Domu kao i na član 82. Stav 3. Poslovnika u kojem se, pored ostalog, govori o glasanju za predsjedavajućeg Vijeća ministara BiH. 88 Molim vas, dakle, da sada pristupimo glasanju. Glasamo o potvrĎivanju imenovanja predsjedavajućeg Vijeća ministara BiH gosodina Slave Kukića. Molim vas da se pripremite za glasanje. Glasajte sad. Konstatiram da je za glasalo 21 poslanik, protiv 14, 1 uzdržan. Iz Federacije 21 za, 4 protiv, samo da nam se vrate brojevi na displeju, radi stenograma moramo precizno konstatirati, ni jedan suzdržan iz Federacije. Zastupnici iz RS-a, odnosno oslanici 0 za, 10 protiv, 1 uzdržan. Konstatiram da imamo potrebnu opću većinu, međutim nemamo entitetske većine. Prelazimo na usaglašavanje kao komisije unutar Kolegija. Evo mi smo već dogovorili da idemo, možemo odmah, međutim procijenili smo da idemo na naknadno usaglašavanje. [[zajednička diskusija]]